
Capitolul 1 


— Nici nu-mi vine să cred, dragă, spuse Lorraine Dayton— 
St. James cu satisfacţie. 

Ochii ei străluceau de încântare, privindu-și cea de-a 
doua fiică adoptivă, din cele patru, care stătea în capul 
mesei, alături de proaspătul ei soţ. Se întoarse spre dreap- 
ta, atingându-i ușor mâna lui Caprice, prima dintre fiicele ei 
alese și spuse zâmbind: 

— Mi-era temă că planul meu nu va da roade. Dar din feri- 
cire, a dat. 

Conștientă de privirile bărbatului tăcut, care stătea viza- 
vi de ea, Caprice se foi neliniștită, încercând să-și îndrepte 
atenţia spre mama ei. O privise toată după-amia-za, în tim- 
pul ceremoniei de nuntă şi acum, la restaurant. Nu-l 
cunoștea personal. Credea că este vreun prieten, sau aso- 
ciat de-al lui Killian, proaspătul ei cumnat. Oricum, insis- 
tenta lui o enerva. 

— Caprice, nu ești deloc atentă la mine, spuse Lorraine, 
studiindu-și fiica. Ţi-e bine? 

Încercând să se adune, blestemând bărbatul care inter- 
venea atât de jenant între ea și familia ei, Caprice încercă să 
și-l scoată din minte. Cea mai importantă persoană din ziua 
aceea era sora ei, Silke, şi Caprice nu avea voie să-i strice 
petrecerea. Se concentră asupra mamei ei, încercând să-i 
zâmbească natural. Aceasta îi aruncă o privire semnificativă, 
plină de avertismente. Nu era invidioasă pe fericirea mamei, 
sau a surorii ei și nici nu avea chef de atenţii exagerate din 
partea necunoscuților. Avea problemele ei, pe care nu voia 
să i le împărtășească lui Lorraine. Și nimănui. 

— Te rog să nu te aștepți s-o urmăm toate pe Silke. Ea 
dintotdeauna și-a dorit asta, murmură Caprice blând. 

Lorraine o bătu uşor pe mână, înţelegătoare: 

— Nu mă aştept, dar am voie să sper. Ştiu că nu ai fost 
fericită să părăsești Philadelphia pentru mine. Tu, mai mult 
decât Silke, ai renunţat la cele mai multe. 

Caprice simţi părerea de rău din vocea mamei sale. 
Lorraine le oferise atât de multe fiicelor ei adoptive și nu le 
ceruse nimic în schimb. Ea singură, Caprice, mai mult decât 
oricare dintre surorile ei, se simţea foarte îndatorată. 

— Am renunţat la câteva lucruri, e adevărat, răspunse 
Caprice. Dar, într-un an de zile, voi reuși să mă descurc 
pe cont propriu, fără să apelez la numele de St. James. 
Silke este altfel. Să nu te aştepţi să-ţi vin prea repede cu 
un soț la ușă. Eu sunt mai lentă, mai stabilă, mai greu 
adaptabilă, ştii. 

Lorraine încercă s-o împace: 

— Ştiu. Mă ierti? 

Caprice îi zâmbi imediat. 

— Sigur. Am fost furioasă câteva zile. Am învăţat să-mi 
temperez emoţiile. O să fie bine. 

Ocoli cu precauţie privirile străinului și se uită la surorile 
ei mai mici, Leora şi Noelle, care pălăvrăgeau total neatente 
la ceea ce se petrecea în jurul lor. 

— Știu, dragă. Am fost doar puţin îngrijorată. Nu 
intenționam să vă jignesc, voiam doar să vă fie vouă mai 
bine. Să reușiţi să vă descurcaţi singure în viaţă. 

— Sigur, faptul că ne-ai făcut să ne rupem de viaţa noas- 
tră liniştită, pentru un an de zile, ca un dar pentru aniver- 
sarea ta de şaptezeci de ani, este un mod foarte interesant 
de a acţiona spre binele nostru. 

Lorraine râse uşor. Caprice, fiica ei cea mai mare, era și 
cea mai luptătoare dintre toate. Doar aşa reușise să 
supraviețuiască unui trecut instabil și unui viitor nesigur. 

— Am făcut ce am crezut eu că era de cuviinţă. 

Caprice începu să râdă, dar zâmbetul îi îngheţă pe buze 
când întâlni privirile bărbatului de vizavi. 

Randall Quinlan. Quin, cum îi spuneau prietenii, o privi 
pe Caprice și hotărî că era o fată bună. Silke ti povestise 
puține despre ea, dar o urmărise toată ziua și constatase sin- 
gur asta. Ridică uşor paharul de vin spre ea, dar Caprice își 
întorse rapid capul, în altă direcţie. Părea îngrijorată. Ti 
plăcea să descopere asta. Nu se așteptase s-o cucerească 
ușor. De fapt femeia visurilor lui era greu de cucerit. Felul 
în care destinul aranjase întâmplările fusese tare ciudat. 

Datoriile de onoare pe care le avea de plătit lui Killian îl 
aduseseră în Atlanta. Pericolul îi pândise în multe feluri pe 
el, pe Silke și pe Killian. Dar ieșiseră învingători. Silke 
fusese ascunsă în braţele protectoare ale lui Killian, în timp 
ce el se aplecase să-i adune toate obiectele împrăștiate pe 
jos, din poșetă. Erau în garaj și poliția mişuna peste tot. 
Printre multe alte nimicuri femeiești, descoperise căzută, 

într-o baltă de benzină, poza lui Caprice. Nu-i venise să-și 
creadă ochilor. Dorinţa care-l cuprinsese îi depăşise puterea 
lui de autocontrol. Mai târziu, Silke îi povestise despre sora 
ei adoptivă și făcuse legătura. Silke își recăpătase poșeta, 
dar el păstrase poza lui Caprice. 

Cu ocazia nunții, reușise s-o întâlnească. Poza nu mintea, 
dar realitatea întrecea orice imaginaţie. Caprice era înaltă. 
Pe tocuri, avea aproape un metru optzeci. Işi purta 
înălțimea ca o regină, cu capul ridicat și cu ochii verzi- 
cenușii privind direct. Doar felul în care vorbea contrasta cu 
atitudinea ei. Obișnuia să „mănânce“ finalul cuvintelor. Dar 
lucrul acesta o făcea mai seducătoare. Era ca o invitaţie de a 
te apropia mai mult de ea, ca s-o auzi. Observa la ea o 
ușoară încruntare a frunţii, atunci când privea atentă 
lucrurile din jurul ei. Cu toate astea era o lady în adevăratul 
sens al cuvântului. 

Dintr-o dată se întoarse spre el, privindu-l direct. Quin îi 
susținu privirea, simțind din partea ei o forță sexuală 
copleșitoare, dar și o dorinţă de a fi lăsată în pace. Răbdarea 
lui era infinită, atunci când își dorea ceva. Și își dorea 
această femeie, mai mult decât dorise pe oricine altcineva în 
viaţa lui. Provoca și în același timp respingea. 

Caprice îl privi direct, încercând să-l intimideze. Poate 
aşa, reușea s-o lase în pace. Dar citea în ochii lui de un gri- 
albastru mistic, mai mult decât interes. O cuprinseră niște 
senzaţii noi. Îngheță. Nimeni n-o atinsese în felul în care o 
făcea bărbatul acesta, printr-o simplă privire. Avea efect 
asupra ei și asta nu-i plăcea. Ştia cum îl cheamă. Randall 
Quinlan. Era înalt, aproape un metru nouăzeci — poate prea 
înalt, era lișitit — poate prea liniștit, vorbind din priviri, era 
tăcut — prea tăcut, uneori simțind asta ca pe o ameninţare. 

Nu făcea risipă de energie sau de zâmbete, părea că deţine 
controlul perfect al emoțiilor lui. 

Caprice înghiţi ușor în sec. Nu voia să-i arate slăbiciune. 
Trebuia să reziste privirii lui iscoditoare. Zarva petrecerii se 
stinse. Lumea din jurul ei se risipi în câteva secunde, ca prin 
ceaţă, simțind fiecare respiraţie a lui, fiecare semnal care i-l 
transmitea din priviri, insinuându-se în sufletul ei, așa cum 
pământul înghiţea picăturile de ploaie. Parfumul lui exotic 
și picant îi gâdilă nările. Căldura atingerii lui, pe care o 
simţise atunci când se cunoscuseră, îi rămăsese imprimată 
pe piele, ca o marcă. Primea de la el nişte semnale... primi- 
tive. Da, acesta era cuvântul. Primitive. Nevoi. 

Dar ea nu era genul acela de femeie. Invăţase să-și 
ascundă emoţiile, reacţiile, nevoile. Avea un comportament 
civilizat. Se autoeducase. Era o femeie de succes, cu un 
comportament social, cu o atitudine corectă și cu stăpânire 
de sine. Își ridică bărbia, înfruntându-l. Atitudinea asta nu 
dădea niciodată greș. 

Până azi. Și simţi cum se umple de admiraţie. Majoritatea 
bărbaţilor cărora le arunca privirea aceea, se linișteau brusc. 
Zidul pe care și-l construise cu atâta răbdare și grijă, în ani 
de zile, se dărâma. În fața lui se simţea slabă și neputin- 
CiOasă. Păli ușor, în lumina difuză a restaurantului. Vocile și 
râsetele începută să-i zgârie auzul. Își ridică din nou bărbia, 
în semn de sfidare. Și în acel moment, bărbatul ridică încet 
paharul, în cinstea ei. 

Caprice îi răspunse, repetând gestul, uimită de ușurința 
cu care se înţeleseseră. Îl privi ducându-și paharul de cristal 
la buze. Vinul rubiniu intră în căldura umedă a gurii lui mis- 
terioase. Savura lichidul cu o fineţe de amant. Era o imagine 
erotică. Degetele ei se strânseră involuntar pe pahar și 


10 LACEY DANCER 


buzele i se uscară. Simţise înaintea ei dorința ascunsă care-i 
anima. Așteptă să-l înfrunte din nou, tensionată, nervoasă, 
confuză. După un moment de tăcere, îl auzi: 

— Un toast, spuse el tare, ridicând paharul, și toate privi- 
rile se opriră asupra lui. Pentru Silke și Killian, care au fost 
aşa de norocoși să se găsească, într-o lume nebună, în care 
visele și promisiunile sunt deșarte. Fie ca viitorul vostru să 
fie plin de bucurie și speranță. 

Caprice se ridică în picioare, alături de restul familiei, 
cu ochii pe sora și cumnatul ei, dar cu gândul la vorbele 
misteriosului Quin. Poezie și cinism. O combinaţie ciu- 
dată, ca şi bărbatul care le rostise. Silke şi Killian se 
țineau de mână privindu-se îndrăgostiţi, arătând lumii 
fericirea lor. Dintotdeauna Silke fusese prima care dorise 
să-și umple golul din viață, să fugă de singurătate. 
Caprice ştia că ea nu era capabilă de așa ceva. li trebuia 
prea mult curaj ca să se arunce cu capul înainte, în 
necunoscut. Nu-i plăcea să-și asume riscuri. Trebuia să 
fie sigură de acea persoană, trebuia să creadă în ea, s-o 
cunoască bine. Emoţiile nu erau suficiente. Cunoscuse 
nebunia aceasta şi nu mai avea nevoie de ea. Se așeză pe 
scaun, atentă să nu-l mai privească pe Quin. Indiferent 
de relaţia care era între el, sora și cumnatul său, între ei 
doi nu putea fi nici una. 


Quin rămase mai în spate, privind familia cum își lua la 
revedere de la tinerii căsătoriţi. Il interesau reacţiile oame- 
nilor. Mereu fusese intrigat de sentimente. Logica era pre- 

vizibilă, perceptibilă și se putea aplica aproape oricând. 
Înțelegea felul în care gândeau oamenii. Dar felul în care 
simțeau, sau se îndrăgosteau, era o provocare. Emoţiile 
puteau insufla forțe supraomenești, sau slăbiciuni inexpli- 
cabile. Killian și Silke, Lorraine și Geoffrey găsiseră cheia 
fericirii, prin dragoste. Noelle și Leora erau încă inocente. 
Nu cunoscuseră emoţiile acestea. 

La fel şi Caprice. Avea o privire verde, rece, analizând 
fiecare om cu o minte precisă, ca un briliant. Nu respira 
pic de emotie sau îndoială. Dar nici nu părea să aibă acea 
plăcere de a trăi pe care o citise în ochii lui Silke. Nu 
părea temătoare, ca Noelle şi Leora. Femeia aceasta era de 
o logică perfectă și de o frumuseţe îngerească. Avea părul 
strâns în coc, ceea ce denota supunere şi hainele o aco- 
pereau, ca un camuflaj. Ştia că este o pradă grea. Simţise 
asta. Ştia că trebuia să se lupte. Dar el deja se hotărâse. 
Era convins că ea își va folosi tot arsenalul ca să se apere. 
Dar el era un învingător. Îşi privi mâinile pline de cica- 
trice. Ştia prea bine ce însemna lupta adevărată. Nu se 
speria aşa uşor. Invăţase să lupte, și la propriu și la 
figurat. 

Își întoarse privirile de la Caprice, urmărindu-i pe cei doi 
tineri proaspăt căsătoriţi, care împărțeau ultimele zâmbete 
şi sărutări înainte de a se urca în limuzină. În curând aveau 
să ajungă la aeroport, unde avionul său personal, urma să-i 
ducă pe insula lui, pentru o lună de miere. El nu mai avea 
unde să locuiască. Dar nu conta. Avea alte planuri. O privi 
din nou pe Caprice care se retrăsese din mulțime, părând 
groaznic de singură. Își iubea familia și familia o iubea pe ea 
și poate de aceea nu-i înțelegea reacţia. Acesta era încă un 
mister pe care voia să-l dezlege. 

Caprice îl surprinse din nou privind-o. Dintr-o dată păru 
că-și pierde răbdarea. Ochii îi sclipiră de furie și emoții 
reprimate. Se încordă, gata să atace. 

— Potolește-te, șuieră ea. 

Își lăsă capul pe spate, ridicându-și bărbia, privindu-l cu 
sfidare, stăpână sine. 

— Ce vrei să spui? întrebă moale Quin. 

— Te uiţi la mine de parcă ţi-aș aparține. 

— Citeşti bine oamenii. 

— Recunoști? întrebă ea tăioasă. 

Simţi cum o cuprinde frica și mâinia. Quin observă 
privirea ei și rămase uimit. 

— Nu obișnuiesc să mint, spuse el. Cel puţin pe tine, nu 
te voi minţi niciodată. 

— Nici n-o să ai ocazia, replică ea dur. 

Caprice regretă cuvintele, imediat cum le rosti. Se înfurie 
pe ea însăși. Nu trebuia să se lase cuprinsă de emoții. 
Cunoștea preţul izbucnirilor temperamentale. Autocontrolul 
era arma ei secretă şi invincibilă. 

Quin îi prinse încheietura fină a mâinii, simţindu-i pulsul 
fierbinte și rapid. 

— Nu face asta, spuse el pe un ton de comandă, scu- 
turându-i ușor mâna. 

— Ce să nu fac? șopti ea clipind confuză, neînţelegând ce 
voia bărbatul acela să zică. 

De ce se simțea așa? Cum putea să se simtă așa? Nu-și per- 
mitea luxul acela. Nu avea loc, în viaţa ei nesigură, de așa ceva. 

— Nu-ţi aminti asta. Nu-ţi face bine. Nu reușești decât să 
strici fericirea acestor clipe. 

Caprice încercă să dea înapoi, dar nu reuși, realizând că era captivă. 

— Dă-mi drumul, icni ea. 

Quin privi în jos, slăbind strânsoarea, desprinzându-și 
degetele de pe încheietura ei, rând pe rând. 

Caprice își retrase repede mâna, ascunzând-o în buzu- 
nar, ignorând conștientă senzaţia pe care o resimțea pe 
pielea încheieturii. Dar nu putea ignora şi vorbele. 

— Nu știi ce vorbești. 

Frica vie o măcina. Expresia lui se îmblânzi. Deşi nu știa 
cauza, o putea înțelege. 

— Ba da. Intr-o zi, poate îţi voi spune de unde știu. Dar 
nu acum. N-o să mă crezi. 

Caprice se retrase doi pași în spate. 

— Pleacă. 

— Ţi-aș putea da orice mi-ai cere, dar nu asta. 

— Atunci, fă ce vrei. 

Privi ochii plini de emoţii ai lui Caprice. Erau atâtea pe 
care ea nu le putea înțelege! Erau atâtea lucruri pe care tre- 
buia să le înveţe! Se vedea clar că-și cunoștea lecţia auto- 
controlului. Probabil că numai așa supravieţuise. 

— Te-am rănit fără să vreau, zise el observând rudele ei 
apropiindu-se. Vrei să plec? 

— Nu știu ce vrei să spui. Din partea mea, poţi să faci ce 
vrei. Pleacă, sau rămâi, mi-e tot una, minţi ea. 

— Curaj şi sfidare. Irezistibil, zâmbi el. 

Pentru o secundă, Caprice îi simţi zâmbetul ca pe un 
cadou de nepretuit. Dar familia ei se apropie și ea uită 
repede totul. Quin rămase, vorbind cu tatăl ei, încântând-o 
pe mama ei și încercând să intre în lumea timidă a surorilor 
ei mai mici. O făcea curioasă. Apropierea era primul pas. 
Apoi urma timpul. Și erau atâtea întrebări! Dar curajul ei se 
scufundase. Decise. Quin era riscant. Acesta era singurul 
lucru pe care-l înțelesese din ziua aceea ciudată. 

— De ce mă eviti? 

Caprice se întoarse brusc şi privi faţa impasibilă a lui 
Quin. Credea că scăpase de el. 

— Nu te evit, replică ea scurt. 

Quin scutură uşor din cap, interpretând fiecare schim- 
bare a expresiei feţei ei. 

— Nu ştiam că-ţi provoc teamă. 

Caprice își îndreptă spatele și rămase rigidă. De la 
înălțimea celor o sută optzeci de centimetri, se simţea pe 
lângă el mică și feminină. 

— Nu-mi provoci nimic, negă ea vehement. 

Lumea începuse să plece. Fiind cavaler de onoare, Quin 
trebuia să rămână până pleca ultima persoană. Urmărind-o 
pe Caprice, observase că la un moment dat dispăruse la 
baie, pentru mai mult timp. 

— Atunci de ce te fofilezi? 

— Am fost la baie, răspunse ea acră. Nu mă fofilez, 
cum Spui tu. 

— Şi de ce ai stat patruzeci și cinci de minute? 

— Ce-ţi pasă ţie ce fac eu? Mă urmărești? Eşti cumva 
detectiv? contraatacă ea ironică. Mă faci să fiu nepoliticoasă. 
Văd că te-ai coalizat imediat cu familia mea și asta nu-mi 
convine. Bine? 

Quin îi prinse încheietura mâinii, simţindu-i pulsul acce- 
lerându-se sub degetele lui. Il privea cu o teamă nedisimu- 
lată. Reacţia ei îl duru. 

— TŢi-am promis că nu te voi minți. Dar văd că te deran- 
jează, nu? 

O privi, găsind în ochii ei mai multă sinceritate, decât în 
vorbe. Frica se transformase în furie. 

— Crezii că ar trebui să mă simt flatată de faptul că con- 
sideri că îţi aparțin? Din ce secol vii? 

Incercă din toate puterile să alunge teama și emoţiile 
care puseseră stăpânire pe ea. li era clar că o plăcea cum 
arăta. Dar asta nu era suficient. Citea în ochii lui secrete 
ascunse, mistere periculoase. 

— Prin natura mea, sunt o persoană prevăzătoare, explică ea. 

— Am remarcat. 

Se concentră asupra ochilor ei frumoși, întrebători. O 
dorea mult. Trebuia s-o aibă cu orice preţ. Trebuia să-și 
folosească toate armele. Se știa un maestru expert în logică, 
în analiza caracterelor. Nu avea cum să rateze. 

Caprice îl studie şi ea, conştientă de strânsoarea 
degetelor lui. Voia să se elibereze, dar nu dorea să pară spe- 
riată. O cuprinse o emoție ciudată. Nici un bărbat nu mai 
insistase vreodată, după ce ea îi tăiase avântul atât de cate- 
goric. Nici un bărbat n-o mai privise așa de intens. O 
atrăgea, ca focul într-o iarnă geroasă. Dar ca și focul, pentru 
ea putea fi distrugător. Nu intra în planurile ei. 

— Bine, spuse Quin eliberând-o. Ia cina cu mine, te rog, 
spuse el politicos, luând-o prin surprindere. 

Caprice se pregăti să refuze categoric, dar privindu-l și 
analizând mai atentă vorbele lui, descoperi un semn de pri- 
etenie dezinteresată. Nu părea o provocare. Părea o dorință 
de cunoaștere, de înțelegere. Pericolul se spulberase. 

— Nu cred... 

— Imi place familia ta, o întrerupse el zâmbindu-i cald. 
Dar nu mă mai descurc cu Noelle. Deși mi-a plăcut mult 
nunta, nu mai rezist. Ai milă de mine. 

li luă mâna, forțând-o să-l ia de braţ, cu un gest masculin de 
modă veche irezistibil. Caprice simţi că nu mai poate da înapoi. 
Quin încercă să se îndrepte spre ieșirea din restaurant, dar ea 
opuse rezistență. Quin se opri și o privi cu ochi politicoși, 
întrebători. Jenată de reacţia ei, îi zâmbi ușor, impersonal. 

— Nu ştiam că surorile mele pot fi așa de sociabile. Te-au 
deranjat? 

Putea măcar să fie drăguță. N-o costa nimic. La urma 
urmei, bărbatul acela nu-i făcuse nimic. Dimpotrivă. Le 
pusese la dispoziţie surorii și cumnatului ei avionul per- 
sonal și insula pe care locuia. 

— Nu m-au deranjat deloc. Sunt timide, dar dacă știi cum 
să le iei, nu mai scapi de ele, surâse Quin. Iti promit că nu 
voi mai face nici o remarcă supărătoare. Repet invitaţia. Vrei 
să iei, totuși, cina cu mine? 

— Eşti ciudat, spuse ea evitând răspunsul. 

— Nu. Mi-a plăcut ce am citit în ochii tăi. Am crezut că e 
reciproc. Mă scuzi. M-am înșelat. Accept asta. Am încheiat 
subiectul. 

Caprice se trezi nemulțumită de vorbele lui. Ce se petre- 
cea cu ea? Ar fi trebuit să se bucure. 

— Sau nu mă placi deloc? 

— Nu mi-ești antipatic. Nu te cunosc deloc. De ce mi-ai fi? 

Zâmbetul lui lumină restaurantul. Nu era de mirare că 
zâmbea așa de rar. 

— Bine, cedă Caprice. O cină și atât. 

Pe lâgă asta, și ea voia să scape de atmosfera de la nuntă. 


Caprice se privi în oglindă. Rochia pe care o alesese ca s-o 
poarte în seara aceea, era simplă dar elegantă, potrivită 
stilului ei de femeie de afaceri. Era verde închis și nu atrăgea 
atenţia în mod deosebit. Iși strânsese părul în coadă și își 
pusese doar câteva bijuterii modeste. 

— Ce banal! îşi spuse ea cu voce tare, privind rezultatul. 
Dar suficient, pentru o cină cu Quin. 

Se încălță cu pantofii cu toc înalt care-i plăceau așa de 
mult, dar pe care rareori îi purta, din cauza faptului că o 
înălțau cu un cap deasupra bărbaţilor din jurul ei. 

Își verifica poșeta, când auzi o bătaie uşoară în ușă. 

— Ai venit mai devreme, spuse ea deschizând ușa. 

Quin se uită la ceas. 

Caprice scoase un mic strigăt de uimire, observându-i 
cicatricele. 

— Doamne! Ce ţi s-a întâmplat? Ai avut un accident? 

Quin era prea frumos ca să aibă asemenea mâini. Uimită, 
Caprice atinse rănile vechi, cu delicateţe. Aproape că putea să 
simtă durerea pe care Quin o suferise în momentele acelea. 

Quin îi studie carnaţia delicată, care contrasta cu pielea 
lui bronzată. Închis și deschis. Lumină şi întuneric. 

— Asta s-a întâmplat de mult, şopti el plăcut impresionat 
de grija ei, luându-i recunoscător mâna. 

Caprice îl privi și până să-i descifreze semnificaţiile 
privirii, Quin spuse: 

— Îţi place să dansezi? 

— Da, răspunse ea vag. 

— Dar ghicitorile, îți plac? întrebă el făcându-i loc să iasă 
din apartament. 

— Mă iscodești în continuare, murmură ea, închizând 
Ușa. 

— Cum adică? întrebă el chemând liftul. 

— Nu ştiu. Dar asta faci. Cred că ești periculos, domnule 
Randall Quinlan. 

— Pentru tine? întrebă el pe un ton amuzat. 

— De ce aș considera un om, care vrea doar să luăm cina 
împreună, periculos? 

— Tu ai spus asta. Eu am tras concluzia, în mod natural, 
spuse el deschizând ușa liftului și făcându-i loc să intre. 

— Nu văd nimic natural la tine. 

Prea atentă la propriile ei reacţii, Caprice nu-i observă 
încordarea maxilarului. Văzând-o neatentă, Quin se relaxă, 
realizând că o spusese fără intenţie. 

— Îţi faci prea multe probleme, C.R. 

Caprice îl privi uimită. De unde știa Quin de numele ei 
profesional? 

— De ce mi-ai spus aşa? 

Quin îi făcu loc în limuzină, lângă el. 

— Am vorbit cu părinţii tăi, îţi amintești? 

— Nici nu vreau să știu ce au mai zis, spuse ea cu o gri- 
masă. 

— Dar n-au zis nimic rău, te asigur. 


CAPRICE 19 


— Înseamnă că nu ai vorbit cu ei, zise Caprice mirată. 

— Dar ce, e aşa de grav? 

Caprice se uită pe geamul fumuriu al limuzinei, privind 
luminile nopții. 

— Sunt sigură că Silke ţi-a spus că ne petrecem un an 
departe de casă. 

Quin se așeză mai comod, dispus să discute cu ea, la 
nevoie, toată noaptea. 

— N-amavut timp să ne cunoaștem prea bine. Am fost 
ocupați cu altele, spuse el. 

— Cu ce anume? întrebă ea aruncându-i o privire rapidă. 

Killian îl informase că doar părinţii ei știau de afacerile 
necurate ale lui Silke. 

— Cu logodna și aranjamentele pentru nuntă. 

— Te-aş crede, dacă aș ști că e vorba doar de Silke. Ea 
obișnuiește să facă totul cu viteza luminii. Killian e altfel. 

— Nici nu știi de câte lucruri e în stare un bărbat 
îndrăgostit. 

— Vorbești din experiență? 

— Nu. 

— Crezi în dragoste? 

— Dar tu? 

— Intr-un fel, da. Cred în dragostea părintească, în 
dragostea copiilor pentru părinţi, în dragostea faţă de ani- 
male, în dragostea trupească. 

— Dar nu crezi în dragostea care supravieţuieşte timpului 
şi spațiului, minciunii sau adevărului, completă el, ca o con- 
cluzie. 

Caprice nu-i răspunse. Privea pe geamul limuzinei, 
îngândurată, neatentă parcă. 

Maşina opri la un stop şi Quin deschise rapid ușa. 

— Hai să coborâm. 

Caprice îl privi uimită, dar cobori. 
— Doar o cină, şopti ea. 

Ochii lui sclipiră ca două stele. 

— Cum spui tu. Doar o cină. 


Quin se întinse între perne, oftând. Era trecut de 
douăsprezece noaptea, ora lui obișnuită de culcare. Viaţa 
lui era bine structurată şi desciplinată. Trecuse prin viaţă 
plin de forță și energie, datorită autocontrolului. Pentru el, 
toate aveau un sens, o logică. Nu luptase cu forțe nevăzute. 

Cu Caprice era altceva. Simţea în ea o putere nemaiintâl- 
nită la nici o femeie. Și îi transmitea nişte semnale necunos- 
cute, pe care nu reușea să le descifreze. Caprice deţinea o 
cheie de a cărei existență nici nu știa. 

Până şi Killian era conștient de asta. Își amintise că 
văzuse în ochii lui acest lucru, în noaptea în care Silke îi 
povestise despre sora ei adoptivă. Aceasta fusese ultima 
piesă din puzzle. Forţele care-l învăţaseră valoarea răbdării 
și disciplinei acționau și acum. 

Se gândi la datorii. Își ridică mâinile pline de cicatrice, în 
întuneric. Îi aminteau de lucruri de care nu voia să mai știe. 
Profetia se împlinea acum. 

Caprice privi pe hubloul avionului, gândindu-se la ce 
lăsase în urmă. Quin. Nu putea uita nici numele și nici 
bărbatul. Îi lăsase o impresie foarte puternică. Îi transmisese 
semnale pe care nu le înțelesese și nici nu voia să le 
înțeleagă. De unde avea cicatricele acelea? Deşi petrecuseră 
o seară impreună, nu aflase nimic despre el. Sau aproape 
nimic. Avea o abilitate de a-și schimba stările, exact sub 
ochii ei. De la un moment la altul îl simţea când prieten, 
când dușman. De la un moment la altul simţea că știe mai 
multe lucruri decât ea, dându-i un sentiment de neliniște, 
de teamă, sau îi insufla siguranță și calm. Tremură, fericită 
că scăpase. Quin nu avea de unde să ştie unde se află. Nu-i 
spusese nici măcar lui Silke unde plecase și nu avusese timp 
să vorbească cu părinții ei. Era în siguranță. Trăia un senti- 
ment ciudat, dar se simţea liniștită. Quin nu avea cum să 
ştie noua ei adresă. 

— M-am transformat într-o fricoasă, își spuse ea cu voce tare, 
abia observând că avionul se pregătea să aterizeze în Houston. 

Cobori alături de ceilalți pasageri, așteptându-și 
nerăbdătoare bagajele, după care se îndreptă spre par- 
care, căutându-și mașina. Timpul zbura pe nesimţite. 
Călătoria dde la Atlanta până la Houston durase mai mult 
decât anticipase. Părăsi aeroportul, încadrându-se în 
traficul aglomerat. Houston era orașul ei pentru 
următoarele unsprezece luni, două săptămâini și patru 
zile. Era un iad. Nu pentru că nu i-ar fi plăcut, dar nu era 
casa ei cu adevărat. Părăsise Philadelphia și toată viaţa ei 
liniștită. Şi pentru ce? Pentru un capriciu de-al mamei 
sale. Un an departe de casă. Puteau să fie şi cincizeci, tot 
același lucru era. 

Până acum, viaţa ei fusese o luptă continuă. Și acum, tre- 
buia s-o ia de la început, aici, unde hotărâseră părinţii ei. Se 
simţea ca un pește mic într-un ocean. Nu avea referinţe în 
muncă. Doar o diplomă, care n-o deosebea cu nimic de 
ceilalți candidaţi care tindeau să urce pe scara ascensiunii 
profesionale. Se dusese la nenumărate interviuri, așteptase, 
blestemase și iar așteptase. Nu. Nu. Nu. Frustrarea o sufo- 
ca. Cei câţiva dolari cu care venise se împuţinau rapid. 
Faptul că închiriase un apartament prost și ieftin la margi- 
nea orașului, n-o ajuta cu nimic. 

Caprice parcă în faţa blocului în care stătea, râzând amar. 
Bine măcar că avea mobilă. Și asta datorită magazinelor de 
mâna a doua. Deschise ușa apartamentului ei minuscul şi se 
trânti pe un scaun vechi. Își scoase pantofii și oftă obosită. 
Nu era chiar așa de rău. Deși avea mobilă puţină, măcar era 
confortabilă. Se uită la ceas. Într-o oră trebuia să se ducă la 
muncă. Se întrebă ce ar spune părinţii ei dacă ar afla unde 
lucrează fiica lor afaceristă. 

— Mamă, tată, lucrez într-o speluncă pe nume Billy. 
Singurul lucru bun este că nu au program de topless. 
Decorul este oribil. Ospătăriţele prezintă mai mult interes 
pentru clientelă decât de băuturile alcoolice pe care le 
comandă. Dar bacşișul e bun și mănânc regulat. În zilele 
libere, alerg de la un interviu la altul. Asta vă aşteptaţi de la 
mine? Credeţi că nu-mi amintesc ce înseamnă noţiunea de 
sărac? Credeţi că nu știu cum e să-ţi fie foame și să tragi de 
fiecare bănuţ? 

Se ridică și se duse în baia ei micuță. Gândul la ce lăsase 
în urmă nu rezolva nimic, la fel ca și această conversaţie cu 
ea însăși. În mod ciudat, înţelesese ce încercau părinţii ei să 
facă, şi asta mulțumită lui Silke. Zâmbi, gândindu-se la sora 
ei. Cine crezuse că Silke era mai mult decât o fată iubitoare 
de petreceri, aşa cum lăsase impresia? Tocmai ea, care o 
iubea așa de mult, nu observase puterea surorii ei. N-o 
crezuse capabilă de altceva. Ea era mult mai fricoasă. Nici 
măcar nu avea o viață personală. Era o lașă. Asta era! Quin. 
Numele îi reveni în minte. Nu, ăsta nu era un răspuns la 
problemele ei. 

Își puse blugii ei obișnuiți și un tricou, pregătindu-se să 
plece la bar. Lucra nouă ore, pentru un dolar și ceva bacșiş. 
Uneori stârnea invidie, din cauza bacşişului bun pe care-l 
primea. Colegii încercaseră să-i facă greutăţi la început, dar 
în cele din urmă o lăsaseră în pace. Trebuia să se lupte sin- 
gură cu clienţii insistenţi. Dar asta nu era ceva permanent. 
Va găsi o slujbă care să se potrivească cu pregătirea şi 
educaţia ei. Până atunci trebuia să rabde, să restrângă chel- 
tuielile și să meargă la interviuri. 

Quin privi cu satisfacţie camera de hotel. Măcar avea 
mobilă, nu ca apartamentul lui Killian. Își desfăcu bagajele. 
Deşi avea serviciu de cameră special pentru asta, prefera să-și 
rânduiască singur garderoba. Avea anumite lucruri de care 
doar el trebuia să aibă grijă. Scăpa greu de vechile obiceiuri. 
Oricum, călătorise mult și era obișnuit cu despachetatul. 
Când termină, se duse în camera de zi și dădu un telefon. 
Într-o oră aranjă niște afaceri, vorbi cu omul lui de 
încredere, îi contactă pe Killian și pe Silke și o căută pe 
Caprice. 

Închise în cele din urmă telefonul, satisfăcut că aflase o 
adresă şi un număr de telefon. ÎL surprinse constatarea. 
Slujba lui Caprice nu avea nimic de-a face cu ceea ce 
crezuse el că se ocupă, atunci când o cunoscuse. I se păruse 
hotărâtă să se remarce în lumea afacerilor. 

Pe el îl interesau banii doar în sensul de a face ceva cu ei. 
Deţinea un cont frumos, dar nu era un căutător de aur. 
Banii pentru el nu însemnau neapărat putere. La fel ca și 
succesul. Nu ţinea să marcheze. Era mai degrabă interesat 
de autodepășire. Specializat într-un domeniu în care puţin 
îndrăzneau să se aventureze, îşi risca viaţa și se baza doar pe 
propriile-i puteri. Angajamentul pe care și-l lua pentru o 
anumită cauză era esenţial. El și Caprice aveau multe în 
comun, deși aveau ocupaţii diferite. 

Se uită la adresa din faţa lui, plănuind următoarea 
mișcare. Îi părea rău că o supărase și o dezorientase. 
Stângăcia cu care o abordase î nu-i stătea în fire. În conti- 

nuare, trebuia să se concentreze pe logică și analiză. Înce- 
pea prin a căuta cheia motivaţiilor ei. După aceea, își putea 
da seama sub ce aspect reușea s-o cucerească. 

Ghicitoarea îi profeţise corect. De patru ani, uitase să 
mai spere, dar știa că există. „O soră, dar n-o soră adevărată, 
o războinică luptătoare cu întunericul, care îmblânzește 
balaurul și bea din cupa vieţii.“ 

Își căutase multă vreme „războinica“. Dar n-o găsise. Ea 
venise singură, pe neașteptate. Caprice. Fusese sincer cu ea, 
aşa cum nu mai fusese cu nimeni. El știa că adevărul, în 
mâinile dușmanului, este ca o sabie invincibilă. Dar ea îi 
răspunsese cu teamă. La un moment dat, chiar se îndoise că 
ea ar fi aceea și se deghizase. Dar nu trebuia să mai 
greşească. Ea era cu siguranţă. Și merita să-i dea totul. 


Caprice își întinse mușchii. O dureau spatele și toate 
oasele. Zgomotul din bar era mai mare ca de obicei. Clienţii 
cu care se obișnuise înainte să plece, se schimbaseră într-o 
săptămână, cât lipsise. Deja avea câteva vânătăi de la niște 
clienţi pe care nu reușise să-i evite. Îşi pierduse antrena- 
mentul. 

— Te simţi bine, dragă? o întrebă Belle, sprijinindu-se de 
bar, lângă ea. 

— Da, multumesc, spuse ea uimită de grija sinceră a 
colegei sale mai în vârstă, pe care abia o remarcase. 

— Mă bucur că ai ajutat-o pe Rose. Bubba ar fi concediat-o, 
dacă nu te-ai fi oferit tu, să-i ţii locul. 

— Îşi întreţine singură copilul, explică ea, întrebându-se 
ce o determinase să intervină pentru o colegă cu care nici 
măcar nu schimbase vreodată o impresie. 

— Ti-a spus ea asta? 

— Nu. Te-am auzit pe tine vorbind. 

Belle o privi cu respect pe Caprice, întrebându-se ce 
căuta ființa aceea printre ele. Toţi ştiau că locul ei nu era 
acolo. Dar se obișnuiseră. Își făcea munca bine și nu fura 
bacșişul nimănui. 

— Poate ne-am înșelat. Cred că și eu aș fi făcut același 
lucru. Credeam că o să fii o povară, că va trebui să te ajutăm 
noi. Ce vrei? Așa e lumea! Slujba asta e un rahat, dar e tot ce 
știm să facem. 

— În locul vostru aș fi reacţionat la fel. 

Belle se lumină. 

— Da? Nu ne porţi pică? 

— Nu. 

— Atunci, mâine, după program, te rog să vii cu noi la o 
pizza. 

Caprice o privi uimită. Nu avea nimic în comun cu 
femeile acestea și nici nu voia să se amestece cu ele, dar nu 
putea refuza o invitaţie așa de prietenoasă. 

— Bine. 

Belle aruncă o privire prin bar și se încruntă. O apucă pe 
Caprice de braţ, înainte ca ea să plece. 

— ÎI vezi pe tipul de acolo? Ăla, care s-a așezat adineauri 
în sectorul tău. 

Caprice îl reperă. Era masiv și avea o barbă crescută în 
dezordine. Părea fioros. 

— Ce-i cu el? 

— Fii atentă. Dacă îi cade ceva pe jos, nu te apleca, 
indiferent ce-ţi zice. E foarte nesimtit. 

— Mă descurc, spuse Caprice privind-o recunoscătoare. 

— E vărul lui Bubba și se crede foarte smecher. Ştie că ești 
nouă. 

Caprice îl privi cu o ură nedisimulată. Hărţuirea sexu- 
ală și umilinrea o înnebuneau. Erau niște arme bărbătești 
josnice. Dar la cei treizeci de ani ai ei, era capabilă să le 
facă faţă, cu orice preţ. N-o interesa dacă Bubba o conce- 
dia. Abia aștepta să plece de acolo, fără să se mai uite 
înapoi. 

— Ai grijă ce faci, spuse Belle. Bubba te va da afară, dacă 
nu te porți cum trebuie cu văr-su. Mai bine lasă-mă pe mine 
să-l servesc. Mie n-o să-mi facă nimic. Mă cunoaște. 

— Nu, nu, spuse Caprice pornită. E clientul meu, proble- 
ma mea. 

— Ba nu-i al tău, dragă. Ar fi trebuit să fie al lui Rose și ea 
e cea mai bună prietenă a mea. 

— De câte ori a lovit-o pe Rose? întrebă ea gândindu-se la 
fata aceea firavă. 

— Nu știu, spuse Belle privind în altă parte. 

Caprice se hotărî. Avea nevoie de slujbă, dar deja asta era 
prea mult. 

— Atunci, cum am spus, este clientul meu. 

Caprice își îndreptă spatele, gata să-l înfrunte pe ani- 
malul acela, cu toată înălțimea ei. Dar costumul format 
dintr-o fustiță minusculă şi o bluză decoltată n-o avantaja. O 
făcea vulnerabilă. Era mai mult goală. Și Bubba nu le lăsa să-și 
prindă părul, așa că toată coama ei blondă îi ajungea până 
la tivul fustei, dându-i un aer melancolic, romantic. 

— Nu-l înfuria, Caprice, spuse Belle neliniștită. Indiferent 
ce face, nu te apleca! 

Caprice abia o mai auzi. Era concentrată asupra bărbatu- 
lui acela care terorizase toate chelnerițele. Ea trebuia să 
pună capăt umilirilor lui misogine. 


Quin privi cu îndoială firma localului, care sclipea în 
noapte oribil și lipsit de gust, în portocaliu, roșu și roz. „Bi y.“ 
Atâta se mai putea citea din „Billy“. Din interior răzbătea o 
muzică stridentă. 

— Cred că mă înșel, îşi spuse el cu voce tare. Caprice nu 
poate munci într-o bombă ca asta. 

Cobori din Mercedesul închiriat, gândindu-se că va fi 
norocos dacă-l va înapoia întreg. 

Nu avea cum să se înșele. Nu puteau fi două Caprice St. 
James care să se mute tocmai săptămâna aceea în Houston. 
Vecina ei de apartament o descrisese exact. Trânti portiera 
și traversă strada în fugă, intrând în local. Fumul gros de 
țigară, îl înconjură imediat, făcându-l să se înece. 

— Uite ce e, fetițo. Din cauza ta l-am scăpat, tu să mi-l 
ridici. 

Vocea spartă îi atrase atenţia spre colțul încăperii. Ea era! 
Caprice. Părul acela superb nu putea fi decât al ei. Ce păr 
avea! Se întrebase de multe ori cum îi stătea cu el lăsat liber. 

Se apropie de masa la care bărbatul acela imens o 
încolțise pe Caprice. ÎI cuprinse o furie nestăvilită văzându-i 
mâna murdară, de bădăran, în jurul taliei ei fine. Nu mai 

pierdu timpul. Împinse mulțimea de oameni, care se 
adunase ca la spectacol în jurul lor și din doi pași o prinse 
pe Caprice și se așeză în faţa ei, ca un scut. Atacatorul scoase 
un urlet de taur furios. 

— Nu te băga! 

— Fac ce vreau, răspunse Quin gata să atace, provocându-l. 
Vreau să știu ce ţi-a făcut doamna, de te porţi ca un măgar! 
N-ai pic de respect? 

— Asta nu e doamnă. Nici una de-aici nu e doamnă. 

Quin explodă. 

— Ai de gând să-ţi ceri scuze și să te cari de aici, sau vrei 
să te ajut eu un pic? 

— Nu vreau să mă bat cu tine. N-ai tu treabă cu asta, 
spuse el arătând spre Caprice. 

— În primul rând, după cum am mai spus, nu e „asta“, ci 
este „doamna“ și în al doilea rând, este cu mine. 

Înainte să mai spună ceva, Bubba apăru în mijlocul lor. 
Probabil aflase că era rost de bătaie și voia să aplaneze con- 
flictul. 

— Ce se petrece aici? spuse el abia trăgându-și răsuflarea. 

— Animalul ăsta îţi hărțuiește una dintre angajate, spuse 
Quin. Are impresia că se află într-un bordel. 

Bubba încercă să-și îndrepte spatele, să se mai înalte 
puțin, pe lângă Quin. Dar era inutil. 

— Nu te-am mai văzut pe aici. 

Quin nu se deranjă să-i răspundă. Se întoarse spre 
Caprice ca să vadă cum se simte și în acel moment, agre- 
sorul atacă. Sau cel puţin încercă, pentru că lovitura nu-l 
atinse pe Quin. Cu o viteză de reacție surprinzătoare, apucă 
mâna brutei și i-o întoarse la spate, punându-l la pământ, 

după care îi aplică la rândul lui un pumn bine plasat. ÎI ţinu 
câteva secunde imobilizat sub genunchiul lui și îl privi pe 
Bubba. 

— Ai noroc că nu ţi-am devastat localul, deși meritai. 

Bubba înghiți greu, se îndepărtă doi pași înapoi și o privi 
pe Caprice, care stătea perplexă. 

— Eşti concediată. 

— Nu, greșești. Își dă demisia, spuse Quin, eliberându-l 
pe atacator. 

Se îndreptă spre Caprice și o luă ușor de mână. 

— Astea sunt hainele tale? 

— Nu. Ale mele sunt în spate, spuse Caprice regăsindu-și 
controlul. 

— Schimbă-te. Te aştept. 

Cercul de oameni se rupse, făcându-i loc lui Caprice să 
treacă. 

Belle o aștepta în spate. 

— Mi-a spus să te păzesc până termini, zise ea, mângâind-o 
ușor pe umăr. Ai făcut bine, dragă. Cred că vărul lui Bubba 
nu ne va mai supăra multă vreme. Spune-i prietenului tău 
că-i mulțumim. 

Caprice aprobă tăcută. Prietenul ei? Nici măcar ea nu știa 
ce să-l considere. Adevărat, îi era recunoscătoare. Dar prima 
ei reacţie, când îl văzuse, fusese una de furie. 


Capitolul 4 


— Aş vrea să-mi spui ceva, zise Caprice după cinci 
minute de mers în tăcere. Nu-mi place tensiunea asta. 

Quin o privi. Adoptase o poziţie defensivă, întoarsă cu 
faţa spre el și cu spatele la ușă. 

— Ce vrei să spun? 

Caprice îl privi uimită. Avea o voce așa de calmă, de 
parcă ar fi vorbit despre vreme. 

— Aştept măcar o predică, spuse ea rușinată că o găsise 
lucrând în acel local, ca o femeie de rând, fapt care nu 
corespundea cu poziţia ei socială. 

— N-amnici un drept. 

— Și nu mă întrebi chiar nimic? 

— Ai peste douăzeci și unu de ani, ești majoră, vacci- 
nată. Faptul că lucrezi într-o speluncă este alegerea ta. 
Înseamnă că asta îţi dorești. 

Lui Caprice nu-i plăcea atitudinea lui. 

— Nu. Nu vreau să muncesc aici. Nu-mi doresc asta. Dar 
e tot ce am reuşit să găsesc. 

— Înţeleg competiţia. Dar sunt surprins. Cu experiența 
ta de la corporaţia St. James, ai fi putut să găsești mai mult, 
spuse Quin parcând mașina în faţa blocului ei. 

Caprice uitase de maşina ei și rămase surprinsă când o 
văzu în parcare. 

— Cum a ajuns maşina mea aici? 

— Am rugat o colegă de-a ta să ţi-o aducă. 

— De ce ? 

— Nu vreau să mai ai de-a face cu localul ăla. Și în afară 
de asta, n-amchef de poliţie. 

— Cred că n-am apucat să-ţi mulțumesc pentru că m-ai 
salvat. Dacă nu apăreai tu, Bubba ar fi stat deoparte și ar fi 
privit cum mă aruncă vărul lui pe geam. 

— Probabil, spuse Quin, bătând-o uşor pe umăr. 

Caprice îl privi atent. Nimic din ochii lui nu indica 
vreun semn de furie, dar simţea asta în atmosferă. Vocea 
lui era blândă și joasă. Ascundea ceva. 

— Nu este nevoie să mă mai conduci. De aici, mă pot 
descurca și singură. 

— Ai mâncat azi ceva? spuse el urmând-o pe scări, spre 
apartamentul ei şi ignorându-i sugestia. 

— Nu. 

— Cât timp îţi ia ca să te schimbi? 

— Nu este nevoie să mă hrănești. 

— Dar vreau, spuse el luându-i cheile din mână și 
deschizând ușa în locul ei. 

Intrară în apartament şi Quin începu să studieze 
decorul. Se vedea clar că mobila era de la mâna a doua. 

Avea doar un singur telefon, dar nici nu-i trebuiau mai 
multe. Apartamentul era foarte mic. O privi întrebător, cu 
sprâncenele ridicate. 

— Te pricepi să vorbeşti din priviri, spuse ea. Știu. Am 
un apartament mic, dar îmi ajunge. 

— Mie mi se pare perfect. 

Caprice clipi uimită. 

— Ai acţionat sub impulsul momentului, când ai închi- 
riat apartamentul ăsta, sunt convins. La fel ca în seara asta, 
cu bădăranul acela. Te-ai răzbunat. 

— Ai dreptate, spuse ea încântată. Dar ești prea 
direct. 

Pentru prima dată de când o cunoștea, Quin văzu spe- 
ranta în ochii ei. 

— Sunt mai bune minciunile? 

— Nu, spuse ea punându-și poșeta pe masă, dar le fac 
faţă mai ușor. 

Îl privi, observând cât de ușor își schimba expresiile 
ochilor. 

— Mă derutezi, spuse ea, după un moment de tăcere. 

— Ştiu. 

— Cred că faci asta special. 

Quin tăcu. 

— Nu negi? 

— Este doar o părere. 

— Ăsta nu-i un răspuns. 

— E tot ce-ţi pot oferi. 

Se încruntă, așteptând un răspuns mai consistent, 
temându-se în același timp de ceea ce ar fi putut să afle. 

— Hai. Du-te şi schimbă-te. 

Quin o privi îndepărtându-se și mintea lui începu să 
lucreze la viteză maximă. Atacatorul acela primitiv nici 
nu știa cât de mult îl ajutase. Frica lui Caprice față de el 
se transformase în încredere și recunoştinţă. Acum se 
simțea mai în siguranţă cu el, decât cu oricare alt 
bărabt. Era momentul să acţioneze, dar cu multă pre- 
cauţie. Nu trebuia să piardă ceea ce câștigase pe 
neaşteptate şi atât de greu. Lupta în sine nu fusese difi- 
cilă. Dimpotrivă. Era ceva foarte obișnuit pentru el. 
Animalul acela se dovedise mai slab decât părea. Ştia 
din experienţă că aparențele puteau să înșele. Dar 
niciodată nu putea să se bazeze pe asta. Imaginile tre- 
cutului, amintirile începură să-l hăituiască. Erau balau- 
rii, fantomele întunecate, demonii care nu-i dădeau 
pace. 

Auzi apa de la duș. Pentru o clipă se lăsă pradă imagi- 
naţiei, lăsând viitorul pe care-l așteptase atâta, să nască. 
Caprice sub duș. Curbe moi, umede, piele fină, roz, 
baloane de săpun. Ochii ei strălucitori, dilataţi de dorință. 
Căldura și parfumul ei de femeie înconjurându-l, gata de a 
i se dărui. Numai lui. Și numai el știa cum. Era un amant 
experimentat. Ei și doar ei, i-ar fi putut da în dar tot ce 
acumulase. I-ar fi depus ca pe o ofrandă toate acestea la 
picioare, picioarele războinicei lui. Ştia că profeţiile nu 
mint. 

Caprice se îmbrăca rapid, conștientă de prezența lui 
Quin în camera alăturată. Iniţial dorise să scape de el. 
Când apăruse în seara aceasta, pe neașteptate, luându-i 
apărarea, la început se înfuriase, dar apoi realizase cât de 
bucuroasă era. Dacă nu intervenea el, cine ştie unde ar fi 
ajuns acum! ÎI înfruntase pe Bubba, pe vărul lui și toată 
mulțimea. Era eroul ei. Nici nu observase intenția vărului 
lui Bubba, decât atunci când îl văzuse pe Quin parându-i 
lovitura. Părea un adevărat profesionist. Se apărase agil, 
lovind curat și bine tintit. Simtise exact momentul în care 
vărul lui Bubba se pregătise să-l atace. Lovise cu precizie și 
cu o forță bine cântărită, care nu putea fi dobândită decât 
în urma unei experiențe. Nimeni nu îndrăznise să-l 
înfrunte după aceea. Fusese de ajuns să se uite la cei 
adunaţi în jurul lor, că aceștia îi și făcuseră loc să treacă. 
Nu ridicase vocea, nu folosise cuvinte grele, nu gesticulase 
inutil. Își folosise doar magnetismul ochilor. Și 
funcţionase perfect, cu efect. Iniţial citise în privirile lui un 
duşman. În seara aceea, acţionase ca un prieten. Teama 
care o alungase din Atlanta i se părea acum prostească. Era 
o reacţie normală, având în vedere evenimentele prin care 
trecuse. 

Îşi puse o rochie neagră, frumoasă, pe care o adora. De 
data asta nu mai lua cina cu un necunoscut periculos. 
Încăltă pantofii cu tocuri înalte, fericită că-i poate purta 
alături de Quin. Era hotărâtă să afle cât mai multe despre 
el. 

— Sunt gata, spuse ea intrând în camera de zi și găsindu-l 
privind pe geam, spre parcare. 

Quin se întoarse, abia observând corpul ei superb, la 

care visase mai devreme. ÎI interesau ochii ei, expresia lor. 
Rămase surprins. Constată cu bucurie că teama din ei 
dispăruse complet, făcând loc unui anume interes. 

— Îţi place friptura? întrebă el apropiindu-se și luând-o 
de mână. 

— Da, cu multe ciupercuţe, spuse ea zâmbind, accep- 
tându-i strânsoarea. 

— Mă bucur, atunci, îi zâmbi el în semn de răspuns. 

Îi plăcea surâsul lui. Era ca o invitație la relaxare. 

— Hai să mergem, spuse ea. Având în vedere că sunt 
șomeră, ar fi bine să iau o ultimă cină serioasă. 

— Nu pari prea supărată că ţi-ai pierdut slujba, spuse el 
închizând ușa în locul ei. 

— Nu. Mi-am dat seama că nu sunt suficient de tare pen- 
tru O asemenea muncă. 

— Așa cum erai mai de mult? 

Încercă să şi-o imagineze chelneriță, dar nu reuşi. Dacă 
n-ar fi văzut-o azi, nici nu i-ar fi trecut prin cap că ar putea 
fi vreodată. 

— Vorbești de parcă nu ai şti nimic despre mine, zâmbi 
ea. 

— Ştiu doar că eşti adoptată. 

De fapt ar fi putut afla de la Killian ṣi numărul de la 
sutien, dacă ar fi vrut, dar nu-i plăcea să investigheze, să 
scormonească în viața privată a oamenilor. Prefera să afle 
singur. 

— Sunt surprinsă că Silke nu ti-a spus nimic. De multă 
vreme viața mea nu mai reprezintă un secret. 

În lupta ei de a ajunge cât mai sus, Caprice pierduse 
nevoia de a se simți protejată de un bărbat. Şi cei care 

încercaseră ulterior să i-o insufle, o făcuseră cu brutalitate 
sau stângăcie, nereuşind decât s-o piardă definitiv. Quin 
era altfel. Protecţia lui era naturală, venită din căldură 
sufletească și lipsită de interes. O făcea să se simtă spe- 
cială. Se simţea bine în compania lui. Impresia iniţială pe 
care şi-o formase despre el aproape că o dăduse uitării. 
Oare își găsise bărbatul visurilor? 

— Silke nu a avut timp să-mi vorbească prea mult despre 
tine, spuse el, așezându-se la volan. Ti-am mai spus că a 
fost ocupată cu aranjamentele de nuntă. 

— Dar nu mi-ai spus ce căutai tu în Atlanta. 

— Călătoresc mult. S-a întâmplat să fiu omul potrivit, la 
locul potrivit. 

— Şi cum de ai ajuns să te ocupi de aranjamentele pen- 
tru nuntă? 

— Killian și Silke erau ocupați cu slujbele lor, cu ana- 
lizele medicale, cu vânzarea apartamentelor, mă rog. Eu 
aveam mai mult timp la dispoziţie, aşa că m-am oferit să-i 
ajut. 

— Bine, asta te acoperă pe tine, dar nu şi pe Killian. El 
ce căuta în Atlanta? Eu nu l-am cunoscut până la nuntă. 
Știu că făcea afaceri cu tata de ani de zile. Mi-e greu să cred 
că-și căuta o slujbă. 

— Ajuta un prieten. 

— Într-o afacere nerezolvată? 

— Partial. 

— Văd că nu reușesc să scot prea multe de la tine. 

— Întreabă-l pe Killian, dacă vrei să afli mai multe. 

— Eşti discret. 

— Şi ți se pare neobişnuit? 

— Vin dintr-o lume în care totul are un preţ și nu ţinem 
secrete, mai ales între prieteni. 

— Așa este peste tot. Aproape peste tot. Ideea este să știi 
în cine poţi să ai încredere. 

— Vocea experienţei, comentă ea automat. 

— Mda, spuse el parcând în spatele restaurantului și 
întorcându-se spre ea. Chiar te interesează persoana mea, 
sau faci conversaţie? 

Caprice îl privi debusolată. 

— Eşti foarte direct. 

— Ăsta nu-i un răspuns. 

— Cum te aștepți să răspund la o asemenea întrebare? 

— Cu sinceritate, ca și mine. 

— Înseamnă că trebuie să fiu mai dură cu tine și nu sunt 
în stare acum de așa ceva. 

— Fugi în continuare? 

— Nu știu la ce te referi. 

— Ba ştii prea bine, spuse el pe un ton plin de avertis- 
mente. Chiar vrei să ne jucăm? Să știi că mă pricep la asta 
mai bine decât tine. Credeam că vrei sinceritate. 

— Nu mă cunoşti. 

— Nu? spuse el apucând-o uşor de umeri. Știu că ești 
deşteaptă. În multe sensuri. Știu că vrei să ai picioarele 
bine înfipte în pământ. Știu că nu-ți asumi nici un fel de 
riscuri. Și știu că eşti aici dintr-un motiv foarte clar. Faci un 
lucru cu totul diferit de ceea ce erai obișnuită. Știu că nu-ţi 
place că locuieşti aici. Și mai ştiu că ai un teperament 
exploziv. Şi îţi pierzi uşor controlul. Ştiu că îţi iubeşti 
familia, deși nu este cu adevărat a ta. Şi mai știu că mă vrei, 
dar mai degrabă ţi-ai tăia limba decât să recunoști asta. 

Capice înlemni. O citise perfect. Se simţea vulnerabilă, 
dezbrăcată. 

— Opreşte-te, șopti ea îndepărtându-i mâinile de pe 
umeri. Vorbeşti de drepturi și acuma mi le furi? Îţi 
foloseşti forţa ca să mă dobori? Ce ţi-am făcut? Am crezut 
în tine. 

— Ai crezut? Sau doar ai încercat puțin marea cu dege- 
tul, ca să vezi în ce ape te arunci? întrebă el fulgerând-o cu 
o privire copleșitoare. 

— Ce vrei de la mine? spuse ea cu vocea întretăiată, 
privindu-și imaginea reflectată în temniţa pupilelor lui 
dilatate. 

— Ți-am mai spus că ţi-aș da orice, dar nu-mi cere să te 
las în pace. Îţi amintești? 

— Da... 

— O să-ți răspund, dar spune-mi în ce fel. În loc să-ţi 
spun adevărul, preferi să ne jucăm? 

Toată viaţa, Caprice prețuise adevărul. Fusese minţită 
de prea multe ori de mama ei, de tatăli ei şi unchii adop- 
tivi. Îşi ceruse dreptul de a-și face singură destinul. 
Houston fusese ultima dorinţă a altora, la care se supu- 
sese. Quin avea dreptate. Venise în seara asta cu gândul să 
încerce apele. Nu voia să-și asume responsabilităţi. 

— Adevărul, șopti ea cu mâinile pe ale lui. 

Quin citi în ochii ei frica și curajul, amestecate în pro- 
porţii egale. Războinica lui se îmbărbăta. 

— Te doresc enorm, spuse el, văzând-o pregătită. 

— Şi... 

— Destul pentru seara asta. Nu mă forța să-ţi dau 
răspunsuri pe care nu ești pregătită să le auzi. 

O trase uşor spre el, dându-i timp să se opună, dacă ar 
fi dorit. 

Caprice capitulă, dornică să afle dacă asta era ceea ce-și 
dorea. Nici ea nu știa. Dar găsi în braţele lui siguranţa la 
care tânjea. 

O strângea tandru şi cu fiecare respiraţie, simţea cum 
dorinţa creștea în el, cum așteptarea părea prea lungă și 
răbdarea prea greu de suportat. 

— Mulţumesc, spuse Quin. 

— Pentru ce? întrebă ea şocată, îndepărtându-se de el. 

O mângâie delicat, urmărind curba fină a feţei. 

— Pentru că nu mi-ai cerut să mă joc cu tine. Dacă aș fi 
făcut asta, te-aş fi rănit şi pe tine și pe mine. 

Pentru prima oară, Caprice citi în ochii lui vulnerabili- 
tatea. Ştia că se afla pe un tărâm necunoscut de nici o 
femeie, înaintea ei. Îl mângâie, simțind cum i se umple 
inima de emoţii necunoscute. 

— În ce fel? 

— Cu fiecare minciună, te îndepărtezi mai mult de 
celălalt. 

— Şi ai fi fost în stare să te joci, dacă ţi-aș fi cerut? 

Îi luă mâna, sărutându-i încheietura, ca o promi- 
siune. 

— Da. Ti-am mai spus. Ţi-aș da orice mi-ai cere. 

Înainte ca ea să mai poată întreba ceva, Quin o sărută 
încet, pecetluindu-i vorbele pe buze. Caprice îl primi fără 
proteste, relaxându-se în braţele lui. Îi încercui timidă 
gâtul cu mâinile și îl trase ușor mai aproape. Avea un gust 
unic, de bărbat, exotic, sălbatic. Când limba lui îi atinse 
buzele, gemu încet, simțind cum dorinţa din ea îi 

depășește puterile. Mâinile lui o mângâiară languros pe 
spate, atingându-i niște nervi misterioși ai dragostei, care 
o făcură să se arcuiască, umplută de o energie stranie, mis- 
tuitoare. 

— Quin, respiră ea greu, deschizându-și pleoapele care 
păreau de plumb. Te rog... 

— Nu a sosit încă timpul, spuse el privind-o atent, 
urmărindu-i fiecare reacţie. Trebuie mai întâi să ne 
cunoaștem mai bine. 

Caprice își înfipse degetele în părul lui, așteptându-i 
sărutările cu o dorinţă vecină cu nebunia. 

— Mi-ajunge cât cunosc. 

Quin își plimbă provocator degetele pe pielea ei goală, 
acolo unde materialul rochiei se termina și spuse: 

— Nu este de ajuns. Abia atunci când ţie nu-ţi va mai fi 
frică să mă întrebi nimic și mie nu-mi mai va fi frică să-ţi 
răspund, vom ajunge să ne cunoaștem cu adevărat și nimic 
nu ne va sta în cale. 

Caprice îl privi în întuneric, așa de aproape, încât îi auzi 
bătăile inimii. 

— Eşti sigur? 

— Tu nu eşti? 

— Nu. 

O îndepărtă ușor, privind-o drept în suflet. 

— Vrei să vii cu mine? 

Caprice privi spre restaurant. 

— Da. N-amaltă șansă. 

Quin îi zâmbi așa cum numai el știa s-o facă, se dădu jos 
din maşină, ajutând-o și pe ea să coboare și îi spuse: 

— Atunci vino cu mine și vom vorbi despre trecut și 
prezent. 

— Nu vom vorbi și despre viitor? 

Quin îi oferi braţul. 

— In seara asta nu. 

Seara se desfăşură aşa cum promisese Quin. Caprice se 
trezi povestindu-i amintiri din perioada copilăriei și dinainte 

de adopţie. Nu se feri în nici un fel de el. Quin o ascultă 
atent, plin de grijă și compasiune, punându-i întrebări, zâm- 
bindu-i, încurajând-o, făcând-o să se simtă în siguranță. 

— Acum vreau să-mi povestești și tu despre tine, spuse ea 
la desert. 

— Povestea vieţii mele seamănă foarte mult cu a ta. Tatăl 
meu a murit când avem doar doi ani. Pe mama mea n-am 
cunoscut-o niciodată. Ştii, eu sunt pe jumătate american și 
pe jumătate ţigan. 

— Serios? 

Quin aşteptă întrebările obișnuite, care veneau de obicei 
când mărturisea unei persoane originea lui. Caprice îi prinse 
imediat reacţia. Simţea că începe să-l cunoască. 

— Nu cunosc multe despre viața țiganilor, se scuză ea. 

Dar Quin, oricum avea de gând să-i povestească. 

— Nu mai suntem aşa de mulți ca înainte. Se pare că 
suntem pe cale de dispariţie. M-am născut în Europa, în 
munți, la graniţa dintre două ţări, care acum nu mai există. 
Tatăl meu a fost acela care m-a moșit, la fel ca și pe sora 
mea. 

— Ai o soră geamănă? 

— Nu. Fa s-a născut un an mai târziu, în primăvară. Dar 
moartea ne-a răpit-o într-o noapte geroasă de iarnă. 

Caprice tresări. Felul poetic în care o spusese o zgudui 
mai tare decât dacă i-ar fi spus-o direct. 

— Câţi ani avea? 

— Doisprezece. 

— De ce a murit? Din cauza unui accident? 

— Nu, moartea ei nu a fost un accident. 

— O crimă? întrebă ea încet, nescăpându-i durerea și furia 
din ochii lui. 


44 LACEY DANCER 


Nu era pregătit să-i răspundă la întrebarea asta. Luă o 
înghiţitură de coniac și continuă: 

— Trăim în Şatră. Suntem nomazi. Pentru noi nu există 
graniţe. Tiganii au nevoie de libertate şi de spaţii deschise, ca 
de aer. Pune în lanţuri un ţigan și va muri de dor. 

Caprice descoperi o altă latură a personalităţii lui Quin. 
Avea suflet de poet, ochi cinici și vorbe realiste. Iar amintirile 
înunecate se potriveau cu ale ei. Pentru prima oară simti că 
ei doi aveau ceva în comun. 

— Vorbeşti de parcă ai fi trăit experienţa asta. Simt că ai 
cunoscut greutatea lanțurilor. 

— Ai dreptate. Am cunoscut-o, spuse el cu o sinceritate 
dezarmantă. 

— Spune-mi, îl încurajă ea. 

— Tara în care trăiam atunci, era condusă de forţe 
militare. În ochii lor eu am comis o crimă. Am fost întemnițat 
departe de familia mea mare, pe care ulterior, n-ammai 
revăzut-o niciodată. 

— Dar ce crimă ai comis? 

O privi cu atenţie. Trăise toată viața asumându-și riscuri. 
Dar ea era altfel. Avea nevoie de siguranţă, protecţie, pe care 
el nu i-o putea da niciodată cu adevărat. 

— L-am omorât pe cel care a furat viaţa surorii mele. 

Caprice îl privi şocată, dar găsi în ochii lui împăcare cu el 
însuși. Ştia că o făcuse din dragoste. Ştia că era capabil de 
asta, când îl văzuse luându-i apărarea în bar. 

— Dar aveai doar treisprezece ani. 

Quin oftă încet. O dorea pe Caprice din ce în ce mai tare, 
dar știa că nu i se putea oferi, înainte ca ea să cunoască per- 
fect persoana cu care avea de-a face. 

— In lumea mea, eram deja bărbat. 

— Te-au prins imediat, nu-i așa? 

— Da. Şi m-au întemnițat. 

— Ai evadat? 

— Nu. Mi s-a oferit libertatea, în schimbul unui preţ. 

— Ce preţ? întrebă Caprice cu răsuflarea tăiată. 

— Bărbatul pe care l-am uci, era soldat. Felul în care-l 
omorâsem a stârnit admiraţie în rândul superiorilor. Mi-au 
propus să mă antrenez cu grupul lor și în schimb, să renunţe 
la acuzaţii. 

— Şi ai acceptat? 

— Țiganilor nu le pasă de politică. Ucigașul era mort și eu 
îmi doream libertatea. Târgul mi s-a părut corect. 

Caprice îi înțelegea alegerea. Și ea fusese nevoită să 
aleagă de câteva ori. 

— Şi atunci ai devenit un fel de vânător? 

— Da, spuse el făcând semn chelnerului să le dea nota de plată. 

— Şi asta faci și acum? 

— Nu. 

— Şi atunci cu ce te ocupi? 

— Rezolv puzzle-uri. 

— Cum adică? Ce fel de puzzle-uri? 

Quin înmână chelnerului cartea de credit. 

— Istorie veche scrisă în limbi ciudate, de oameni cu obi- 
ceiuri de mult uitate. 

— Au legătură cu problemele guvernamentale? întrebă 
Caprice nedumerită. 

— Uneori, spuse el evaziv. Dar acum, computerele 
lucrează mai bine în domeniile acestea. Te așteptai la ceva 
mai picant, din partea unui fost soldat tigan? 

— Deja nu mă mai aștept la nimic din partea ta. Văd că mă 
înșel de fiecare dată. 

— Îţi place confortul și siguranța, dar nu obișnuiești să 
oferi şi tu asta, constată el, fără supărare. 

— Am nevoie de confort și siguranță. N-am spus că-mi 
plac. Ani în şir m-am trezit flămândă, mereu nesigură că voi 
mai avea unde să pun capul. Aveam mereu datorii. Credeam 
CĂ voi uita toate astea atunci când m-au adoptat Lorraine și 
Geoffrey. Dar nu a fost așa. N-amreușit să scap de caracterul 
meu materialist. Mi-a intrat în sânge. Tin la lucruri mai mult 
poate decât la oameni. Presupun că nu sunt o ființă prea 
bună. Sunt dificilă. 

— ţi dorești așa de mult să fii mai bună? întrebă el 
nelăsând-o să-i vadă durerea din priviri. 

— Mai bună sau nu, surâse ea amar, important e că mi-ar 
plăcea să fiu mândră de sistemele mele de valori, să fiu mai 
altruistă, să nu mă preocupe atâta banii. 

— Şi ce te împiedică să fii așa? o provocă el. Lasă trecutul. Uită-l. 

Caprice intră în mașină și îi spuse oftând: 

— Da, de parcă aș avea o baghetă magică! Mama mea ar 
face mătănii spre Mecca până la sfârșitul vieţii, dacă aș reuși 
asta. Tu ești alt gen de om, Randall Quinlan. Ești curajos, 
puternic, îţi asumi riscuri... 

Quin îi luă mâna și începu s-o mângâie, fără pasiune sau 
dorință, ci pur și simplu din compasiune și înţelegere. 

— Cred că te subestimezi. Poţi face orice, dacă îţi dorești 
şi crezi că e posibil. 

— In afaceri, probabil că da. Dar în viaţa personală, mă 
îndoiesc. 

— Indoiala e mai bună decât refuzul total, spuse el 
sărutându-i mâinile. 

Aveau un miros înnebunitor, dar încercă să se concen- 
treze mai mult asupra problemelor ei sufletești. 

— Ai crezut că nu e posibil. De fapt, ai fugit de adevăratele 
tale posibilităţi, spuse el și nemairezistând o luă în brațe, 

strâns. În ciuda hainelor pe care le purtau își simteau șoldul 
lângă șold, coapsa lângă coapsă, pieptul lângă piept. Își res- 
pirau unul altuia mirosul cald al trupurilor dornice. 

— Eşti așa de frumoasă și te doresc atât de mult. Te-aș 
săruta întruna. 

Caprice simţea o satisfacţie nemaicunoscută, auzindu-l 
vorbind așa. În bratele lui se simţea cu adevărat femeie. Îi 
puse degetul uşor, pe buze și îi șopti: 

— $$$... Vorbești prea mult. 

— Dacă n-aş vorbi așa de mult, am risca să fim arestaţi pen- 
tru atentat la pudoare. 

Caprice îşi strânse degetele pe pieptul lui, îşi închise ochii 
şi se înălță spre el, căutându-i gura. Quin trebuia să se con- 
troleze, nu-și permitea să se lase pradă dorințelor trupești. 
Dar pentru a se controla pe sine, mai întâi trebuia s-o con- 
troleze pe ea. 

— Nu ne putem face de cap aici, spuse el apucând-o ușor 
de bărbie. 

Pasiunea din ochii ei se regăsea în sufletul lui. 

— Chiar vrei să fii a mea în noaptea asta? Crezi așa de mult 
în mine? 

— Speram să nu mă întrebi asta. Ar fi fost mai ușor dacă 
s-ar fi întâmplat pur și simplu. 

— Nu e chiar așa de ușor. Suntem doi oameni dificili. Nu 
vreau să vii la mine, mânată de dorinţă carnală. Deși te 
doresc enorm, nu-ţi vreau doar trupul. 

— Tubește-mă pentru mintea mea, încercă ea să 
glumească. 

— Nu te juca, spuse el brusc înfuriat. 

— Trebuie, nu vezi? 

— Nu, nu văd. Tot ce văd este că fugi din nou. 

— Te doresc. Nu fug de asta. 

— Nu, e clar că nu fugi de asta, spuse el îndepărtând-o. 
Deci, până la urmă, alegi jocul. Testul unei adevărate relaţii, 
râse el sarcastic. „Dacă e bun la pat, poate ne vom cunoaște 
mai bine, sau poate nu.“ Astea sunt regulile, nu? Un armăsar 
pentru o doamnă. 

Caprice îngheţă cu bărbia ridicată, gata de atac. Ştia și ea 
să lupte. 

— Ar trebui să-ţi ceri scuze. Eu nu sunt genul acela de 
femeie. Nu mă culc cu bărbaţi la întâmplare, doar pentru că 
par promiţători la pat. 

— Atunci răspunde-mi la întrebare, pară el, convins că ea 
era luptătoarea lui. 

— Dacă te accept ca armăsar? Nu. Dacă vreau să-mi petrec 
noaptea cu tine? Da. Dacă îmi voi petrece noaptea cu tine? 
Peste cadavrul tău. 

Quin o privi simțind intensitatea emoţiilor ei. 
Luptătoare? Nu. Conducătoare de oști? Da. Furia lui se topi. 
Și mai zicea că e lașă! Începea să creadă că femeia asta nu 
cunoștea noţiunea cuvântului. Incepu să râdă din ce în ce 
mai tare. 

— Cadavrul meu nu-ţi va mai fi de nici un folos, 
luptătoarea mea mică, spuse el luând-o în braţe. 

Caprice se luptă puţin, încă supărată și furioasă. 

— Lua-te-ar naiba! Lasă-mă în pace. 

Mâna lui Quin coborî pe spatele ei, în punctul acela. 

— Să nu îndrăznești, ameninţă ea. 

Încercă să se lupte, dar mâna lui expertă începu să se 
plimbe languros, topindu-i împotrivirea. Era ca o pisică 

mângâiată de stăpân. Torcea. Pasiunea se înălță victorioasă 
deasupra furiei. 

— Lua-te-ar naiba, gemu ea cu buzele captive în sărutarea 
lui dulce. 

— Să măiia naiba, dacă zici tu, dar mai întâi te voi lua eu pe tine. 


Caprice privi pe fereastră, în gol. Trecuseră patru ore, dar 
vorbele lui Quin îi rămăseseră întipărite proaspăt în memo- 
rie, pline de promisiuni, le fel ca atingerile lui. 

— Lua-l-ar naiba! înjură ea cu voce tare, începând să se 
plimbe neliniștită, prin micul apartament, ca o leoaică în 
cușcă. Mai întâi mă va lua el pe mine?! Ha! S-o creadă el! 

Trebuia să recunoască adevărul. Trezise în ea o pasiune 
de care nu se credea capabilă. Se despărtise de ea în pragul 
ușii, oferindu-i un sărut plin de promisiuni. Dacă ar mai fi 
rămas mult împreună, cu siguranţă ea ar fi fost prima cea 
care l-ar fi luat, poate înaintea lui. Ar fi vrut să creadă că era 
vorba doar de sex. Dar bărbatul acela îi capta toată atenţia. 

Își puse înfrigurată mâinile în jurul taliei. Simţea cum îi 
arde pielea. Ochii ei verzi străluceau, privind numărul de 
telefon de la hotelul la care era cazat Quin. „Următoarea 
mișcare e a ta“, îi spusese el înainte de a se despărți. Șapte 
numere, o singură alegere. Intrebarea era când? Când se 
întâmplaseră toate acestea? Când se predase în fața acestui 
bărbat întunecat, care vorbea despre moarte poetic și cinic, 
în același timp, care o atinsese și stârnise în ea o dorinţă atât 
de insuportabilă? 

În seara asta. Nevoia era aproape dureroasă. Mâine. Frica 

îi îngheţa orice mișcare. Săptămâna viitoare. Singurătatea o 
copleşea. Șapte cifre, pentru şapte zile de singurătate. Puse 
mâna pe telefon. Receptorul era rece, dorinţa era fierbinte. 

O cifră, două, trei... 

Suna. O dată, de două ori... 

— Quinlan, răspunse el scurt. 

Degetele lui Caprice se încordară pe receptor. Tăcere. 
Cuvintele înghețaseră. 

— Caprice? întrebă el blând. 

Caprice înghiţi cu greutate, blestemându-și lipsa de control. 

— Da. Vreau să vin la tine în seara asta. Dacă mă mai vrei. 

— Cine te-a îndemnat să suni? Trupul sau sufletul? 

Caprice închise ochii neputincioasă. 

— Vrei totul, nu? 

— Am nevoie, o corectă el. Așa cum ai tu nevoie de con- 
fort și siguranţă. 

Un răspuns simplu. Un bărbat complicat. 

— Trupul meu te dorește. 

Quin oftă zgomotos. 

— Şi sufletul meu, la fel. Nu ştiu de ce. Nici măcar nu 
vreau să aflu. 

Caprice simţi cum i se umezeau ochii. Nu plângea ușor. 
Dar în seara asta... 

— Vin să te iau. 

— Nu trebuie, dacă... 

— Vreau, spuse el închizând uşor, fără să-și ia la revedere. 

Caprice rămase cu receptorul în mână multă vreme. 
Pentru prima oară, după multă vreme, se simţea eliberată, 
ușoară, fericită. Nu ştia cât va dura sentimentul acela, dar tre- 
buia să profite de fiecare clipă. 

Într-un târziu, închise. 


Capitolul 6 


Ușa se închise cu o pocnitură. Caprice tresări. Conştien- 
tizarea lucrurilor pe care urma să le facă îi dădea fluturași în 
stomac. 

— Sunt un pic stresată, spuse ea. Nu mă aşteptam să 
reacţionez așa. 

Quin se apropie, dar n-o atinse. Ştia ce voia de la ea. 
Putea s-o copleșească cu pasiunea lui, dar n-o făcu. O 
respecta prea mult, ca să folosească asemenea șiretlicuri. 

— Te-ai răzgândit? 

Caprice îl privi, citind în ochii lui dorinţa nedisimulată. 
Cu toate astea, îi dădea şansa să se retragă, dacă ar fi dorit. 

— Nu, spuse ea umezindu-și buzele. Te doresc. 

Quin se apropie de ea zâmbind. 

— Mă întreb dacă mă dorești la fel de mult cum te doresc 
eu! 

Îi luă obrajii fierbinţi în palmele lui, sărutându-i ochii. 

— Închide ochii, spuse el. 

— De ce? întrebă ea supunându-se. 

— Pentru că-ţi voi dezvălui niște secrete. 

Începu să-i maseze uşor capul, fruntea tensionată, 
simțind cum se relaxează sub degetele lui. 

Căldura și mirosul lui exotic o înconjurau. Cu ochii 
închişi, intră într-o lume a tandreţei, pe care n-o cunoscuse 
niciodată. Mâinile lui pricepute făceau minuni. Simţea cum 
toate tensiunile acumulate se risipesc, făcând loc unei 
relaxări revigorante. Îi masa umeri, braţele, spatele... 

— Quin. 

O sărută. 

— Ş$9... 

O ridică în braţe cu o ușurință uimitoare. Caprice simțea 
cum plutește. Parcă ar fi fost drogată. Îi simţi buzele tandre 
atingându-i ușor gâtul. Caprice își lăsă, capul pe spate. Era 
prinsă în lanțurile dragostei. Întunericul se adânci. Ușor, 
Quin o depuse pe pat, ca pe un trofeu. 

O privi, memorând imaginea. Stătea întinsă pe spate, cu 
părul auriu răsfirat pe așternuturile fine, respirând ușor 
întretăiat şi cel mai important lucru, părea relaxată, elibe- 
rată de frică. Se aplecă asupra ei și luându-i geznele în mâini 
şi, îi dădu jos, rând pe rând, pantofii. 

Carice oftă fericită. Încă o dată pielea ei ardea sub atin- 
gerea lui. Pierdu noţiunea timpului și hainele zburară de pe 
ea rând pe rând, până ce trupul ei rămase gol sub ochii lui. 
Mângâierile lui deveniră mai pasionate. O atingea așa cum 
creatorul își mângâia opera. Dar ea era vie şi vibra sub 
palmele lui. Caprice descoperi o altă latură a caracterului 
lui. Quin nu era nerăbdător s-o posede. Voia s-o cunoască, 
s-o descopere, stârnindu-i în același timp o dorinţă 
cutremurătoare. 

— Quin, spuse ea cu o voce schimbată. 

— Încă nu, spuse el sărutând-o cu buze umede. 

— Te rog... suspină ea încercând să deschidă ochii, dar 
nereușind. 

Quin îi luă sânii în cupele palmelor. Era prima lui atin- 
gere cu adevărat sexuală. Trupul ei răspunse dureros, instan- 
taneu. Ea era gata. Quin o eliberă puţin, desfăcându-și nas- 
turii cămășii. Părul de pe pieptul lui era des și negru. Dar ea 
nu-l văzu. Se aplecă peste ea, lipindu-și pieptul de sânii ei. 
Plăcerea era mai adâncă, mai profundă și mai dulce decât îşi 
imaginase. 

Caprice îl cuprise cu braţele, trăgându-l mai aproape. 

— Dă jos tot, suspină ea. 

Quin râse ușor. 

— Tot, repetă ea, zâmbind. 

Trupul ei se arcui brusc, în momentul în care Quin o 
atinse sub buric, acolo unde o fâşie fină de păr blond câr- 
lionţat abia o acoperea. Intră, umplând lumea întunecată a 
feminităţii ei. O mângâie ușor, masând din ce în ce mai 
repede și mai energic. Şi deodată, întunericul se transformă 
într-o explozie de artificii. 

— Quin! strigă Caprice în delir. 

Zbura cu o viteză ameţitoare, cu răsuflarea tăiată, prin 
univers, și flăcările pasiunii o urmau. Mâinile ei se încleștară 
pe pieptul lui Quin, singurul punct de sprijin. Atinse 
soarele, și arsă de dorinţă împlinită, simţi cum se eliberează. 
Încet, încet, începu să respire regulat și întunericul, liniștea 
şi pacea reveniră. Focul se stinsese. 

Quin se aplecă și o sărută. Caprice stătea liniștită, strâns 
alăturată de el. Era așa de vulnerabilă. Putea să-i facă orice, 
dacă i-ar fi cerut. I s-ar fi supus orbește. Oferindu-i mai mult 
decât și-ar fi imaginat vreodată, Caprice i se dădea necon- 

diționat. Dar Quin nu voia să ia. Nu putea să ia. Niciodată. 
O acoperi cu un cearșaf, ferind-o de răcoarea din cameră, 
ştiind că simţurile ei erau pe moment adormite. Era așa de 
sensibilă. Căldura și frigul o cuprindeau imediat. La fel ca 
durerea şi plăcerea. 

O strânse în brate și îi șopti: 

— Stai liniștită. Totul e în regulă. 

— E în regulă, repetă ea în șoaptă, ca un copil ascultător. 

Siguranţă era principala ei preocupare, chiar și în 
momentele de extaz. A 

Quin se băgă în așternut, lângă ea. li îndepărtă deli- 
cat firele lungi de păr blond de pe faţa ei udă. O sărută 
delicat și apoi din ce în ce mai puternic, până când 
buzele ei se deschiseră, primindu-i limba. Și în acel 
moment, ușor, dar dintr-o singură mișcare, se uni cu ea. 
Căldura umedă îl înconjură, dându-i sentimentul de 
acasă. 

Caprice deschise pentru prima oară ochii dilataţi de 
plăcere. 

— In sfârșit! respiră ea greu. Mă simt plină. 

— Eşti sigură, războinica mea curajoasă? întrebă el 
ridicându-și coapsele, crescând ritmul. 

Caprice oftă de plăcere înconjurându-l cu picioarele, 
sperând să nu-l piardă. 

— Ce bine... 

— Curând va fi mai bine. 

— Mai bine nu se poate. 

Quin zâmbi și ochii lui sclipiră cu o dorinţă sălbatică. 
Caprice își înfipse unghiile în carnea lui lăsând dâre adânci. 
Quin accepta fiecare zgârietură ca pe o ofranadă eliberatoare, 
intrând și ieșind încet, într-un ritm studiat, privindu-i fața, 

ascultând limbajul trupului ei, dându-i tot şi mai mult decât 
atât. Mişcările lui se accelerară, ritmul deveni alert, puternic. 

— Eşti a mea! strigă el răgușit, dându-i totul. 

Erau unul. Un trup, un gând, o senzaţie, un suflet. 

Caprice rămase atârnată de el, cu capul lipit de inima lui. 

Încet, el își eliberă strânsoarea, lăsându-se pe cearșafu- 
rile reci. 

— Eşti magic, murmură ea dorind să vadă dacă mai trăia. 
Eşti de o magie uluitoare. 

Genele ei păreau de plumb. Închise ochii, neașteptând 
răspuns. 

Quin o luă în braţe strâns. 

— Am fost catalogat în multe feluri de către femei. Dar 
niciodată magic. Sunt un bărbat cu o dorinţă pe care numai 
tu o poţi potoli. 


Caprice se trezi prima. Simţi greutatea braţului care o 
ținea și căldura trupului de lângă ea. Zâmbi ușor, 
deschizând ochii către o nouă zi. Întoarse capul privindu-l 
pe Quin, care dormea lângă ea. Îi studie chipul, fericită că-l 
poate admira în voie, cu garda jos. Chiar așa relaxat cum 
era, Quin părea foarte puternic. Pielea lui închisă contrasta 
cu a ei. Pe gât, lângă gulerul cămășii, avea o zgârietură 
proaspătă. Intinse mână s-o atingă. 

— Nu-i nimic, murmură el, prinzându-i degetele. E sin- 
gura care... nu mă doare. 

— Dar... Imi pare rău... Eu ţi-am făcut asta? 

— Asta... da. Dar restul... Să-mi vezi spatele... 

O spunea cu resemnare. Sunase ca și cum i-ar fi fost 
frică să nu-l părăsească. Suferise așa mult din cauza 
femeilor? Din cauza oamenilor? Poetul din el ar fi putut fi 
rănit, dar cinicul și realistul? Logica nu funcţiona. Se aplecă 
ușor asupra lui și îi sărută cea mai adâncă cicatrice. Quin se 
încordă, dar o lăsă să se îndrepte spre următoarea, apoi 
spre alta și așa mai departe, nelăsând nici un semn 
nesărutat. 

Nici o femeie nu-l atisese în felul acela. Simţise căldura 
buzelor ei vindecându-i rănile, deşi acestea nu dispăruseră 
de pe pielea lui. Sărutările ei nu aveau nimic de-a face cu 
pasiunea. Veneau din inimă. 

Caprice îi simţi trupul relaxat. Ştia că poate câștiga 
războiul acesta doar prin tandreţe. 

— Noaptea trecută m-ai purtat pe un tărâm necunoscut. 
Puteai să-mi ceri orice și ţi-aș fi oferit. Am avut încredere 
totală în tine. 

Quin o privi cu ochi trişti. 

— Văd suferință în ochii tăi, spuse Caprice, ca o con- 
statare. 

— Nici nu ştii cât de greu a fost. 

— Nu exagerezi niciodată. Dacă tu spui că a fost greu, 
atunci a fost. 

Se aplecă și îl sărută uşor, dar Quin nu reacţionă. 

— Te rog... 

— Ai spus asta și astă-noapte. 

— Şi o să mai spun. Inchide ochii. 

— De ce? 

— Pentru că te rog. 

— De ce? Ca să te ascunzi? 

— Nu. Ca tu să te ascunzi. Toţi avem nevoie de asta, une- 

ori. Întunericul este potrivit atunci când vrei să împărtășești 
ceva. Tu ai împărtășit ceva cu mine astă-noapte. Acum e 
rândul meu. 

O privi încercând să ghicescă secretele pe care le scăpase 
în nevoia de a o face a lui. De unde știa ea cât suferise? 
Cicatricele nu făceau decât să-i amintească prin ce trecuse. 
Sufletul lui era mai rănit. Voia să aibă încredere în ea. 
Trecuse atât de multă vreme de când nu mai crezuse în 
cineva... Închise ochii. 

— Mulţumesc, șopti Caprice. 

Îi desfăcu cămașa pe care n-o dăduse jos de seara tre- 
cută, privind îngrozită trupul iubit, mutilat. Nu se putea 
descrie în cuvinte suferința prin care trecuse. Lacrimile 
începură să-i curgă de-a lungul obrajilor, ca o ofrandă adusă 
durerii prin care trecuse trupul și sufletul lui Quin. 

Lacrimi fierbinţi. Quin le simţea picurând pe cicatricele 
lui, aşa cum odată își simţise sângele. Lacrimi vindecătoare. 
Armele războinicei lui curajoase. Răni adânci. Balaurii care 
nu-i dădeau pace. 

Se întoarse spre ea, luând-o în braţe, ca pe un scut. Părul 
ei îi mângâia faţa. Cu fiecare lacrimă, cu fiecare suspin alun- 
ga câte un demon. 

În cele din urmă se opri. ÎI privi cu ochi roșii de plâns. 
Era așa de frumoasă! 

— Vino cu mine. Uită anul promis. 

Nevoia lui era puternică, dar n-o învingea pe a ei. 
Când îl întâlnise, fusese pustiită. Când o atinsese, o 
umpluse de viaţă și dragoste. Când îi zâmbise, crezuse 
pentru prima oară în vise. Dar făcuse promisiuni unor 
oameni care 0 salvaseră atunci când pentru ea nu mai 
exista prezent și viitor. 

— Nu pot. Mama avea dreptate. Ea m-a salvat și trebuie 
să-i arăt recunoştinţa mea. E drept, doar ai fost acela care 
mi-ai oferit viaţa. 

— Îţi pot da mai mult decât atât. 

— Accept, dar numai aici. Poţi să stai cu mine, dacă vrei. 

Quin trebuia să-i dea timpul necesar. Își întâlnise sufle- 
tul pereche şi nu voia să-l piardă. 

— Nu-mi place unde stai. Lasă-mă să găsesc un aparta- 
ment mai bun. 

Caprice zâmbi. 

— Ai fi în stare să-ţi calci cuvântul dat? 

— Nu. Dar nu te aștepta să-mi placă propunerea ta. 

Caprice izbucni în râs. Nu ştia că era așa ușor iritabil. În 
dimineaţa aceasta, autocontrolul lui era slab. Oare din 
cauza ei şi a celor împărtășite? Spera că da. Oricum, simţea 
că poate schimba multe. 

— Vom face mai multe ca astă-noapte? întrebă ea provo- 
cator. 

— Daaa, zâmbi el diavolesc. Vom îmblânzi scorpia. 

— Şi vreau să mă mai înveţi câteva secrete. 

— Cum ar fi asta? întrebă el atingând-o în locuri ascunse. 

— Aşa... oftă ea cutremurată de dorinţă. 

Cu fiecare atingere, stârnea un nou foc. Caprice închise 
ochii savurând senzațiile. Nimic nu se asemăna cu ceea ce 
trăise noaptea trecută. Experiențele erau noi și totuși ace- 
leași. Se împreunară, străbătând împreună timpul și spațiul, 
urmăriți de același foc, pe care nu-l puteau controla sau opri. 

— De ce nu mă lași te ajut să-ţi găsești o slujbă? întrebă 
Quin iritat, privind-o pe Caprice, care studia atentă ziarul 
de dimineaţă. 

De patru zile luau micul dejun împreună, împărțind 
dimineţile în același fel. Caprice trimisese zeci de C.V.-uri, 
fusese la interviuri şi degeaba. Nu obținuse nimic. 

— Am mai discutat subiectul ăsta. Nu. Am hotărât să fac 
asta, nu mai dau înapoi. Silke a reușit. Nu văd de ce n-aș 
reuși şi eu. 

— Pe Silke a ajutat-o Killian. 

Caprice puse ziarul deoparte. 

— Poftim? Ce vrei să spui? Nu te cred. Silke nu m-ar 
trișa în felul ăsta. 

— Dar nici n-a ştiut că a fost ajutată. 

— Şi cum a ajutat-o? Din câte ştiu, pe vremea aceea nu 
se cunoșteau. 

Quin se ridică şi se duse la aragazul minuscul, ca să-și 

mai toarne niște cafea. Killian nu-i povestise totul despre 
asocierea lui cu St. James. Îi dăduse informaţii strict în 
interesul de a-i salva viaţa lui Silke. Golurile le umpluse 
singur, prin deducţii. Ajunsese la concluzia că erau mari 
şanse ca prietenul lui să fi fost angajat de St. James și pen- 
tru a le supraveghea pe cele două fete şi pentru a le ajuta 
să răzbată în lume. 

— Ei? întrebă Caprice nelăsându-se ușor. 

— Ştiu că nu s-au cunoscut înainte. I-a vorbit despre ea 
prietenului său, Spike Douglas, proprietarul companiei 
Douglas Plastics. Știu că a căpătat o slujbă în care nu avea 
nici un pic de experiență. Poate am înţeles greșit. 

Lui Caprice îi scăpa ceva. 

— Şi? 

— Şi nimic. 

— Killian venise în Atlanta pentru Silke? 

— Cred. 

— De ce? N-are sens... 

— Dar bărbatul care te urmăreşte zilnic, are sens? 

— Poftim? De unde știi? 

— L-am văzut eu. 

— Şi? 

— Poartă la el o armă și are permis de conducere 
obţinut în Pennsylvania. 

Pe Caprice n-o deranja faptul că o urmărise Quin. O 
uimea nevoia părinţilor ei de a-i angaja un bodyguard. 

— Crezi că lucrează pentru Killian? 

— E posibil, spuse el surprins de faptul că pe Caprice n-o 
deranjase să afle că o urmărise. E posibil ca ai tăi să fi anga- 
jat niște bodyguarzi care să aibă grijă de tine și de sora ta. 

— Dar ideea era să ne descurcăm singure, protestă ea. 

— Tu și Silke v-aţi descurcat. Probabil că Noelle și Leola 
se vor descurca și ele. 

— Dar ai spus că Silke a fost ajutată. 

— Da. Dar chiar și în numele prieteniei sau prin cine 
ştie ce obligaţii, nici un afacerist nu ţine un angajat prost. 
Mai ales când este vorba de filiale noi. Silke şi-a făcut bine 
treaba. De aceea, te rog să mă lași să trag nişte sfori ca să 
treci şi tu mai ușor peste interviuri și proceduri. Altfel n-o 
să ajungi prea repede să-ţi găseşti ceva mai bun decât o 
slujbă ca la Billy. 

— Nu! 

— La naiba! Eşti tare încăpăţânată. 

— Dacă ai de gând să-ţi pierzi cumpătul, fă-o în altă 
parte. O să vă arăt la toţi că o să mă descurc, fără ajutor. 
Apropo. De ce m-ai urmărit? 

— Eşti cea mai încăpățânată și temperamentală femeie 
pe care am văzut-o vreodată. N-amfăcut-o pentru că te-aș 
fi considerat incapabilă să ai grijă singură de tine. Pur și 
simplu am fost obișnuit să nu scap din ochi persoanele pe 
care le iubesc. 

— Nu se vede că mă iubești, după felul în care mă 
caracterizezi. 

— Bine, mă Simt prost pentru ce am făcut, dar m-aș 
simţi și mai prost dacă ai sfârși să te angajezi într-un bar 
gen Billy, spuse el și se ridică luând-o în braţe prin sur- 
prindere. 

— Ce faci? întrebă ea râzând. 

Văzând expresia ochilor lui, îi pieri zâmbetul. 

— Te avertizez. N-amde gând să stau și să privesc cum 

te distrugi. Ti-am promis sinceritate. Dar nu ţi-am zis că 
voi sta deoparte. O să te ajut şi o să te protejez. Mi-am 
câștigat dreptul ăsta, atunci când mi-ai oferit trupul, 
spuse el printre dinţi, strângându-i sânii. 

Caprice tremură de dorință, alături de el. Se simțea 
vulnerabilă și puternică, în același timp. 

— N-ammai avut un bărbat care să mă protejeze, până 
acum. Mă faci să mă simt dependentă. 

— Nu vreau să te fac să te simţi slabă. Dimpotrivă. 
Vreau să te întăresc. 

Îl privi adânc, știind că făcuse multe compromisuri. 
Acum era rândul ei. Nu voia să riște să rupă încrederea 
fragilă dintre ei, care tocmai se clădea. 

— Bine. Trage ce sfori vrei tu. Dar numai atâta cât să-mi 
faci intrarea. Nimic mai mult. Dacă am aflat că ai inter- 
venit şi cu altceva, o să te fac să-ţi dorești să nu mă fi întâl- 
nit, zâmbi ea. 

Quin îi sărută rând pe rând degetele și spuse: 

— Te cred. 

Acum, că ajunseseră la o înţelegere, își permiteau să 
glumească. 

— Dar nu voi renunţa la apartament, mai spuse ea. Asta 
ca să nu crezi că am capitulat definitiv. 

— Mi-am dat seama, spuse el ridicând-o în braţe. 

— Ce faci? ţipă ea disperată, simțind cum zboară prin 
aer, drept pe umărul lui. 

— Te duc în pat. 

— Poftim? Pune-mă jos, imediat. Nu-ţi permiii... 

Nu mai apucă să sfârșească propoziţia, că se trezi 
aterizând cu faţa pe saltea. 

— Nu te pune cu mine, ameninţă el râzând, așezându-se 
peste ea, atent să n-o strivească. Nu sunt obișnuit să cedez 
ușor. Sunt o natură posesivă. 

— Nu mă poți înlănţui în pat. 

— Nu pot? întrebă el începând s-o gâdile. 

— Aaa!!! Poţi, poţi! Lasă-mă! Îmi doresc să muncesc cot 
la cot, alături de tine, spuse ea devenind serioasă. Să știi 
că n-am mai spus asta nici unui bărbat. 

— Speram să mi-o spui mie, zise el, găsind în ochii ei 
adevărul. 

— Îmi pare bine că îţi pasă, spuse ea desfăcându-i un 
nasture de la cămașă. Ai dreptate, nu trebuie să trec 
prin corvoada interviurilor. Mi-a ajuns. Dar nu mă 
deranjează nici dacă ai de gând să ne petrecem ziua în 
pat. 

— Bine. Dar mai întâi lasă-mă să dau nişte telefoane. 

— Asta o să te coste. 

— Ce anume? 

— Un prânz. Într-un restaurant scump. Aș mânca un... 
homar. 

Quin se strâmbă. 

— Să fii mulțumită dacă o să-ţi iau o friptură... 

— Bine. Dar aştept mai întâi niște rezultate, spuse ea 
sărutându-l și strecurându-se cu o agilitate de felină prin- 
tre picioarele lui. 

Quin o privi admirativ. Femeia asta nu înceta să-l 
uimească. În fiecare moment, descoperea aspecte intere- 
sante ale personalităţii ei. ÎI ţinea în tensiune, cu garda 
sus. Nu-l lăsa să se odihnească nici o clipă. 

— Vreau să-mi spui de unde știi tu cui să te adresezi, 

din moment ce mi-ai spus că nu cunoști orașul așa de 
bine, spuse a absentă, îndreptându-se spre oglindă ca să-și 
aranjeze părul. 

Quin se relaxă atunci când observă că ea nu realizase 
ce ușă deschisese — o ușă în spatele căreia era mai multă 
minciună decât adevăr. 

— Sunt o mulţime de corporaţii aici. Îi cunosc pe cei 
care le conduc. 

Caprice se pieptăna. Imaginea era de o senzualitate 
aparte. De obicei, Quin nu era interesat de misterele 
femeilor, pentru că le cunoștea. Dar Caprice era altfel. 
Tot ce făcea ea avea valoare. Simţea nevoia s-o privească 
pur și simplu, făcând lucruri comune, cum ar fi 
pieptănatul. 

Caprice îi zâmbi prin oglinda aburită. 

— Vrei să spui că ai pile. 

— Un fel de. 

Caprice realiză că secționaseră viaţa ei în toate 
direcţiile. Nu putea spune acelaţi lucru despre Quin. 
Aflase numai istoria de la suprafaţă. Simţea că existau 
anumite dedesubturi misterioase. 

— Cum se face că un om care rezolvă puzzle-uri, are de-a 
face cu oameni cu influenţă? 

— Ți-am spus că înainte de asta m-am ocupat cu altceva. 

— Ţi-ai clădit atunci o bază puternică? întrebă ea încer- 
când să-și amintescă amănunte importante în legătură cu 
ce-i povestise. 

Quin minţise în viață, fără să clipească și fără să-i pară 
rău. Dar cu Caprice era altfel. Avea o sălbiciune în faţa ei. 
N-o putea minţi privind-o în ochi. 

— Poţi s-o iei și aşa. 

— Ce-mi ascunzi? 

Încerca s-o încuie și asta o durea. 

Quin nu voia s-o mintă, așa că-i spusese adevărul 
parțial. Ştia că într-o zi îi va povesti totul. Luă carnetul cu 
numere de telefon și începu să-l răsfoiască. 

— Nici tu nu mi-ai spus chiar totul despre trecutul tău, 
se apără el. 

— Ţi-am zis cele mai importante lucruri, replică ea. 

Se așeză, privindu-l cum vorbea la telefon cu tot felul 
de persoane. Dintr-o dată, sub ochii ei, se transformase 
într-un necunoscut. Părea dur, brutal chiar. Notă ceva pe 
o hârtie, mulțumi scurt și închise tăcut, gânditor. După 
câteva clipe se ridică și începu să se plimbe neliniștit prin 
cameră, cu viitorul ei posibil în mână. 

Lui Caprice nu-i plăcea tăcerea aceea. Mirosea a peri- 
col. 

— Păreai că ştii totul despre mine, reluă ea subiectul. 

Quin o privi multă vreme. Citea în ochii ei pură curi- 
ozitate, fără urmă de teamă. Cel puţin deocamdată. Nu își 
permitea s-o piardă. Fără ea, lumea ar fi devenit o 
închisoare rece. 

Caprice nu mai rezistă. Trebuia să afle adevărul, cu 
orice risc. 

— Cred că a venit timpul să-mi răspunzi la toate 
întrebările nerostite. 

Caprice îl privi, realizând că bărbatul acela nu mai era 
Quin, cel care o urmase la Houston. Și asta nu din cauza 
telefoanelor pe care abia le dăduse. Privi cicatricele de pe 
mâinile lui, amintindu-și de cele de pe corp. 

— Începi să întelegi, spuse el, băgându-și mâinile în 
buzunare cu un gest reflex, căpătat de ani de zile. 

— Spune-mi, şopti ea, aproape clătinându-se, știind cât 
de multe lucruri erau în joc. 

Îi dăruise raiul şi ea acum era pregătită să înfrunte 
iadul. 

— Nu te voi lăsa. Te-am căutat prea multă vreme și mă 
bucur prea mul, că am reușit să te găsesc, ca să risc. 

Intensitatea privirii lui o făcu să tremure. ÎI credea. Știa 
că ar fi fost în stare să mute munţii din loc pentru ea. 

— Îmi asum riscul. 

— Ştiu. 

— Te voi înţelege. 

— La noapte. 

— Nu. Acum. Te rog. 

Închise ochii îndurerat. De data asta nu mai avea cum 
s-o protejeze. Dar nici nu mai avea cum să dea înapoi. 
Deschise ochii privind pentru ultima dată ceea ce era 
posibil să nu mai vadă niciodată. 

— Bine. 

Privi în gol, pe fereastră. 

— Scurt și la obiect. Sunt un mercenar. Ucigaș plătit. 
Sunt expert în domeniul meu. Perfect. Nu las urme. Sunt 
scump. 

Caprice îl privi cu milă. Quin avea o voce dură, se auto- 
condamna. Fiecare cuvânt rostit era încărcat de durere și 
rușine. Experienţa o deosebea pe Caprice de alte femei. 
Compasiunea ei era nemăriginită. Concepţiile ei despre 
bine și rău erau diferite de ale societăţii. Înțelegea 
aspectele nevoii de supravieţuire, indiferent de modalități. 

— Te ascult, șopti ea, mângâindu-l pe spate. Nu mă vei 
pierde, dezvăluindu-mi trecutul tău. Mă vei ajuta să te 
cunosc mai bine. 

— Dar nu vreau să te gonesc. 

— Atunci nu te mai învinovăţi și povestește-mi simplu. 
Spune-mi cum ai ajuns mercenar. 

Quin oftă adânc. 

— E o poveste lungă. 

— Nu-i nimic. Sărim peste masa de prânz. Hai să ne 
aşezăm, spuse ea apucându-l de brat. 

Quin se supuse, urmând-o în camera de zi. Se așezară 
pe canapeaua veche, dar confortabilă, mână în mână. 
Quin văzu în ochii ei înţelegere, acceptare, consolare. Și 
rămase uimit. Nu se așteptase la aşa ceva. Sperase, dar nu 
crezuse că era posibil. 

— Credeam că te-am înţeles. 

— Şi eu credeam că m-am înţeles, zâmbi ea. Nu-i nimic. 
Învăţăm lucruri noi împreună. Acum, spune-mi. Fără să 
omiți nimic. Și bun şi rău. 

— Am fot recrutat. Patru ani de antrenamente speciale. 
Iubesc disciplina, dar urăsc lipsa de libertate. Nu mă 
interesa politica, dar eram preocupat de felul în care erau 
conduse afacerile. În momentul în care angajamentul 
meu s-a terminat, am plecat. Nu a fost simplu. 
Comandantul avea alte planuri cu mine. Dar eu îmi 
făcusem niște prieteni, cunoștințe, relaţii. M-au ajutat să 
evadez. 

Caprice îl strângea de mână. Voia să-i mai pună niște 
întrebări, dar Quin se pornise și nu mai putea fi întrerupt. 

— Aşa-zişii mei prieteni erau mercenari. Bănuiam 

lucrul ăsta, încă înainte de a le accepta ajutorul, dar nu 
aveam altă alternativă decât să fiu soldat, ucigaș de 
oameni inocenți. Așa că mi-am asumat riscul și m-am 
împrumutat de niște bani. Am lucrat alături de ei, am trăit 
aşa cum au trăit ei. La început, asociaţia a mers perfect. 
Grupul era mai idealist decât orice altă organizaţie mili- 
tară. Dar, la un moment dat, liderul a fost ucis. Și în locul 
lui a venit un om căruia nu-i păsa de valoarea libertăţii și 
a vieţii, în general. Ne vindea la licitaţie serviciile, celor 
care ofereau cel mai bun preţ, fără ca măcar să ne con- 
sulte. Făceam mai mulţi bani decât visasem vreodată, dar 
idealurile noastre se prăbușeau. În primul nostru raid, 
după preluarea comenzii de către noul lider, am avut 
senzaţia că ceva nu era în regulă. Toţi cei patru oameni 
care m-au ajutat să evadez au murit. M-am întors ca să-mi 
iau banii. Politica nu mă interesa. Dar libertatea da. 
Nimeni nu avea dreptul să fie înlănţuit de un guvern. 
Banii curgeau. La treizeci de ani, am ajuns să fiu milionar 
de câteva ori. Am învăţat cum să mint, să trișez, să fiu tot 
timpul pe fază. Obosisem. Așa că am plecat. Mi-am luat 
toţi banii, mi-am cumpărat o insulă şi am început o nouă 
viaţă. Eram cu adevărat liber. Trăiam după propriile mele 
reguli. Nimeni nu-mi mai spunea ce să fac. 

— Te-ai privat de nevoi umane, la fel cum am făcut și 
eu. 

— Nu-i acelaşi lucru. Eu puteam să-mi aleg o altă 
viaţă, dacă aș fi vrut. Ultimii șapte ani n-amfăcut decât să 
mă gândesc la ceea ce am făcut, frământându-mă, învi- 
nuindu-mă. Îţi dai seama cât m-am chinuit ştiind că 
puteam să aleg altceva? 

— Te-ai învinovăţit pentru nişte lucruri în care nu crezi 
cu adevărat, pe care nu le simţi, pe care nu le consideri 
valoroase. Ai ales, după părerea ta, ceva ce ai perceput la 
vremea aceea a fi corect. Cred că e mult mai onorabil 
decât să lupţi într-un război care nu-i al tău, care nu te 
reprezintă. 

Quin o privi, încercând să găsească vreo urmă de min- 
ciună. Nu se așteptase să-i ia apărarea. 

— Nu sunt persoana care m-am pretins a fi. 

Caprice îi oferise mai mult decât merita. Se simțea 
dator să-i răspundă cu aceeași monedă. 

— Trebuie să admit că nu mi-am dat seama de la 
început, spuse Caprice. 

Îi mângâie tâmplele, simţindu-i pulsul accelerat. Se 
gândi la cicatricele lui și o cuprinse teama pentru el. 
Inchise ochii, pentru ca el să nu-și dea seama. Crezuse că 
era un bărbat infailibil. Care nu putea fi rănit în nici un 
fel. Se înșelase. Poetul, cinicul și realistul erau la fel de 
sensibili, fiecare în alt fel. Își pusese sufletul la picioarele 
ei, ca un dar fără preţ. Nu l-ar fi rănit niciodată. Sufletul 
lui, mai mult decât trupul, nu mai suporta nici o cica- 
trice. 

— Mai ai dușmani, nu-i așa? 

— Mulţi. Prea mulţi. 

Quin îi simţi căldura. Își asumase riscuri toată viata. 
Moartea nu mai însemna nimic pentru el. Dar în acel 
moment, datorită lui Caprice, viața avea altă semnificaţie, 
altă valoare, poate mai mult decât libertatea. Numai Caprice 
îi putea oferi acel ceva care i-ar fi completat sufletul. Dacă 
l-ar fi părăsit acum, ar fi fost pe jumătate om, condamnat 

să-și poarte povara prin timp și spațiu, înlănţuit pe veci. 

— Ţi-ai asumat riscuri, când ai părăsit insula? 

— Puţine. Dar n-aș fi venit la tine, dacă aș fi știut că te 
pun în pericol. Am ieșit din scena aceea de multă vreme 
și mulți dintre dușmanii mei pot fi morti. 

Îşi aminti de cel mai mare dușman al său, Gustaf, 
care fusese de nenumărate ori foarte aproape să-l 
găsească. Nu-şi lăsase jos garda, dar acum începuse să 
creadă că era destul de puternic să supravieţuiască. 

Caprice oftă. Dacă el zicea așa, aşa era. Il credea. 

— Poţi trăi alături de mine, ştiind ce am fost? întrebă 
Quin plin de speranțe. 

Trebuia să știe, trebuia sălase totul în urmă, o dată 
pentru totdeauna, pentru a reuși să continue. 

Capice îi sărută cicatricele de pe mâini. 

— Nu ești perfect. Dar nu ţi-am cerut niciodată să fii. Ai 
putea să mai faci ceea ce ai făcut? 

— Nu. Niciodată. 

— Atunci pot trăi alături de tine, spuse ea zâmbindu-i. 

Quin oftă ușurat. Unul dintre cei mai înfricoșători 
balauri fusese învins. 

— N-o să uit ce ai făcut pentru mine, zise el, sărutând-o. 

Increderea și acceptarea ei îi dădeau un nou impuls. 
Viaţa avea alt sens. Acum Quin era gata să-i dea orice. 
Profetia, mai mult ca o promisiune, mai mult ca o spe- 
ranță, începea să se adeverească. Găsise cheile trecutului. 
O găsise pe Caprice. 

Așteptând-o în mașină, Quin o privi pe Caprice îndrep- 
tându-se spre parcare. Nici nu se uită la ceas. Avea exact 
noțiunea timpului. Ştia că era ora cinci. De altfel, Caprice 
era foarte punctuală. De când se angajase la Martinville, 
numele ei redevenise C.R. Își recăpătase vioiciunea pe care 
o pierduse cu câteva zile după ce venise la Atlanta. Avea 
putere executivă în firmă și lucrul acesta o făcuse să se 
transforme total. Hainele, mersul, privirea erau adaptate 
noii slujbe. Părea mult mai sigură pe ea, mai dură. Lui Quin 
nu-i prea plăcea schimbarea. Așteptase trei săptămâini ca să 
vadă o îmbunătăţire și răbdarea lui ajunsese la capăt. 
Trebuia să acţioneze până nu avea să fie prea târziu. 

Decizia lui nu era luată din gelozie. li cunoștea trecu- 
tul și îi înţelegea nevoia de a controla, de a-și asigura 
viitorul. C. R. era o creţie a propriei existente, ca și el. Dar 
ştia că nu avea suficientă putere pentru a putea controla 
ceea ce obținuse. 

Se îndreptă spre el, cu servieta în mână şi cu un mers 
care dovedea o dorinţă aprigă de a controla lumea. 

Quin cobori din mașină, deschizându-i uşa. 

Caprice își aruncă zâmbind servieta în spate și se aşeză 
pe locul ei. 

— Mă aştepţi de mult? întrebă ea cu o voce obosită, 
lăsându-se pe spătarul scaunului. 

Stresul acumulat în cursul zilei părea s-o mai lase. 
Lansarea într-o nouă arenă o costase mai mult decât se 
așteptase. Noii ei colegi o întâmpinaseră la fel ca în 
Philadelphia. Cu ostilitate. Dar era obișnuită cu asta. Numai 
că atunci era protejată oarecum de faptul că era fiica 
patronului. 

Quin o privi, observând schimbările de stare de pe 
chipul ei. li scoase acele, desfăcându-i părul strâns. 

— Ce faci? întrebă ea indignată. 

— O aduc pe Caprice înapoi. Mi-e dor de ea, spuse el 
trecându-și degetele prin părul moale și blond. Nu-mi place 
noua ta coafură. 

Caprice încercă să remedieze stricăciunile, pieptănându-și 
părul cu mâinile. 

— Parcă ai fi Silke, constată ea. Ahh... oftă ea simțind 
mâinile experte ale lui Quin eliberând tensiunea din umeri, 
printr-un masaj binefăcător. Aşa da... 

— De ce-ţi faci asta? întrebă el tăios. 

— Dacă n-aş face asta, aş arăta ca o blondă proastă, 
proverbială. Indiferent de atitudinea mea, trebuie să 
recunoști că lumea e condusă după regulile bărbaţilor. 

— De asta te îmbraci în armură, îţi ascunzi părul ăsta 
superb și te baţi pentru niște bani care nu-ţi trebuie şi nici 
nu-ți vor trebui vreodată? 

— Ai rezolvat puzzle-ul, zâmbi ea vag. Da, asta încerc să 
fac. 

— Dar te-ai transformat. Nici nu-ţi dai seama cât. Nu mai 
ești Caprice. Eşti C.R. Nu-mi place. Şi nici ţie n-ar trebui să-ţi 
placă. Nu ești tu. 

Caprice îl privi realizând că îi era greu să protesteze. Nu 
avea argumente. Dacă era vorba doar de un capriciu de-al 
lui, era altceva. Dar nu era așa. Avea dreptate. Era oglinda 
ei. 

Îşi aminti de ultimele două zile petrecute în 
Philadelphia, înainte de plecarea la Atlanta. Băuse o sticlă 
de vodcă, până căzuse jos. Se chinuise toată noaptea 
gândindu-se cum să-și schimbe viața. Era supărată că dru- 
mul ei spre succes se închisese. Era frustrată de ceea ce-i 
spusese sora ei, care pretinsese că nu avea nici un fel de 
viață socială, în afară de cea dintre pereţii companiei. 

— La ce te gândești? 

— La ce mi-ai spus. La ce mi-a spus Silke, înainte de a 
pleca din Philly. Nu știu cum m-aș putea schimba. Cel puţin 
în domeniul ăsta. E un fel de război, spuse ea ducându-și 
mâna la gulerul bluzei. E armura mea. Nu știu cum să mă 
schimb şi să-mi fac în același timp bine munca la care mă 
pricep. Scara ascensiunii este foarte alunecoasă. Un semn 
de slăbiciune şi cineva la pândă, gata, ţi-a luat locul. 

— Şi te duci la război în fiecare zi, pentru o asemenea 
cauză? Mi se pare la fel de lipsit de sens ca ceea ce am făcut 
eu, ca mercenar. 

— Şi eu m-am gândit la asta. 

Quin se apropie de ea şi o luă în braţe, când realiză că se 
îndepărtase prea tare. Nu voia s-o piardă, forțând-o să facă 
ceva imposibil. 

— Nu te schimba, aşa cum am făcut-o eu. Unele lucruri, 
pot degenera, spuse el pornind mașina. 

Caprice se gândi tot drumul la vorbele lui. Săptămâinile 
petrecute împreună o făcuseră să-și dea seama de valoarea 
şi claritatea gândirii lui. Ştia să reducă totul la esenţial. Deși 
era un om răbdător, nu pierdea vremea cu subtilităţi. Își 
exprima părerea clar și la obiect. Îi invidia rapiditatea și 
capacitatea de sinteză. 

Viaţa ei era bine structurată și asta îi dădea un sentiment 
de siguranţă. Dar până acum, nu realizase că acest lucru o 
înlănţuise. Oare asta încercase să-i spună Silke şi mama ei? 

Dar era mulțumită. Ei, poate nu mulțumită, dar cu sigu- 
ranţă, împăcată. Cuvântul acesta îl găsea mai degrabă amar, 
decât satisfăcător. 

— Dacă n-aş fi făcut asta, nu știu ce s-ar fi ales de mine. 
N-am vrut să renunţ la anul ăsta. Am fost ultima care am 
acceptat. Și am făcut-o până la urmă, pentru că surorile 
mele fuseseră toate, de acord. Nu a fost o reacţie prea fru- 
moasă vizavi de părinţii mei şi surorile mele. Întotdeauna 
şi-au arătat dragostea pentru mine. Trebuia să fiu măcar 
recunoscătoare. 

Quin simţea durerea din vocea ei. Ştia că are nevoie de 
el și sentimentul era plăcut. 

— Dar și tu le iubeşti. În special pe Silke. 

— Nu știu dacă am iubit-o. Cel puţin până la întâmplările 
din ultimele două nopti în Philly. O văzusem de la fereastră. 
Părul ei roșu strălucea în lumina felinarelor. Credeam că e 
vreo hoaţă, care vrea să intre în casă. M-am strecurat afară şi 
m-am ascuns în spatele unui copac. Voiam s-o prind. Dar ea 
părea aşa de flămândă. Noi abia mâncaserăm. Lorraine 
mereu ne făcea pui, cartofi prăjiți și nişte deserturi deli- 

cioase. Mă simţeam vinovată. Stăteam în întuneric şi o 
privem pe Silke. Și deodată a apărut poliția. N-amgândit 
prea mult. Am reacțioat. Trecutul m-a împins la gestul ăsta. 
Am luat-o de mână, am tras-o în curte și am ascuns-o în 
tufișuri. Uram forțele polițienești. 

— Dar după aceea, ai ajuns s-o iubeşti. 

— Nu. Nu cred. N-am avut niciodată timp pentru ea, pen- 
tru gândurile și părerile ei. Dar ea mereu și-a făcut timp. A 
văzut tot ceea ce-mi scăpa mie. 

— Acum cine e prea dur cu sine? 

Caprice clipi surprinsă de memoria lui și de legătura pe 
care o făcuse. Ă 

— Erai doar un copil, cu problemele tale. Imi amintesc 
perioada aceea de viaţă. Am trecut şi eu prin asta. 

— Părinţii mei au încercat întotdeauna să ne ajute. Leora 
şi Noelle au avut un avocat. Dar eu și Silke ne-am împotri- 
vit. Probabil de vină era diferenţa de vârstă. Nimic nu m-a 
ajutat. Doar tu ai reușit să mă ajuţi, stând de vorbă cu mine. 

Quin parcă mașina şi întorcându-se spre ea, îi ridică 
bărbia și o privi adânc în ochi. 

— Mă bucur. Și tu m-ai ajutat. 

— Trecutul nu mai pare așa de greu de înfruntat, când îl 
împărtășești. 

— Cu persoana potrivită. 

— La suprafaţă, pare că n-am fi potriviţi. E greu să-ţi dai 
seama cine ţi se potriveşte cu adevărat. 


— Nu ne dăm seama din cauza măștilor pe care ni le 
punem. 

— Dar ni le dăm jos în faţa celor pe care-i iubim, spuse ea 
sărutându-l. 


76 LACEY DANCER 


Ploaia măruntă cădea peste orașul trist. Bărbatul cobori 
din taxi și se adăposti sub copertina hotelului. Nu avea 
timp. Lupii se apropiau din ce în ce mai tare. li luaseră 
urma. Toate porţile de scăpare se închiseseră. Șansele de a 
ajunge acasă erau din ce în ce mai mici. 

Se  îndreptă spre cabinele telefonice. Trebuia să ia 
legătura cu sigurul om cu suficient curaj și putere ca să-l 
ajute. Era unica lui şansă. Dacă nu, putea să moară. Fusese 
tras pe sfoară. 


Quin ieși din duș și își puse un prosop în jurul 
coapselor. Caprice îl urmă. 

— ţi place să ai grijă de mine, spuse Caprice zâmbind, 
când Quin o înfășură în prosopul lui. 

— N-am avut niciodată grijă de vreo femeie. Cu tine e alt- 
fel. 

Quin îi văzu durerea din ochi și îi veni să strige de 
bucurie. Caprice era geloasă! 

— Nu trebuie, spuse el, zâmbind. Nu ai de ce. 

— Nu? 

— Nu. Deşi, sincer să fiu, şi eu sunt un pic gelos pe foștii 
tăi iubiţi. 

— Au fost doar doi. 

— Au însemnat ceva pentru tine? 

— Nici unul, aşa cum însemni tu. 

— Sunt special? o tachină el. 

— Da, spuse ea serioasă. Când te-am văzut prima oară, 
am rămas fascinată. Când mi-ai vorbit prima oară, mi-a fost 
teamă, am simțit un pericol. Voiam să fug. Erai mai bărbat 
decât orice bărbat și eu mă simţeam mai femeie, decât orice 
femeie. Mă simţeam slabă, înspăimântată, turlburată. Așa că 
am fugit. 

— Şi eu te-am urmărit. 

— Şi m-ai prins. 

— Da. Și mi-am dat seama că nu te vreau în felul ăsta. Nu 
voiam să te câștig prin luptă. Voiam să-ţi dorești singură să 
vii la mine. 

— M-ai lăsat să aleg. 

Telefonul sună. Se priviră îngrijorați. 

— Aștepţi să te sune cineva? 

— Nu. Tu? 

— Nu, spuse el ridicând receptorul. 

Caprice se apropie de el, atentă. Dacă nu l-ar fi cunoscut 
aşa de bine, nu și-ar fi dat seama că ceva era în neregulă. 

— Unde ești?... Rolf, decizia ta e foarte proastă. Puteai să 
mi-i aduci pe cap... Nu-mi aminti ce-ţi datorez. Nu ai scuze... 
Bine. Inteleg gravitatea... Nu-mi place să fiu pus în faţa fap- 
tului împlinit. N-o să uit asta... O să văd ce pot să fac. Până 
atunci, găsește o gaură și ascunde-te. Lasă-mi două ore. 

Şi închise fără să-și ia la revedere. 

Caprice văzu din nou în el străinul. Acesta era ucigașul 
plătit. Mercenarul. 

— Cine era? întrebă ea atingându-i uşor braţul. 

— Un cunoscut, care s-a băgat într-o mare încurcatură. 
Un mare prost. 

— Dar o să-l ajuţi, nu-i așa? 

— Dacă nu-l ajut, n-are nici o șansă. A fost trădat de cei în 
care a crezut. 

— Spune-mi ce pot face eu. Dacă te pot ajuta. 

— Ce vrei să spui? întrebă el mascându-și uimirea. 

— Suntem un cuplu. Nu pare o situaţie ușoară. Nu 
cunosc nimic din domeniul tău, dar dacă te pot ajuta, o voi 
face. 

În săptămâinile lor de pasiune, nici unul nu se gândise la 
viitor. Caprice definise pentru prima oară statutul lor. Asta 
erau: un cuplu. 

— E prea periculos. 

— Știu. Nici nu m-am gândit la altceva. 

— Războinică curajoasă, spuse Quin zâmbind. 

Caprice zâmbi, obișnuită cu caracterizarea lui ciudată, 
ale cărei rădăcini Quin nu i le explicase niciodată. 

— Dacă ai fi fost un animăluţ de casă, probabil n-aş mai fi 
fost nici eu o războinică, aşa cum spui tu. 

— Nu vreau să te implici. Pentru ca să te protejez, nu pen- 
tru că nu vreau. Dacă ai fi antrenată, aș avea încredere totală 
în tine. 

Nu mai spusese asta nimănui. Ştia că dacă ar fi fost cama- 
razi de arme, Caprice mai degrabă ar fi murit, decât să-l 
trădeze. Curajul îi stătea în angajament. Puterea, în expe- 
rienţa care o modelase. 

Caprice simţea că-i vine să plângă. 

— Nimeni nu mi-a mai făcut un compliment așa de frumos. 

— Sunt sincer. 

— Ştiu. Mă bucur că suntem împreună. 

Pentru unii, lucrul acela putea să pară un simplu com- 
pliment, dar pentru Caprice avea valoarea unui angajament. 

Quin închise telefonul, privind-o pe Caprice care stătea 
lângă el, pe un scaun. Nu scosese o vorbă în tot timpul con- 
versaţiilor lui lungi, dar ochii ei îi urmăriseră fiecare 
mișcare, fiecare schimbare a stărilor lui, în jocul pe viaţă și 
pe moarte. Deși era un risc prostesc, el spera ca iubita lui să 
nu treacă prin experienţele care-l modelaseră pe el. 

— Gata? întrebă Caprice văzând că o priveşte fără să 
scoată un sunet. I-ai găsit un loc sigur? 

— Da. Sau cel puţin așa sper. Pentru un proaspăt retras, 
deține prea multe informaţii ca să se considere sigur în 
orice loc de pe pământ. Trebuie să treacă o perioadă pen- 
tru ca informaţiile pe care le are să nu reprezinte un risc 
pentru lideri. 

— De ce a venit la tine? 

Quin se uită la ceas. Mai avea jumătate de oră la 
dispoziţie. 

— Este ultimul din cei patru care m-au ajutat să evadez. 

— Dar ai spus că au fost uciși. 

— Așa credeam. Dar Rolf a fost mereu o vulpe. A plănuit 
să dispară. Ca și mine, a realizat că liderul nu era o persoană 
în care să crezi, sau pe care s-o urmezi. Așa că şi-a înscenat 
moartea. 

— Cea mai simplă cale, spuse Caprice. Şi tu ai făcut 
același lucru, nu? 

— Da, spuse el, ducându-se la fereastră și adoptând o 
poziţie ferită, atât cât să nu reprezinte o ţintă. 

— Trebuie să iei ceva cu tine? 

— Nu, spuse el întorcându-se cu spatele la perete. Orice 
lucru, cât de mic, în mâini necurate, poate reprezenta un 
pericol pentru siguranța mea și a ta. Trebuie să mă 
deghizez. Alt nume, altă înfățișare, altă slujbă, alte obiceiuri. 
Ai în faţa ta întruchiparea minciunii. 

Caprice remarcă acceptarea amară din descrierea lui. Nu 
mai suportă durerea din glasul lui, aşa că se duse și îl 
strânse în braţe. 

— Nu ești o minciună. Nu-mi pasă sub ce nume te-ai 
născut sau ce comportament adopți sau ce înfăţişare iei. 
Vreau să trăieşti. Îmi pasă doar de ceea ce se acunde sub 
mască. De ceea ce-mi arăţi mie. De ceea ce ești cu adevărat. 
Chiar dacă ai vorbi o altă limbă sau ai arăta cu totul altfel, 
eu tot te-aș recunoaște. 

— Cum? 

Caprice zâmbi, realizând cât de mult îi dăruise acestui 
bărbat. Se dăruise pe ea însăși. Toate nevoile, dorinţele, 
speranţele ei, stăteau în mâinile lui. 

— Poţi schimba exteriorul dar nu îţi poți schimba sufletul. 

Mi l-ai arătat chiar dacă ai vrut sau nu. Așa te-aș recunoaște. 
Aş putea fi surdă, mută sau oarbă, și tot mi-aş aminti gustul 
blândetii tale, atingerile tandre. Sunt lucruri pe care nu le 
poti ascunde. 

Quin făcuse fată multor lucruri — cruzimii, violenţei, 
trădării, urii. Dar cuvintele ei îl loviră drept în suflet, 
înlănţuindu-l pe veci. Pentru prima oară, privi în cușcă și o 
găsi mai putin distructivă și opresivă. O privi adânc în ochi 
și văzu dragostea tăcută. Citi hotărârea ei de a nu reprezen- 
ta O povară. Ar fi mers alături de el, orice s-ar fi întâmplat. 

— Trăieşte alături de mine, spuse el. Vino cu mine acum 
sau când îţi se va termina anul. 

— S-ar putea să nu mă mai vrei, atunci. 

Scutură din cap, înţelegându-i frica pe care și el o trăise. 
Alegerea trebuia să fie a ei. Viaţa ei era la polul opus de a lui. 

— Te voi dori alături de mine până la ultima suflare. Şi te 
voi purta în eternitate, până voi respira din nou. 

Ochii lui spuneau adevărul. Braţele lui promiteau același 
lucru. Dar se cunoștea bine. El putea să trăiască în felul 
acela. Pentru ea, însă, era o lume cu prea multe amintiri, 
evadări întunecate, instabilitate, șoapte înfricoşate. Nu avea 
putere, așa cum credea el. Nu era o războinică luptătoare. 
Dacă s-ar fi dus cu el, pe Quin l-ar fi putut costa viaţa. 

— Nu. Voi sta cu tine cât vei dori, dar nu voi veni cu tine. 
Nu pot. 

— Pentru că ești materialistă și nevoia de securitate e mai 
importantă, nu? Te agăți de lucruri care pot fi distruse cu 
ușurință. 

Caprice îi acopri gura cu palmele. Cuvintele lui erau prea 
grele, dar durerea din care izvorâseră era mai mare. 

— Gândeşte, poetul meu. Fii realist, doar o clipă. Pot veni 
cu tine fără să te pun în pericol? Sunt eu suficient de 
pregătită pentru o astfel de viaţă, fără să devin o povară? Nu 
pot accepta acest sacrificiu. Pentru că asta faci. Te sacrifici. 
Sunt o laşă. Mi-e frică. Nu pot schimba așa ușor locurile și 
identitățile. Şi frica mea e o piatră de moară, atârnată de 
gâtul tău. 

— Am ştiut asta dintotdeauna. M-ai lăsat să cred mereu că 
mă vei urma oriunde. Asta vreau, nu înţelegi? 

— Ba înţeleg. Dar nu vreau să am mâinile pătate cu sân- 
gele tău. 

— Nu. Nu te voi lăsa. 

— Şi eu nu-ţi voi periclita viaţa cu ignoranţa și cu frica 
mea. 

Quin o privi şi o trase în braţele lui. Singura cale prin 
care o mai putea convinge. Pasiunea. Puterea i se înzeci, din 
nevoie disperată. 

Caprice începu să plângă. 

— Te rog, nu ne face asta, şopti ea blând. 

— La naiba! Tu ești aceea care ne distrugi. Prin amintiri și 
temeri vechi pe care le puteam învinge împreună. Ti-am dat 
totul. 

— O să te urăști pentru asta. Poetul se va distruge. Quin, 
nu. Te rog. 

Dacă el avea e gând să se distrugă, Caprice nu putea să 
stea şi să privească. N-ar fi îndurat să vadă cum se urăște 
pentru faptele și deciziile lui, luate din pasiune, și cum 
furia lui le va arde ceea ce construiseră. 

Quin o strânse mai tare. Pentru un moment, instinctele 
primitive cerură acţiune. Îl iubea. Trebuia s-o facă să 

recunoască. Îţi înfipse mâna în părul ei, fortând-o să-și lase 
capul pe spate. Avea ochii închiși și lacrimile lăsaseră dâre 
pe obrajii ei. 

— Deschide ochii. 

Închisă într-o lume întunecată, Caprice simți o schim- 
bare. Deschise ochii, privindu-l direct, fără teamă. 

— N-aș putea să te rănesc fizic. Aș fi dorit. Dar n-aș fi fost 
în stare. 

— Ştiu. 

— Dar îţi vei aminti că mi-am dorit. 

— Dar îmi voi aminti că nu ai fi făcut-o din egoism. 

— Nu vreau să devin o amintire. 

— Nici eu nu vreau să devin călcâiul lui Achile. 

— Îmi asum riscul. 

— Eu nu. 

— Te rog. 

— Nu. Trebuie să te las. Voi fi singură chiar dacă voi mai 
avea un bărbat în patul meu. Tu vei rămâne singurul din 
inima mea. Nu vreau să-mi mori în braţe. 

Ea era luptătoarea lui. ÎI înfrunta și se înfrunta singură, 
fără nici un aliat. 

— Nu poţi schimba destine. 

— Dar pot să încerc, zâmbi ea îndurerată. 

Se retrase cu greu din braţele lui și adăugă: 

— Acum pleacă. Bărbatul acela te așteaptă. 

— Nu s-a sfârșit. 

— Stiu. 

O mai privi o clipă. El dorea ceva, ea vorbea altceva. Care 
din ei urma să câștige? 

Quin aruncă o privire prin barul obscur, de la marginea 
orașului. Aglomeraţia era caracteristica tuturor orașelor. 
Doar limbajul diferea. Atmosfera era plină de fum, tensiune 
și lipsă de încredere. Se strecură spre bar, printre bărbaţii 
care-l priveau cu provocare. Se îmbrăcase cu o pereche de 
blugi tociţi şi o cămașă care văzuse și zile mai bune. Până și 
ceasul lui scump îl înlocuise cu unul ordinar, cu cadranul 
zgâriat. 

— Bere, comandă el, așezându-se lângă Rolf, care nici nu 
se uită la el. 

Luă o gură zdravănă de băutură, privind în oglinda din 
fața barului. Tinta lui era masa de biliard, din colţul 
întunecat al încăperii. Se roti pe scaun, cu faţa spre 
mulţime. 

— Joci? întrebă el bărbatul de lângă masa de biliard. 

— Nu. Mi-am pierdut toţi bănuţii. Alege-ti alt fraier. 

— Joc eu, interveni Rolf. 

— Bine. Cine le sparge? 

— Eu. Jucăm la greșeală? 

— Da. Pe cât? 

— Pe douăzeci. 

Zece miute mai târziu, Quin părăsi barul, fără să se uite 
înapoi. Mai avea doar zece dolari în buzunar și Rolf 
obținuse aranjamentele de plecare din ţară. Quin ar fi tre- 
buit să fie multumit. Dar instinctele lui spuneau altceva. În 
drum spre parcare privi discret în jur, fără să observe ceva 
nefiresc. Cu toate astea, simţea mirosul trădării. 

Porni maşina, privind în oglinda retrovizoare. Nu îl 
urmărea nimeni, dar asta nu-l liniștea. În loc să pornească 
spre casă, opri pe o stradă aglomerată și începu să se 
plimbe pe bulevard, ca și cum n-ar fi avut nimic mai bun 
de făcut. În cele din urmă, intră într-un magazin și 
asigurându-se că nu-l observă nimeni, fugi pe ieșirea din 
spate. Luă un taxi și repetă figura, în altă parte a orașului. 
Spre seară, se întoarse la Caprice, care-l aştepta 
îngrijorată. 


— L-am pierdut. 

— Te-am avertizat. Ti-am spus că este cel mai bun. 

— Omul meu l-a pierdut la patru kilometri de bar. 

— Incompetenţilor! 

Subalternul aprobă umil. Şeful lui nu era iertător. 
Exigenţa lui era proverbială. 

— Ce vreti să fac? 

— În afară de faptul că trebuie să-ţi schimbi echipa? zâmbi 
acru şeful, strângând nervos pistolul din mâna dreaptă. Îţi 
mai dau o șansă. Găsește-i femeia. 

— Asta ne străduim, acuma. 

— Străduiţi-vă mai tare. 

— Să trăiţi! 

— Sper că m-am făcut bine înţeles. 

— Da, răspunse subalternul, pregătindu-se să plece. 

— Să mi-o aduci, imediat cum o găsești. 

— Aici? 

— Am de plătit niște polite mai vechi lui Rom. Mai mult 
decât recompensa pe care o oferă boss-ul cel mare pentru 
tiganul ăsta renegat, spuse bărbatul mângâindu-și cicatricea 
de pe gât. O să-i distrug, pe toţi cei care mă vor călca pe 
coadă. 


Caprice îşi petrecu timpul rugându-se pentru Quin. 
Nu-și amintea să fi fost vreodată așa de îngrijorată pentru 
vreun membru al familiei ei. Quin trebuia să se întoarcă de 
mult. Îi promisese să nu întârzie mai mult de două ore. 
Privi după draperiile grele de la geamuri, pe care Quin îi 
ordonase să le tragă. Caprice nu obișnuia să fie precaută. 
Se simţea într-o capcană ale cărei chei le deținea doar 
Quin. 

Auzi zgomot la ușă și se grăbi să deschidă. 

— Ai întârziat. Ai pățit ceva? întrebă ea uşurată, aruncân- 
du-se în braţele lui. 

— Nu, răspunse el, îmbrăţișând-o protector. Ti-am spus 
că o să fie în regulă. 

— Şi eu ţi-am spus că nu sunt obișnuită cu pericolul. Ai 
întârziat mult. De ce? întrebă ea privindu-l în ochi și citind 
îngrijorarea. S-a întâmplat ceva. Ce? 

— Nimic special. 

— Vorbești de parcă totuşi ar putea fi ceva special, insistă 
ea. 

— Da, recunoscu Quin. Simt o capcană. 

— Şi ce ai de gând să faci? 

— Să te protejez mai întâi pe tine. 

— Crezi că pot veni aici? Ce îmi pot face mie? Nu mi-e frică. 

— Ni fi naivă. Ar trebui să-ţi fie frică. N-am ascuns faptul 
că suntem împreună. Dacă mă caută pe mine, te vor căuta 
și pe tine. 

— Dar n-amfost nici singura femeie din viaţa ta. De ce ar 
veni după mine? 

— Nu te pune alături de celelalte. Știi prea bine că nici 
una nu a contat și nu mai conteză pentru mine, așa ca tine. 

— Ştiu, Quin. Te cred. 

— Eşti sigură? 

— Foarte, șopti ea, mângâindu-l pe obraji. 

— Bine, spuse el sărutând-o tandru. Atunci trebuie să mă 
laşi să am grijă de tine. Atâta timp cât mă caută pe mine, și 
tu ești în pericol. 

— De unde ești așa de sigur că te caută? 

— Am încredere în instinctele mele. Sunt antrenat pentru 
asta. Iar pădurea e plină de vânători și eu sunt prada. Nu 
trebuie să fii şi tu. Îţi promit că nu vei fi. Mă crezi? 

— Da, răspunse Caprice fără ezitare. 

— Bine. Atunci vom aranja plecarea ta pe insulă, în 
noaptea asta. Nu ai timp să-ţi iei nimic cu tine, dar mă voi 
asigura că nu vei duce lipsă de nimic acolo. 

— Pe insulă? 

— E singurul loc unde-ţi pot garanta siguranţa. 

— Nu. 

— Cum nu? Ai spus că ai încredere în mine. 

— Am, dar dacă plec, voi încălca promisiunea făcută 
mamei mele. Nu pot. Înţelege, oftă Caprice, observând 
cum ochii lui verzi se înnegurează. Asta e lumea mea. 

Pentru prima oară, familia mea mă roagă să fac ceva. Am 
acceptat. Nu mai pot da înapoi. Am promis. 

— Nici nu știi cât de periculoși sunt oamenii aceștia, 
insistă Quin. 

— Nu, dar îmi pot imagina. 

— Nu poți. Lor nu le pasă că ești o St. James, că ai făcut 
promisiuni, sau că ești doar o femeie inocentă. Te vor şi pe 
tine, la fel ca pe mine, vie sau moartă. 

— Şi pe insulă ai oameni care să mă protejeze? 

— Da. 

— Oameni antrenați? 

— Da. Experţi plătiți. 

— De ce nu-i chemi aici? 

— La nevoie, îi voi chema. 

— Uite ce e. Nu plec pe insulă. Chiar dacă mi-aş încălca 
promisiunea şi aș pleca, nu vreau să fiu protejată pe cheltu- 
iala ta. Și în afară de asta, ştiu că nu te voi mai vedea multă 
vreme. Poate niciodată. Nu pot. Vreau să risc alături de tine. 

Quin o privi multă vreme. 

— Spuneai că nu-ţi place să-ţi asumi riscuri. Minti. Ăsta 
este cel mai mare risc pe care ţi-l asumi. Îţi rişti viaţa. 

— Este alegerea mea. 


Capitolul 10 


Quin se strecură din pat, încercând să n-o trezescă pe 
Caprice. Ieși în liniște din cameră, fără să aprindă luminile. 
Întunericul era un aliat pentru gândurile lui. Indiferent cât 
de mult insistase sau ar mai fi continuat să insiste, Caprice 
rămânea fermă pe poziţii. Ştia că este în mare pericol. li era 
mai teamă pentru ea decât pentru el însuși. Caprice nu 
cunoscuse viața aceea. Nu ştia cât de periculoasă era. 

Nu ştia cine îl turnase. Rolf putea să fie o variantă. Dar nu-i 
venea să creadă că asociatul lui îi devenise dușman. Nu. Nu 
putea să fie Rolf. Era altcineva. Dar cine? Umbrele trecutului 
începuseră să-l bântuie din nou. 

Ridică receptorul şi formă un număr. 

Killian răspunse cu o voce somnoroasă. 

— Explică-mi, ce fel de protecţie are Caprice? îl luă Quin 
la întrebări, fără să se recomande. 

— La naiba. De asta mă suni la trei noaptea? Unde ești? 

— În Houston. Și ca să nu te mai deranjezi să întrebi, 
Caprice se află în patul meu. 

— Dacă nu te-aș cunoaște şi nu ne-ar separa atâtea mii de 
kilometri, te-aș bate o săptămână. 

Silke se trezi și ea, deranjată de tonul soţului ei. 

— Ce e? 

Killian îi făcu semn să tacă. 

— Problema e gravă, șopti Quin, străduindu-se să n-o 
trezească pe Caprice. 

— Cât de gravă? 

— Nici eu nu ştiu. Deocamdată e doar o presimțire. 

— Trimite-o aici. 

— Am încercat. Nu vrea. I-a făcut o promisiune lui 
Lorraine şi nu vrea să-şi încalce cuvântul dat. 

— Hm. De ce nu-mi spui adevăratul motiv? 

— Ei bine, mă iubește. Ştie că dacă se duce pe insulă, s-ar 
putea nu mă mai vadă multă vreme. 

— Te iubeşte? Se pare că tiganca ti-a prezis corect. 

— Da, aşa se pare. Dar dacă se încăpăţânează să rămână 
alături de mine, își riscă viaţa. Cunoști prea bine genul de 
oameni cu care avem noi de-a face. 

— Bun. Și atunci de ce m-ai sunat? 

— Caprice trebuie să ajungă pe insulă fie că vrea, fie că nu vrea. 

— Ce vrei să spui? Vorbești de răpire? Sechestrare? 

— Spune-i cum vrei. Trebuie protejată. 

— Ascultă. Am o idee mai bună. Ce-ar fi să-i rugăm pe 
Geoffrey și Lorraine s-o cheme acasă? 

Insula era o arie mult mai bine controlată de el decât 
Philadelphia. 

— Încearcă așa. 

— Crezi că nu va înhăţa momeala? 

— Nu știu. Dar nu trebuie să afle că am vorbit. O să se înfu- 
rie tare rău. 

— Nu cred. 

— Intreab-o pe Silke, râse Quin scurt. 

Killian aprinse lumina și căută o foaie de hârtie şi un pix. 

— Dă-mi numărul tău de telefon. O să-i anunţ pe Lorraine 
și pe Geoffrey de planul nostru și o s-o sune ei. 

— Dacă nu va fi de acord, va trebui s-o duc cu forța de aici. 
Eu am băgat-o în asta, eu o voi scoate. Oricum, toate aranja- 
mentele au căzut. 

— Vorbeşti exact ca mine, atunci când Silke era în pericol. 

— Da. Şi mă simt ca tine. Poza aia pe care am luat-o de la 
Silke n-o înfățișa într-o lumină corectă. E încăpăţânată ca un 
catâr. 

Killian o îmbrăţișă pe soţia lui râzând. 

— Femeile St. James sunt vlăstare tari. Uite ce ajung să facă 
din bărbaţi! 

— Dar ştii că îmi plac provocările. 

— Da. Stiu. Și mie. Mai ai ceva de adăugat? Că eu mă 
pregătesc sufletește să trezesc oamenii din somn. 

— Deocamdată nu. Trebuie să mă mai gândesc. Cine mă 
vrea așa de mult după atâta timp și a făcut atâtea săpături ca 
să mă găsească este probabil gata de orice. Trebuie să fiu 
foarte atent. 

— La cine te gândești? 

— La aceeași persoană la care te gândești și tu. 

— Gustaf? Ă 

— Da. Şi dacă e el, mai am timp. li place să-și planifice 
strategia pe îndelete. 

Killian îi sună pe Lorraine și Geoffrey, explicându-le 
situața, mai puţin trecutul lui Quin. Indiferent de ce avea să 
le rezerve viitorul, Caprice și Quin, bărbatul care-l ajutase să-i 
salveze viaţa lui Silke, meritau o șansă. 

— Încep să îmbătrânesc prea tare pentru astfel de șocuri, 
spuse Geoffrey. Mai întâi Silke, apoi Caprice. Credeam că am 
niște fiice normale. 

Killian își privi soția cu dragoste. 

— Aveţi dreptate, nu sunt prea obișnuite. 

— Probabil. Lasă-mă să vorbesc cu Lorraine și o vom suna 
pe Caprice într-o oră. Între timp tu trimite pilotul pe aero- 
port, s-o aștepte. 

— O voi aduce personal. 

— Bine, răsuflă Geoffrey ușurat. 

— Quin e de părere că nu va fi prea ușor de convins să se 
întoarcă. 

— Este chiar așa de serioasă relaţia dintre ei? 

— Da. 

— Şi acest Randall Quinlan e de nădejde? 

— Da. Și mai mult decât atât. 

Geoffrey îl cunoștea de mult pe Killian. Simţea în vocea 
lui un anume mister. 

— Are vreun trecut întunecat? 

— Există vreun om de succes sau cu putere, fără un astfel 
de trecut? 

— Nu. Ai dreptate. Și e mai bine așa. Caprice n-are nevoie 
de un papă-lapte. 

— Nu, râse Killian. Aveţi dreptate. 

— O să te anunţ când va fi gata. 

După ce încheie convorbirea cu Geoffrey, Killian formă 
câteva numere de telefon, stabilind aranjamentele cu aero- 

portul, cu pilotul şi anunţându-și lipsa la birou. Apoi aşteptă 
telefonul lui Geoffrey. Se întinse comfortabil în pat, sărutând 
gura soţiei lui dornice. Până acum nu-l întrebase nimic. Nici nu 
era necesar. Aveau încredere unul în celălalt. Nu aveau secrete. 

— Ai vreo poză cu Caprice? 

Silke se încruntă nedumerită, Avea o mulțime de 
întrebări, dar nu formulă nici una. Iși cunoştea bine bărba- 
tul. ÎI citea perfect. Ştia că sora ei era în pericol. 

— Aveam una în portofel, dar am pierdut-o în noaptea în 
care Eric voia să mă omoare. 

— Nu s-a pierdut. A găsit-o Quin și a păstrat-o. 

— De ce nu mi-a dat-o înapoi? Dacă voia, puteam să-i fac 
o copie. 

— Şi i-ai fi pus o mulțime de întrebări. 

— Probabil. 

— Şi el nu ti-ar fi răspuns. 

— Nu înţeleg. 

— Acum cincisprezece ani, eu și Quin ne-am asociat. 
Într-una din operaţiuni, ne-am împotmolit într-o societate 
mai înapoiată, care apela la tot felul de smecherii și păcăleli 
care le făceau oamenilor viața mai ușoară și mai colorată. 

— Treci la subiect. 

— Nu ai deloc răbdare. 

— Trebuia să știi asta mai de mult. 

— Suntem căsătoriţi de aproape o lună. 

— Pentru unele lucruri nu ai nevoie de timp. Acum 
povesteşte mai departe. 

— Fi bine, mă refer la ghicitoare. Eu împreună cu Quin am 
ajuns și noi, ca toată lumea, la o astfel de ţigancă, pentru că 
ele se îndeletnicesc cu treburi de genul ăsta. Ştii că eu nu 
cred în aşa ceva. Dar Quin, fiind ţigan, crede. Consideră că 

numai ei sunt înzestrați cu darul acesta. Țiganca aceea i-a 
spus multe, e drept, dar păreau cu dublu sens. Quin a 
răstălmăcit totul cu mintea lui analitică și a așteptat. 

— Ce a aşteptat? 

— „O soră care nu e soră. O războinică ce omoară demonii 
și dă lumină vieţii.“ Citez din memorie. 

— Caprice? De aceea i-au sclipit lui ochii, când a aflat că 
am o soră vitregă? Și a căutat-o, nu? Mi-amintesc că la nuntă 
a fost tot timpul cu ochii pe ea. Majoritatea bărbaţilor care o 
cunosc sunt atrași de ea, dar se lasă păgubaşi când le aruncă 
o privire îngheţată de-a ei. 

— Ei, Quin nu s-a lăsat. 

— Cât mi-aş dori să văd reacţia lui Caprice când va afla că 
a fost lucrată pe la spate, râse Silke. Nu suportă să facă 
schimbări sau să aleagă. Are un temperament de leoaică. Eu 
sunt mic copil, pe lângă ea. 

— Nu știam, spuse uimit Killian. Caprice? 

— Da, da. Nu știu. Te descurci singur cu ea. Eu mă spăl pe 
mâini. Nici nu vreau să răspund la telefoane. 

— E aşa de rău? 

— Spuneai că ai dosare cu fiecare dintre noi. Nu l-ai citit 
pe al lui Caprice? 

— Avea doar treisprezece ani când a spart capul unuia cu 
o mătură. 

— Și i-a devastat magazinul şi i-a turnat vopsea pe 
organele genitale. Ţine cont! Era vorba de vopsea de ulei. 
Nu a mai reușit să scape de culoarea aceea decât la urgenţă. 

— Fi, s-a mai maturizat şi ea, nu mai are treisprezece ani. 
Are treizeci. 

— Nu m-aș baza pe asta. Prefer să stau deoparte cu trusa 
de urgenţă, glumi ea. 

— Poftim? întrebă încet Caprice privindu-l pe Quin ca și 
cum l-ar fi văzut pentru prima dată. Ă 

Quin încercă s-o ia în brațe, dar Caprice îl respinse. Își 
băgă mâinile în buzunarele blugilor, privindu-i expresia 
uimită și furioasă. 

— L-am sunat pe Killian și i-am explicat situaţia. 

— Dar nici măcar nu ești sigur că ar fi vreo situaţie spe- 
cială, izbucni ea, aruncându-și părul din ochi. 

O trezise în mijlocul nopții cu un sărut care promitea ceva 
interesant și în loc de asta, se pomenise cu o mare trădare. 

— Nu sunt dispus să-mi asum riscuri. 

Caprice își strânse mai tare cearșafurile în jurul ei. 

— Nu ești dispus să... 

Soneria telefonului o întrerupse și Caprice tresări violent. 

— Sunt părinţii tăi. 

— Igrijoraţi foc, probabil. 

— N-am fi ajuns aici, dacă nu m-ai fi refuzat de la început. 

Caprice sări în picioare. Fără pantofii ei cu toc, părea mult 
mai mică, pe lângă Quin. 

— Cred în instinctele tale. O să fiu precaută. Foarte pre- 
caută. Dar nici nu mă gândesc să plec acasă, sau pe insula ta. 

Alergând spre telefon, ca să răspundă, se împiedică în 
cerșafuri. Îi aruncă o privire ucigătoare lui Quin care abia se 
abținea să nu izbucnească în râs și ridică receptorul. 

— Da, mamă, răspunse ea înghițindu-și cu greu furia. Nu 
mamă, nu vin acasă. Ă 

— Fii rezonabilă, dragă. Intelege. Dacă ţi se întâmplă ceva, 
nu ştiu ce o să mă fac, se rugă Lorraine. 

— Nu mi se va întâmpla nimic. Sunt o fată mare și pot avea 
grijă și singură de mine. Asta ai vrut, nu? Am promis că voi 
rămâne aici, așa voi face. 

— Dar e periculos. 

— Quin crede că e periculos, o corectă ea. Tu și cu tata 
mi-aţi angajat un bodyguard. O să fiu atentă. 

— Aș vrea să te conving că vei fi mai în siguranță acasă. 

Vocea mamei ei aproape o făcu să cedeze. Dar, privindu-l 
pe Quin, se hotări. Nu putea să-l părăsească, chiar cu riscul 
de a se expune ea însăși. Se ascunsese destui ani în spatele 
altora. 

— Te iubesc, mamă. Vă iubesc pe amândoi. La revedere. 

Quin o privi pe femeia lui iubită. Războinica lui. Furia din 
ochii ei se risipise. 

— Trebuia să încerc să te protejez, murmură el explicând 
pentru prima oară în viaţa lui motivele acţiunilor sale. 

— Ştiu. Și eu aș fi făcut la fel. 

— Nu mai ești supărată, nu? întrebă el îmbrățişând-o. 

— Nu, răspunse ea sărutându-l. Mi-a trecut. 

Cearșaful dintre ei căzu pe podea. Timpul care mai 
rămăsese din noapte era acum numai al lor. 


Stătea într-o lumină aurie, cu o foaie de hârtie în faţă. 
Zâmbetul i se ivi pe buze, scriind numele bărbatului bleste- 
mat. Planurile erau făcute. Era timpul răzbunării. Mângâie 
cicatricea de pe obraz, care-l desfigurase. Nu uitase și nu 
iertase. Nu știa să ierte. Nu voia să ierte. Tiganul era al lui. 

— Eşti nebun, spuse Kilian. Te aștepți să fiu de acord? 
Omul meu o păzeşte. De ce vrei să scapi de el? Și cum? 

Quin se lăsă pe spătarul scaunului. Părea relaxat, dar în 
realitate era invers. 

— N-amde gând să-ţi rănesc omul. Vreau doar să-l scot 
din peisaj pentru o vreme. Atâta cât s-o scot pe Caprice din 
țară. Te anunţ pentru că nu vreau să vă îngrijorați dacă 
bodyguardul o face dispărută. 

— Caprice n-o să te ierte niciodată pentru asta. 

— Nu-mi pasă. 

Killian înjură colorat. Quin părea foarte degajat. Putea să 
fie măcar un pic mai preocupat de sentimentele lui Caprice. 
Un Quin calm era mai periculos decât orice bărbat pe care-l 
cunoștea. Niciodată nu folosea violența inutil, așa cum 
făceau majoritatea oamenilor ca el. Și avea o stăpânire de 
sine formidabilă. Nu-l impresiona nimic. Nici măcar gândul 
la propria-i moarte. 

— Dacă Gustaf e în spatele complotului, nu vei ști nicio- 
dată de unde vine pericolul. Nici măcar oamenii tăi nu au 
reușit să-l localizeze. Au aflat doar că e în ţară. Dacă o trimiti 
pe Caprice pe insulă, ești complet descoperit și în plus poti 
risca să-ţi descopere bârlogul. 

— Nu contează. Siguranţa lui Caprice e cea mai impor- 
tantă. 

— La naiba! înjură Killian scărpinându-se în cap, încer- 
când să gsească altă soluţie. 

Avea încredere în planurile lui Quin. Dar presimţea un 
mare pericol. 

— Bine, vorbim mai târziu, spuse Quin privindu-și ceasul. 

Era timpul s-o ia pe Caprice de la serviciu. Totul era 
aranjat. În noaptea aceea, Caprice trebuia să plece pe 
insulă. 

— Vin la Houston, se hotărî Killian. 

— Ai O soţie. 

— Şi tu ai nevoie de ajutor. 

— Nu ţi l-am cerut. Gustaf e un dușman vechi. E posibil 
să câștige, dar dacă o am și pe Caprice cu mine, va câștiga 
sigur. 

Din câte îl cunoştea, Killian ştia că Randall Quinlan nu 
era genul de bărbat care să-și ia angajamente faţă de femei. 

— Cum vrei. Dar eu tot vin. 

— Nu ai nici o datorie, zâmbi Quin. 

— Asta e părerea ta. Dar şi tu m-ai ajutat să-i salvez viaţa 
lui Silke. 

— Am pus câteva întrebări și am păzit câteva ore un 
bărbat pe care l-ai aranjat cu mâna ta. 

— Da. Ti-ai răpit din timpul tău. 

— Eşti foarte încăpățânat. 

— Printre altele, râse Killian. 

— Până vii tu, Caprice n-o să mai fie pe aici. 

— Nici nu bănuiam altceva. 

Nu se mai deranjară să-și ia la revedere. Se cunoșteau de 
mult. Știau că nu mai era nimic de adăugat. Planurile 
fuseseră stabilite. 

Pilotul îi aştepta la aeroport, oamenii lui erau pe fază și 
somniferul aştepta să fie înghiţit de Caprice, o dată cu 
băutura ei obișnuită de seara. 

Quin privi suspicios ușa de la intrare. Cineva suna insis- 
tent. Cine putea fi la ora aceea? 

Se duse să deschidă liniștit. Era poștașul cu un plic. 


„Tiganul pe nume Randall Quinlan este un vânător 
iscusit. Te felicit, prietene. Gusturile tale sunt impecabile. 
N-amuitat. Nimic. Nu te mai deranja să-ți cauţi iubita. E la 
birou. Și va rămâne acolo dacă nu vrei să ratezi șansa de a 
mă întâlni. 


GUSTAF“ 


Ochii lui Quin sclipiră de mâinie. În general amenințările 
îl dezgustau. Dar asta îl scotea de-a dreptul din minți. 
Dorise să-i acorde lui Caprice ocazia să facă singură alegerea 
şi din cauza asta pierduse ore preţioase. Trebuia să se întâl- 
nească cu Gustaf. Bine că reușise să-și stabilească planul. 
Trebuia să tărăgăneze cu Gustaf, ca să-i dea timp lui Caprice 
să fugă din ţară. Deocamdată era în siguranţă la birou, 
păzită de bodyguardul lui Killian. 

— Doamnă St. James, un plic pentru dumneavoastră, 
spuse un curier grăbit, cu respiraţia întretăiată. 

— Pentru mine? întrebă neatentă Caprice studiind un 
contract. De la ce departament? 

— Nu este din interior. De afară. Bărbatul care mi-a înmâ- 
nat plicul vă aștepată jos. 

Caprice își privi nedumerită ceasul. Era patru și 
jumătate. Quin știa că scapă la cinci. Nu-i stătea în obicei să 
schimbe planurile. 

— Cum arăta? 

— Înalt. Brunet. Frumos. 

Caprice răsuflă ușurată. Cel puţin era în siguranță. Își 
adună hârtiile şi dosarele pregătindu-se să-și anunţe șefii de 
plecarea ei. 


— Dintotdeauna ai fost un punctual, spuse Gustaf încet, 
privind cu un zâmbet îngheţat la bărbatul pe care-l ura din 
tot sufletul. 

Quin intră în cameră, ignorând declicul pistolului din 
spatele ușii. 

— Îţi pierzi timpul. 

— Ştii, până acum n-amrealizat cât de importantă este ea 
pentru tine, spuse Gustaf cu o sclipire de amuzament și 
satisfacţie în priviri. 

Gustaf își cerea momentul de triumf, dar nu acum. 

— Nu e cazul să ataci oamenii inocenți. Eu n-am făcut asta 
niciodată. E o lașitate. Sau lipsă de onoare. 

Voia să pară indiferent şi stăpân pe sine. 

— Onoare? Întotdeauna ai reuşit să ne faci să ne simţim 
mai puţin oameni, fluturându-ne pe sub nas principiile tale. 

Quin îl privi lipsit de expresie. 

Telefonul sună. 

— Răspunde, spuse Gustaf. Vrea să vorbească cu tine. 

Quin privi ochii aceia ironici, care frizau nebunia. 
Caprice era în pericol. Se supuse. 

— Quin? 

— Da, Caprice. 

— Nu mai e Caprice, spuse o voce aspră în receptor și 
legătura se întrerupse. 

Quin așeză calm receptorul în furcă. Caprice păruse 
mai degrabă furioasă decât speriată. Dar starea ei depin- 
dea de bărbatul care stătea de partea cealaltă a 
biroului. 

— Nu ai nimic de spus? 

— Voi spune ceva când va fi cazul. 

— Prietene, ar fi trebuit să rămâi alături de mine, spuse 
Gustaf hohotind. Nu că aș fi avut încredere în tine, dar ar fi 
fost mult mai amuzant. 

Quin îl privi cu o sclipire de batjocură. 

Gustaf redeveni serios. Începu să-l analizeze pe Quin ca 
și cum ar fi fost o specie ciudată, nu un dușman vechi de 
aproape douăzeci de ani. 

— Persoanele cu care fac afaceri ar dori să te angajeze. 
Cunoscându-te, vreau să înclin balanţa în favoarea noastră. 

Gustaf luă o coală de hârtie cu o poză atașată în colț și 
i-o întinse peste birou. 

— O să-ţi înapoiez femeia, întreagă sau nu. Dar va trăi 
doar dacă îmi faci un serviciu. Vreau ca bărbatul ăsta să dis- 
pară. Ne-a făcut prea multe probleme. Ai la dispoziţie o 
săptămână, timp în care femeia ta va sta cu mine. 

Mintea lui Quin se înceţoşă de furie, împiedicându-l să 
mai gândească logic. Se folosi de toată puterea de concen- 
trare, antrenată în zeci de ani de zile, ca să nu-și dea pe faţă 
sentimentele. 

— Aştept răspunsul tău, spuse Gustaf nesigur. 

Credea că femeia aceea însemna mai mult pentru 
Quinlan. Ori el părea indiferent. 

— Cu un asemenea târg nu obţii nimic, spuse Quin 
ridicându-se de pe scaun. 

Viaţa lui Caprice depindea de abilitatea lui de a-l deruta 
și a-l scoate din joc pe Gustaf. 

Gustaf îl privi îndreptându-se spre ușă și mâinile lui se 
încleștară pe braţele caunului. 

— Şi dacă îi garantez siguranța? propuse el conștient de 
banii pe care-i pierdea, dacă Quin l-ar fi refuzat. Îmi dau 
cuvântul. 

Quin se opri cu mâna pe clanţă. 

— Sun-o acum. 

— Nu ai încredere în mine. 

Quin îi aruncă o privire îngheţată. Nu. Nu avea încredere 
în el. 

Gustaf înjură tare și apucă grăbit telefonul, dând ordine 
aspru. 

— Vine în câteva minute. 

— Nevătămată. 

— Da. Nevătămată. Dacă îţi termini treaba până diseară, o 
voi elibera. 

— Vreau s-o văd acum. 

— Zilele astea unul din noi va egala niște scoruri vechi, 
ameninţă Gustaf furios. 

Misiunea aceea era doar o mică parte din planul lui de 
răzbunare. Sperase ca femeia aceea să însemne mai mult 
pentru Quinlan. Dar era bine și așa. O concesie mică, cu 
avantaje mari. Sfârșitul dușmanului său de moarte era 
aproape. 

Liniştea din încăpere era atât de profundă, încât se putea 
auzi ticăitul ceasului. Quin îl privi pe bărbatul care avea tot 
atât de multe nume ca și el. Indiferent cât de atent îşi con- 
struia o existenţă, se găsea cineva să-l descopere. De data 
asta se simţea responsabil pentru soarta lui Caprice. Era o 
ființă inocentă, prinsă la mijloc. O iubea, dar nu reușea s-o 
protejeze suficient. Sentimentul de vină nu-i era familiar și 
îl percepea într-un mod ciudat. Pentru ea, şi-ar fi vândut 
onoarea acestui ucigaș nebun. Trebuia doar s-o mai știe în 
siguranţă și din momentul acela, Randall Quinlan înceta să 
mai existe pentru ea. 


Caprice stătea nemișcată, resimțind fiecare zguduitură a 
mașinii. Era legată cu mâinile la spate și avea o eșarfă la 
ochi. Doar gura și picioarele le avea libere. Bine și așa. 
Bărbatul care-i fusese descris de curier stătea lângă ea. 

Căzuse într-o capcană. Era furioasă pe ea însăși, pe naivi- 
tatea cu care tratase avertismentele lui Quin. Nu știa unde 
se afla sau încotro se îndreptau. Dar se părea că mergeau cu 
o limuzină cu geamuri fumurii prin oraș. Brusc, mașina coti 
și ea se lovi de ușă. 

Bărbatul de lângă ea o prinsese prea târziu. 

— Tiganul ăla are gusturi, șopti bărbatul, slăbind strân- 
soarea. 

Caprice îngheță. Își simţea teritoriul privat invadat. 
Trupul ei nu suporta alte mâini decât ale lui Quin. Furia și 
neputinta o sufocau. Dar tăcu. Tăcerea era o armă. 

— Te împotrivești. Bine. Îmi place, spuse el plimbându-și 
mâna pe braţul ei. Sper că în curând vom deveni apropiați. 
Foarte apropiaţi. 

Caprice se sprijini de ușă, respirând încet și adânc, încer- 
când să se controleze. Trăia un coșmar. Dar trebuia să 
supraviețuiască. Durerile puteau fi vindecate. Dacă murea, 
nimic nu mai avea nici un sens. Așa că trebuia să trăiască cu 
orice preţ. Oricum, mai trecuse prin asta. Supravieţuise, 
ridicându-se deasupra durerii. Dar de data asta nu mai era 
singură. Iubitul ei îi era alături. O va căuta. Era sigură de asta. 
Teama se risipi, făcând loc furiei. Trebuia să se stăpânească. 
Trebuia să supraviețuiască și să-l aştepte pe Quin. 


Quin auzi voci. Se retrase din dreptul ușii. Atâta timp cât 
era angajat de Gustaf, era în siguranță. Uşa se deschise și 
Caprice intră. 

Imediat îi remarcă paloarea feţei, încheieturile strânse de 
funii şi confuzia din spatele eșarfei de pe ochi. 

— Vreau să ne dai cinci minute, spuse el, întorcându-se 
spre Gustaf. 

— Nu. 

Quin se îndreptă spre ușă. 

— Nu. Stai. La naiba! Eu dau ordinele aici. 

— Oferă-mi cinci minute și rămân. 

— Bine. Îţi ofer ultimele tale cinci minute cu femeia asta. 
Nu va schimba cu nimic situaţia. 

Quin zâmbi. Gustaf se îngrijoră și brusc i se făcu frică. 
Tiganul nu zâmbea niciodată. 

— Dacă păţeşte ceva, dacă văd o singură vânătaie pe 
pielea ei, vă distrug până la unul. Și asta nu înainte ca 
fiecare să-i cereţi iertare în genunchi. 

Gustaf se retrase doi pași înapoi. Vocea bărbatului acela 
era indiferentă, fără nici un pic de mâinie sau lipsă de con- 
trol. 

— Îti dau cuvântul meu. 

— Şi amândoi ştim ce mult valorează, adăugă Quin ironic. 

Gustaf înghiţi greu, făcându-le loc să iasă din încăpere. 

Quin nu-și pierdu vremea să se asigure dacă Gustaf îi 
asculta la ușă. li desfăcu lui Caprice legăturile de la ochi și 
de la mâini. 

— Ţi-au făcut ceva? 

— Nu, spuse Caprice clipind, încercând să se acomodeze 
cu lumina. 

— Minţi, dar n-are importanţă. Orice îţi vor cere, nu te 
împotrivi. 

— Bine. 

— Nu-ţi vor face nici un rău. Eşti doar ostatică. Nu este 
nici un pericol, atâta timp cât nu le vezi feţele. Așa că înainte 
să intrăm, va trebui să te leg din nou la ochi, spuse el 
îmbrăţișând-o. 

— Înţeleg. 

— Nu. Nu înţelegi. Dar nu stau să-ţi explic. Dar îţi promit 
că nu vei mai avea de-a face cu așa ceva. 

— Nu-ţi mai face cicatrice pe suflet pentru mine, se rugă 
Caprice aproape plângând. 

Quin se încordă. 

— Nu. Eu n-amsuflet. 

— Ba da. Ai. Eu l-am găsit și nu vreau să-l pierd. 

Quin nu-și permitea să-i răspundă. Ştia ce avea de făcut. 
Nici măcar ea nu-l mai putea întoarce din drum. O bătaie în 
ușă îi avertiză că timpul lor se scursese. 

— Îţi amintești când m-ai rugat să închid ochii în noaptea 
aceea? șopti ea. Întunericul este bun pentru secrete. Eu mă 
voi gândi doar la tine. 

Quin o privi o secundă și apoi îi acoperi ochii cu eșarfa. 
Viitorul lui era scrumul onoarei pierdute. O legă la spate și 
îi sărută buzele arse. Îi oferise pasiune, dragoste, pericol și 
minciună. Nu-i oferise tandrete, până acum. 

— Visează-mă, războinica mea dragă. Voi veni să te iau. 

Zâmbetul ei era o rană pe sufletul lui, mai adâncă decât 
oricare. 


Capitolul 12 


— Nu poti s-o faci, spuse Killian, după ce Quin termină 
de povestit pe scurt situaţia. 

Quin își scoase cămașa și pantalonii, ignorând furia lui 
Killian. Emoţiile cumnatului lui Caprice nu-și găseau loc în 
preocupările lui. 

— Asta a fost înţelegerea. Îi voi răscumpăra libertatea. Și 
viaţa. 

— Îţi semnezi singur condamnarea la moarte. Ai promis 
că nu vei mai fi niciodată un asasin. Eşti un om de cuvânt. 
Sau te-ai hotărât acum să te schimbi? 

Quin nu se deranjă să argumenteze. Nu mai avea timp. 
Intra în cel mai sălbatic joc din viaţa lui. Nici o misiune nu 
se compara cu cea pe care o avea de îndeplinit acum. Era 
în joc viaţa iubitei lui. 

Killian privi cicatricea de pe spatele lui Quin. Priveliștea 
era cutremurătoare. Dar o văzuse de prea multe ori ca să 
mai reacționeze în vreun fel. 

— Nu poate fi așa de simplu. 

Quin se îmbrăcă cu niște pantaloni şi un tricou negru de 
bumbac. 

— E vorba de viaţa ei, Killian. Ţi se pare așa uşor? Crezi 
Că m-aș juca cu așa ceva? 

— Ştiu că nu ai face asta. Dar, la naiba, vorbeşte. O să te 
ajut, indiferent ce plan ţi-ai propus. Sunt la fel de 
nerăbdător ca și tine să plătesc poliţe. Și în afară de asta, 
Caprice este cumnata mea. 

— Planul meu nu este legal. 

— Nu-mi pasă. Şi nu-mi spune că trebuie să-mi mint soţia 
şi că nu se face. Cunosc jocul şi regulile lui. Nu mai sunt de 
mult în afacere, dar mi-amintesc perfect. 

— Stiu unde-mi este ţinta. Nu e departe de aici, dar iau 
avionul. Până mâine sunt înapoi. 

— Nu mă duci așa uşor. Care ţi-e planul? 

— Ăsta pe care l-ai auzit. 

— Tu n-ai fost niciodată un asasin, indiferent dacă omul 
repectiv o merita sau nu. 

— O fac pentru Caprice. 

— Ştiu. Ai mai spus. Nu știu de ce te încăpățânezi să-mi 
ascunzi intenţiile tale. 

— Bine. Vrei să ştii totul, da? întrebă el apucând o coală 
de hârtie şi aruncându-i-o lui Killian. Asta e! În asta am fost 
tras. O capcană în altă capcană, un plan în alt plan. Dar mai 
întâi trebuie să obţin răscumpărarea lui Caprice. Un păcat 
în plus nu mai contează. 

Killian privi planul care reprezenta un complex de cir- 
cumstanţe. Talentul lui Quin trebuia utilizat într-un com- 
plot de asasinat aproape imposibil, dar și în ideea de a-l 

scoate din vizuina lui suficient de mult timp cât să pună pe 
urmele lui o echipă de spioni. 

— Şi cum vei face cu Caprice? 

— O vom scoate de acolo, spuse el întinzându-i un plic 
mai mic. Aici am un plan complet al poziţiei locului în 
care Gustaf o ţine pe Caprice, sistemul de securitate și 
orele de schimbarea a gărzii. Pachetul din spatele ușii 
este entru tine. Ai o arbaletă și somnifere pentru santi- 
nele și câini. Mai ai o armă cu amortizor, două cuțite și 
niște bombe lacrimogene. Gato, Sandor și Ivan te 
aşteaptă jos, echipați și ei. Te vor acoperi atâta timp cât 
cât ai nevoie pentru a o scoate pe Caprice de acolo. La 
trei dimineaţa o să fac o mică diversiune. Foc, lume 
multă, confuzie, mă rog, tot arsenalul. Atâta timp cât te 
acoperim tu vei cobori pe peretele opus. Singurul lucru 
pe care nu-l știu este localizarea exactă în clădire a lui 
Caprice. 

— Te mişti rapid. 

— Este foarte important. Dacă nu pierdeam atâta timp 
să-mi aduc echipa de pe insulă, treburile s-ar fi desfășurat 
și mai repede. 

— Şi cum vei înscena asasinatul? 

— Nu-l voi înscena. Ti-am mai spus. 

— Priveşte-mă în ochi și spune-mi asta! strigă Killian la 
bărbatul pe care credea că-l cunoște. 

— Repet, spuse Quin privindu-și prietenul în ochi. Nu 
voi înscena asasinatul. Mi-este aproape imposibil. Gustaf va 
trimite un om pentru confirmare. Şi cum naiba crezi că aș 
putea înscena un asasinat într-un timp așa de scurt? 

— Poţi încerca. 

— Tu ai încerca să riști aşa de mult, dacă ai şti că este 
viaţa lui Silke în joc? 

— Nu pot sta să privesc asta, indiferent ce aș face eu în 
împrejurări similare. 

— Nu vei sta. Tu trebuie s-o scoţi pe Caprice de acolo. 
Nu-mi asum riscuri cu prețul vieţii ei. 

— Şi dacă refuz să-ți urmez planul? 

— Nu vei îndrăzni, zâmbi Quin. Am trei oameni antre- 
naţi, care te vor ajuta, dar care pot fi la fel de bine și 
dușmanii tăi. O să faci aşa cum ţi-am spus. 

— M-ai convins. 

Quin aprobă scurt din cap. Acesta era drumul pe care și-l 
alesese de multă vreme şi era singura opțiune. Moartea 
intrase de prea mult timp în distribuţie ca să mai poată fi 
schimbată. 


Killian privi construcția spre care îl îndrumase Quin. 
Oamenii lui erau împrăștiați prin spate. Nu se auzea nici 
un zgomot, decât foșnetul slab al prezenţei lor. Masca 
familiară a întunericului îi era cel mai mare aliat. Era tim- 
pul să pornească la îndeplinirea planului. Gato urma să 
scoată din joc câinii, Ivan gărzile, și toți trei sistemul de 
securitate. O dată ajunși înăuntru, Gato și Sandor urmau 
să stea de pază și Ivan îi asigura spatele în timp ce el o 
căuta pe Caprice. Mișcându-se rapid și în liniște, fiecare 
dintre ei deveni o umbră care se amesteca în peisaj. 
Killian nu se mai gândea la ce făcea Quin. Avea un plan de 

urmat şi trebuia să-l ducă la capăt perfect. Dacă nu... Nu 
exista un dacă nu. 


Caprice blestemă în tăcere. Se săturase să nu vadă 
nimic. Nu știa ce face Quin, dar era sigură că este pe 
urmele ei. 

Eșarfa care-i acoperea ochii căzu pe neașteptate. Clipi 
surprinsă în întuneric. 

— Ei bine, își șopti ea, încercând să trecă la următoarea 
mișcare. La naiba! 

Sforile nu se lăsau uşor. Încheieturile îi ardeau din 
cauza strânsorii. Se plimbă un pic prin încăpere, 
descoperind baia. Dar acolo nu găsi nimic ascuţit, care 
s-o ajute să scape de strânsoarea sforilor. Întorcându-se 
dezamăgită, sclipirea oglinzii din chiuvetă îi dădu o idee. 
Era o oglindă mică, de mână. Închise ușa de la baie, ca 
zgomotul să nu ajungă la urechile gărzilor. Se întoarse cu 
spatele, apucă oglinjoara și o sparse de marginea chiu- 
vetei. Zgomotul o făcu să strângă îngrijorată din buze. 
Doar două bucăţi erau suficient de bune pentru a tăia 
sforile. Se aşeză pe jos şi începu să taie, mai mult la 
întâmplare. Își simţi sângele curgându-i în palme, dar 
nu-l luă în seamă. Quin urma să vină s-o ia și ea trebuia 
să fie pregătită. 

— Du-te tu primul, comandă Quin, cu pistolul la tâmpla 
şefului securității, îndreptându-se spre uşa din spatele 
vilei. 

Bărbatul se supuse ordinului, intrând, și urcă pe scara 
de serviciu. Camera era întunecată și doar o grămadă de pe 
pat acoperită cu un cearșaf, strălucea vag în întuneric. În 
momentul în care ușa se închise în spatele lor, Quin își 
bătu ușor prizonierul pe spate și acesta căzu fără 
cunoștință la podea. Drogul își făcuse efectul instantaneu. 
Quin se duse repede la fereastră și dădu draperiile la o 
parte, pentru a lăsa câmp vizual liber omului lui Gustaf, 
echipat cu ochelari cu infraroșii. Quin se întoarse și trase 
cu arma cu amortizor spre grămada de pe pat. Apoi făcu un 
semn scurt din cap spre fereastră și părăsi scena la fel cum 
venise. 


Killian făcu semn spre ultima ușă de pe coridor. Caprice 
nu putea să fie în altă parte. Deschise ușa, intrând într-un 
întuneric profund. 

— Capice şopti el din ușă, privind de-a lungul coridoru- 
lui. 

Caprice își auzi numele șoptit, în momentul în care căzu 
ultima legătură. Se ridică ușor, lipindu-și urechea de ușa de 
la baie. Nu era vocea lui Quin. 

Killian întră și se apropie de singura ușă din încăpere. În 
spatele ei putea fi Caprice sau... 

— Îţi aminteşti de ziua în care tu și Silke aţi băut vodcă 


CAPRICE 113 


până aţi căzut late? întrebă Killian singurul lucru care-i 
veni în minte. 

Caprice îngheță. 

— Killian? 

— În carne şi oase, iubito. Am venit să te duc acasă. 

Caprice deschise ușa și se aruncă în braţele cumnatului 
ci. 

— Ce ţi-au făcut? întrebă Killian simtindu-i sângele de pe 
mâini. 

— Nimic. Mi-am tăiat singură legăturile. N-are impor- 
tantță. O să supraiețuiesc. Unde e Quin? 

— Prin preajmă, șopti el, evitând alte explicaţii. 

— Eşti sigur că e în regulă? întrebă Caprice simţindu-i 
tonul evaziv. 

— Da, răspunse el scurt. Acum taci, dacă vrei să ieşim cu 
bine de aici. 

Priviră atenţi în jur și o luară la fugă în liniște. Caprice 
simţea cu fiecare pas că ceva era în neregulă. Îl urmă pe 
Killian și ajunseră la mașină. Quin tot nu apăruse. 

— Unde e Quin? întrebă Caprice, înainte să se urce în 
mașină. Nu plec până nu apare și el. 

Killian o privi, descoperind că era mai mult furioasă 
decât îngrijorată. Trebuia să-i spună. 

— Nu e aici. Prețul libertăţii tale era o misiune. În 
momentul ăsta el își face treaba în altă parte. Nici măcar nu 
este în Oraş. 

— De ce nu-mi spui adevărul? 

— Nu aici, nu pricepi? spuse Killian trăgând-o de braţ în 
mașină. Îţi explic după ce plecăm. 

— Rahat. 

Gustaf zâmbi cu satisfacţie, presând mai tare receptorul 
de ureche. 

— Eşti sigur? Ai văzut lovitura? 

— Da. Tiganul a dat draperiile la o parte, așa cum aţi 
comandat. Am văzut când l-a curățat și am plecat imediat 
după aceea. 

— Nu l-a omorât și pe șeful securităţii casei? 

— Nu ştiu. Era important? 

— Nu mai contează. Nu-l pierde din ochi pe prietenul 
nostru. Nu vreau să mai ratezi încă o dată. 

— Să trăiţi. 


— De ce mergem la aeroport? îl întrebă Caprice pe 
Killian, privindu-l cum îi bandaja rănile. Ne așteaptă Quin 
acolo? 

— Nu știu. Nu contează. 

— Ce vrei să spui? Cum adică nu contează? întrebă ner- 
voasă Caprice, smulgându-și mâinile dintr-ale lui Killian. 
Pentru mine contează. De ce nu-mi spui? E mort? 

Pronunţarea cuvântului „mort“, îi făcu rău. Nu. Nu 
putea fi mort. Dacă ar fi fost mort, ar fi ştiut. Ar fi simţit. 

Killian o privi, simțind cum îi crește furia pe Quin. Nu-i 

venea să creadă că bărbatul acela reușise să pătrundă așa 
de tare în sufletul cumnatei lui. Se simţea mai obosit ca 
niciodată. Nu voia ca el să fie omul care să-i dea vestea. 

— Spune-mi! ordonă Caprice isterică. 

Killian tăcu. 

— Minţi! Mi-a spus că nu va mai ucide. Pe mine nu mă 
minte. 

Killian se lăsă pe spătarul limuzinei. O privi pe Caprice 
cu o milă infinită. Era așa de disperată, palidă și cu mâinile 
acelea rănite. Și asta numai din cauza lui Quin. 

— Toată viaţa lui este o minciună. 

— NU! Nu-mi pasă. ÎL iubesc. Mi-a povestit totul. Ştiu că 
și-a schimbat numele de nenumărate ori. Și tu trebuie să 
știi lucrul ăsta la fel de bine ca mine. Sau ai minţit-o pe sora 
mea? 

— Ştii bine că nu, izbucni Killian. 

— ÎI cunosc pe Quin. N-ar face asta. Are el un plan. Sunt 
convnisă. 

— Nu, Caprice. Nu a avut timp pentru un plan. Nu sun- 
tem în filme. Gustaf i-a promis să nu se atingă de tine doar 
în noaptea asta. Dimineaţa înţelegerea ar fi căzut. Și Quin 
știa asta. Voiai să mori tu în locul omului ăla? 

Caprice începu să plângă. 

— O altă rană pe sufletul lui Quin, din cauza mea, şopti 
ea. De ce tocmai eu? 

Killian voia s-o ia în braţe, s-o mângâie, dar Caprice nu 
suporta alte mâini pe ea, decât ale lui Quin. Respingerea ei 
era aproape fizică. 

— Sau mai multe, nu? întrebă Caprice privindu-i expre- 
sia de regret. 

— Părăsim orașul. Quin nu vrea să mai stai aici. Și chiar 
dacă rămâi, tot același lucru este. El nu va mai fi aici. Se 
întoarce pe insulă. 

— Nu! strigă Caprice ca un animal rănit. Nu plec până 
nu-mi spune el asta. 

— Nu, Caprice. Vorbeşti sub impulsul momentului. 
Acum știi ce-a făcut pentru tine. Nu pot să cred că mai poţi 
trăi lângă el, așa. 

— Nu mai ştiu nici eu ce pot şi ce nu pot, ṣopti obosită 
Caprice. Mă doare, Killian, dar îl iubesc. Încă nu cred ce-mi 
spui. Trebuia să-mi dea o explicaţie. 

Killian scoase dintr-un sertar secret al limuzinei o 
cutiuţă şi o deschise, arătându-i conţinutul. O fiolă şi o 
injecție hipodermică. În momentul acela se ura la fel de 
mult cum îl ura și pe Quin. 

— Mi-a trimis astea, spuse el încet, să le folosesc în caz că 
te împotrivești. 

Caprice împietri, incapabilă să mai scoată o vorbă. Era 
aşa de sigură că-l cunoștea pe Quin. Bărbatul pe care-l 
iubea n-ar fi făcut asta. Trădarea lui îi sufoca orice 
reacţie. 

— Nu mă forţa să le folosesc. Pentru că la nevoie, o voi 
face. Nu vreau să te duc acasă la familia ta și la femeia pe 
care o iubesc, într-o cutie. 

— Crede aşa de mult în abilitatea ta, încât să nu mai 
verifice dacă operaţiunea a fost terminată cu bine? Este așa 
de convins că tu ai reușit să mă scoţi de acolo? 

Killian ezită. 

— Va fi la aeroport, spuse Caprice convinsă, sprijinindu-se 
de spătarul canapelei. 

— Poate. 
Caprice privi pe geam. 
— Nu vei avea nevoie de drog. Nu mă voi impotrivi. 


Quin își legă centura de siguranţă, așteptând ca avionul 
să decoleze. Își asuma un mare risc întorcându-se la 
Houston, dar trebuia să se convingă că iubita lui era în 
siguranţă. Voia s-o mai vadă doar o dată. O dată pentru 
totdeauna. În câteva ore, Gustaf avea să-și dea seama că 
planul lui eşuase. Furia lui avea să fie maximă, când urma 
să descopere că pierduse nu numai ţinta, dar și arma, adică 
dușmanul lui de moarte. Ştia că-l va căuta. Planul din plan 
dăduse roade. Acum trebuia să treacă la faza a doua. Echipa 
lui cu Killian trebuia să fie în drum spre casă, conform 
instrucțiunilor. 

Zidului din faţa viitorului său îi mai fusese adăugată o 
cărămidă. 

Caprice privi pe gemul limiuzinei cum o mașină mare 
intra pe aria terminalului zonei private de aterizare. Nu avea 
sens. Killian și Quin se aşteptaseră ca ea să plece fără să se 
împotrivească? Killian putea fi de înțeles. N-o cunoștea așa 
de bine. Dar Quin părea că o înţelesese. Vorbiseră mult 
unul cu altul. Se cunoșteau suficient de bine ca să-și dea 
seama cum ar fi reacţionat ea în asemenea situaţii. Nu-i 
venea să creadă că iubitul ei, în care avea atâta încredere, îi 
întorsese spatele. Își luaseră un angajament tacit unul fată 
de celălalt. Erau atâtea întrebări. Bărbia i se ridică provoca- 
tor. Nu pleca până nu primea răspunsurile. Dacă viitorul ei 
era scrum, va asista la ultima vâlvătaie. Merita măcar atât. 

— Nu plec, hotărî ea, întorcându-se spre Killian. Poţi 
folosi drogul, dacă vrei. 

Killian o privi, văzând hotărârea din ochii ei 

— Fi, şopti oftând Killian, am făcut lucruri și mai rele la 
viaţa mea. 

— Probabil. Nu-mi pasă. Cred că poţi da de el, dacă vrei. 
Presupun că vrea o confirmare a îndeplinirii planului. 

— Nu mă aşteptam să-l cunoști aşa de bine, spuse Killian 
ridicându-și sprâncenele. 

— La multe lucruri nu vă aşteptaţi nici unul dintre voi la 
mine. Sperati că sunt o femeiuşcă recunoscătoare, care abia 
aşteaptă să ajungă acasă, cu coada între picioare, să 
gătească. Fi bine, v-aţi înșelat. Vreau să-l văd. Dacă nu, 
măcar să-i vorbesc. Aştept, spuse Caprice dintr-o suflare, 
încrucișându-și braţele. 

— Dai ordine, constată Killian. 

Caprice își ridică bărbia. 

Killian rămase uimit. Caprice nu se purta aşa cum îl 
lăsase Quin să înţeleagă că o va face. 

— Bine, spuse Killian. 

Caprice îl privi atentă. Nu părea s-o păcălească, sau să-i 
întindă vreo capcană. Dar de ce acceptase așa de ușor? 

— Quin este aici. Avionul lui tocmai a aterizat. Dar este 
doar în trecere, ca să se asigure că ești în siguranţă. 

— Şi cum ai de gând să-i dai raportul? 

— Mă duc să vorbesc cu el. Îi comunic ce mi-ai spus. Dacă 
va dori, va veni să stea de vorbă personal cu tine. Dacă nu... 
asta e! 

— Vom vedea. 

— Vreau să-mi promiţi că nu vei ieşi din mașină. Pericolul 
nu a trecut, spuse Killian coborând din limuzină. 

— Nu ies. Dar este ultima promisiune pe care ţi-o fac. 


120 LACEY DANCER 


Quin îl privi pe Killian care tocmai intrase în avion. Gato 
îi comunicase prin telefon că misiunea se sfârșise cu bine. 
Dar avea nevoie de o a doua confirmare. 

— Cum se simte Caprice? 

— E nervoasă ca naiba şi încăpăţânată ca un catâr. Refuză 
să plece până nu vorbește cu tine. Nu-i vine să creadă că nu 
vă veţi mai vedea. Ce naiba i-ai făcut? Nu ştiu ce-a fost în 
capul tău când te-ai hotărât s-o urmezi la Houston. Ai riscat 
enorm. Știu, ştiu, profeția, dar... 

— Trebuie să se îmbarce în avion cu orice preţ. 

— Uite ce e! Tu te-ai culcat cu ea! Nu vreau să fac eu în 
locul tău toate treburile murdare. Deja e prea mult. Nu mă 
pot întoarce la ea, ca să-i înfig acul în venă și s-o car ca pe 
un sac de cartofi, împotriva voinţei ei, acasă, așa cum vrei 
tu. Merită ceva mai mult. 

— Da, merită să trăiască. 

— Doamne! spuse Killian ridicându-și ochii în tavan. Eşti 
la fel de rău ca și ea. Profetia era adevărată. M-am convins! 
Vă potriviţi unul cu celălalt. Vă meritati! 

— Da. Dar Randalll Quinlan nu mai este în siguranţă. 
M-am înșelat. Am crezut că pot duce o viață normală alături 
de ea. Dar se pare că nu este așa. Era cât pe ce să-i pun în 
pericol viaţa. Nu mai pot trece prin așa ceva. Şi nu-i pot cere 
lui Caprice să mai riște încă o dată alături de mine, fie și în 
alt loc mai sigur. 

— Atunci spune-i tu personal asta. Pe mine nu mă crede. 
Nu m-a crezut nici când i-am spus că ai omorât un om pen- 
tru ea. 

Quin știa că trebuia să facă cel mai greu lucru din viaţa 
lui. Deocamdată nu omorâse pe nimeni pentru ea. Dar tre- 

buia să-i spună că nu mai puteau să se vadă niciodată și 
acest lucru i se părea imposibil. 

— Hai să mergem. 

— Te aştept aici, spuse Killian. 

— Bine, spuse Quin luându-și inima în dinţi. 

Drumul până la mașină i se păru o veșnicie. Rămase sur- 
prins să constate că iubita lui nu se deranjase să coboare în 
întâmpinarea lui. Dar când intră și îi privi chipul, realiză de 
ce. Era un car de nervi. 

Caprice îl privi, sperând să nu observe vreo urmă de 
rană. Ușurarea îi topi pentru un moment furia. 

— Acum spune-mi și mie minciunile pe care i le-ai îndru- 
gat lui Killian. 

Quin o studie în tăcere. Killian vorbise serios. Caprice 
era peste măsură de furioasă. 

— Nu i-am îndrugat nici o minciună, spuse el calm. Vreau 
să pleci acasă. 

— Pentru cât timp, Quin? Pentru cât timp mă exilezi? 

— Nu este un exil. Este o despărţire definitivă. 

Caprice era palidă. Încheieturile ei bandajate îi dădeau 
un aer de victimă, dar ochii ei nu exprimau același lucru. 
Încă se mai lupta. 

— De unde ai astea? întrebă el încet, atingându-i 
mâinile. 

Caprice își privi bandajele, gândindu-se la rănile 
dureroase de pe sufletul ei. Bărbatul pe care îl iubea, în care 
credea, o gonea din viaţa lui. 

— Nu contează, șopti ea. 

— Spune-mi ce ţi s-a întâmplat. De unde le ai? Gustaf mi-a 
promis că nu se va atinge de tine. Ce ţi-a făcut? 

Cicatricele pe care Gustaf i le făcuse lui nu-l duruseră așa 
de mult cum îl durea vederea sângelui de pe bandajele de 
la încheieturile iubitei lui. 

— Nimeni nu mi-a făcut nimic, spuse ea nervoasă. Eu mi 
le-am făcut. 

— Cum? întrebă el şocat. Ti-am slăbit eu, cu mâna mea, 
sforile. Te-ai zbătut? 

— N-am vrut să stau degeaba, ca să aştept să fiu salvată. 
Mi le-am tăiat singură. 

— Cu ce? 

— Cu o oglindă spartă. N-am fost prea îndemânatică, 
surâse ea amar. 

Quin închise ochii simțindu-i disperarea care o împin- 
sese la așa ceva. Ştia senzaţia cioburilor de sticlă pe piele, 
pătrunzând în carne. Se înșelase asupra lui Caprice. 
Crezuse că-i cunoștea bine reacţiile. Riscase mai mult decât 
o crezuse în stare. Dacă Gustaf ar fi venit și ar fi văzut ce şi-a 
făcut, Caprice ar fi putut să fie moartă până acum, cu toată 
înţelegerea lor. Îi spusese să nu facă nimic. Să nu se 
împotrivească. Să-l aștepte. Dar ea nu! Era o luptătoare 
încăpățânată. 

— Ti-am spus să mă aștepți. 

— În întuneric. Da. Așa mi-ai spus. Să trăiesc în amintirile 
noastre. Şi așa am făcut. Mi-am amintit fiecare trăsătură a 
feţei tale, fiecare gest, fiecare vorbă a ta. Și degeaba. Toate 
au fost minciuni. 

Quin simţi cum i se prăbușește lumea. 

— Nu, şopti el. Nu au fost minciuni. Te-am iubit atunci. 
Te iubesc şi acum. 

— Asta ar trebui să mă facă să mă simt mai bine? zâmbi ea amar, 

întorcându-și privirea. Du-te. Spuneai că vrei să pleci. Pleacă. 

Quin o apucă de umeri smucind-o violent. 

— Nu. Tu ai început. Tu n-ai fi acceptat ceea ce eram eu. 
Am vrut să nu ne mai rănim unul pe altul. Am crezut că 
putem să ne despăţim fără să ne doară. M-am înșelat. 

— Da. Îţi cunosc metodele. Am crezut în tine și tu ai pro- 
fitat de asta. 

— Când Gustaf te-a răpit, nu mai aveam decât o sin- 
gură şansă. Îi cunosc tactica. Te-ar fi omorât încet, în 
dureri, te-ar fi torturat, aşa ca pe mine. Doar că eu am 
supravieţuit. 

Caprice îşi aminti cicatricele de pe trupul lui. Brusc, tre- 
cutul lui i se înfăţișă într-o realitate cutremurătoare. 

— EI ţi-a făcut asta? 

— Da. Greşeala lui, de data asta, a fost că m-a subestimat. 
Mi-a dat cuvâtul lui că nu se va atinge de tine, în schimbul 
unei misiuni. Nici prin cap nu-i trecea că eu eram deja 
pregătit. 

— Killian mi-a spus ce ai făcut. 

Quin se uită la ea, gândindu-se că era singura persoană 
pe care n-o putea minţi, privind-o în ochi. 

— Killian ţi-a spus ceea ce a crezut el că am făcut. 

— Nu ai făcut-o? izbucni Caprice, privindu-l în ochi și 
rugându-se să n-o mintă. 

— Nu. Am avut un plan și pentru asta. 

— Ce plan? întrebă ea scuturându-i mâinile. 

— Nu contează. Dar de asta trebuie să părăsești orașul. În 
momentul în care Gustaf va afla, nici unul din noi doi nu va 
mai fi în siguranță. Iar împreună, nu avem nici o șansă. 

Caprice nu se mai gândea la ea. 

— Dar dacă te vor găsi pe insulă? 

— Da. Mă vor găsi. Nu mai am scăpare, admise pentru 
prima oară, înfrânt, Quin. 

— Dar ai oameni acolo, spuse ea privindu-l cu ochi mari, 
nevenindu-i să creadă. 

— Nu există ascunzătoare perfectă. 

Caprice realiză că din nu se știe ce motiv, Quin voia să fie 
prins. Își dorea o confruntare directă. Bărbatul care îi 
încălzise sufletul, era un străin rece. 

— Până şi pisica are doar șapte vieţi, zâmbi el trist. O să 
supraviețuiesc. Dar într-o zi, poate nu va mai merita 
prețul. De asta nu te vreau lângă mine. Mi-am vândut 
sufletul și onoarea pentru tine. Eu pot trăi cu conștiința 
asta. Dar tu? Poate într-o zi îţi vei da seama că o fac din 
dragoste. O dragoste supraomenească. Dacă aș fi fost ego- 
ist, ţi-aș fi spus să rămâi. Și dacă totuși vei rămâne, peste 
voinţa mea, în timp o să mă urăști. O să te urăști și pe 
tine. Vei ajunge să dorești să fi plecat mai de mult. Nu 
avem viitor. De câte ori vrei să mai trecem prin asta? Azi, 
am avut noroc că am scăpat. Dar altă dată? Dragostea 
noastră va fi sufocată de resentimente, de temeri. Așa vrei 
să ajungem? 

Caprice privi viitorul înfățișat de el, un viitor care i-ar fi 
ars de vii. Ea nu văzuse dincolo de dragoste. Quin era mai 
puternic decât ea. Văzuse realitatea dincolo de emoții. 
Dragostea nu era suficientă. 

— Nu pentru că nu te iubesc. Pentru că te iubesc prea 
mult, spuse el luând-o în braţe, sorbindu-i cu nesat aroma, 
mângâind trupul iubit. Prefer să te ştiu în braţele altcuiva, 
decât să te distrug din egoism. 

— Strânge-mă tare, suspină Caprice. Pentru ultima dată. 
Să ne lăsăm prinși în întunericul nostru încă o dată. 

Quin o strânse mai aproape, simţindu-i accepatea. 
Timpul se dilată și spaţiul se risipi. Erau doar ei doi și 
amintirile lor. Fără viitor. Soarele dimineţii începu să scli- 
pească în geamul limuzinei. Quin îi ridică bărbia. Caprice 
deschise ochii îndureraţi. 

— Nu, şopti Quin. Închide ochii. Sărută-mă pentru ultima 
oară în întuneric, pentru ca amintirile să rămână vii și doar 
ale noastre. Să avem un loc al nostru unde să fie speranţă. 
Acolo unde există viitor. 

Lacrimile alunecară de-a lungul obrajilor lui Caprice, la 
vorbele poetului care descria dragostea așa de frumos și de 
trist. Doar el reușise să umple întunericul cu o plăcere fără 
sfârșit. 

— Sărută-mă încă o dată și pleacă. Du-te, dragostea mea. 

Quin se aplecă și o sărută fără pasiune. O sărută dăruin- 
du-i sufletul. Acolo unde pleca, nu avea nevoie de el. 

Caprice privi în lumina lăptoasă a dimineţii. Quin ple- 
case. Îi oferise explicaţiile. Era mai sigură ca niciodată de 
dragostea lor, dar era prea târziu. Cel mai important lucru 
era că amândoi trăiau. Își sacrificaseră dragostea pentru 
asta, dar altă cale nu exista. Acceptarea era dureroasă. 

— Vrei să-ţi aduc ceva de băut? întrebă încet Killian. 

Caprice îl privi fără să-l înţeleagă. Îi simţi preocuparea, 
dar sufletul ei nu mai accepta nici o emoție din partea 
nimănui. 

— Caprice? 

— Da? 

— Ţi-e bine? 

— Da, spuse ea automat. 

— Nu pari. 

— Nici ţie nu ti-ar fi bine dacă ai ști că n-o mai vezi pe 
Silke niciodată în viaţa ta. 

Killian își lăsă privirea în jos, înțelegând-o. 

Tot drumul până la avion și zborul spre casă și-l petre- 
cură în linişte. Caprice tăcută în durerea ei, şi Killian din 
compasiune pentru ea. 

— O să vii acasă la mine. Nu ești în stare să conduci până 
la părinţii tăi. 

— Nu, spuse Caprice, dorindu-și să fie lăsată în pace. 

— Ba da. De data asta te bat și tot faci ce-ţi spun eu. 

— Am spus nu, nu! 

— Se pare că și tu şi Quin îmi faceţi mari probleme, spuse 
el împingând-o în mașină. Mergem la mine acasă. Și în plus, 
o să le explic eu totul lui Lorraine și lui Geoffrey. 

Caprice nu mai avea putere să lupte. Cel puţin nu azi. 


— Cum adică nu vine după ea? întrebă Silke privindu-și 
soţul care ieșea de la duș. 

Noaptea aceea fusese un adevărat coșmar. Seara 
coborâse imediat ce avionul aterizase în Philadelphia. 
Killian o rugase pe Silke să nu-i aștepte la aeroport. Îi aștep- 
tase acasă, cu cafele fierbinţi și cu mâncare, deși nici unul 
nu se atinsese de nimic. Caprice păruse nerăbdătoare să se 
bage în pat. Silke nu pusese nici o întrebare, până când 
Killian nu-i povesti singur. 

— Credeam că o iubește. 

— O iubeşte, spuse Killian luându-și fericit soţia în braţe. 
Dar, uneori, dragostea nu învinge. Tu nu l-ai văzut cât de 
greu i-a fost s-o părăsească. Numai eu știu câte a făcut pen- 
tru ea, spuse el gândindu-se la ușurarea pe care o simţise 

când aflase că de fapt Quin nu-l omorâse pe bărbatul acela. 
Silke, Quin este un muribund fără Caprice. Dar nu vrea s-o 
mai pună în pericol. 

— Mi-e așa de milă de ea. 

— Ştiu. Și mie. Dar n-o putem ajuta în nici un fel. Trebuie 
doar să-i fim alături. 

Silke se strânse înfrigurată la pieptul bărbatului său. Îi 
datora multe lui Caprice, dar de data asta nu avea nici o put- 
ere. Doar Quin o putea salva. Şi Quin nu era acolo. 


Caprice privi soarele care răzbătea printre draperii. ÎL 
auzi pe Killian care se pregătea să plece la birou. Ar fi tre- 
buit să doarmă mai mult. Era epuizată. Dar nu reușise să 
închidă ochii toată noaptea. Mintea ei era plină de 
amintiri. Trupul ei se lupta cu oboseala. Simti cum i se 
face rău. Nu mai avea ce să dea afară. Se mai dusese de 
două ori în noaptea aceea la baie. Şi Silke o ajutase de 
fiecare dată, tăcută, fără să-i pună nici o întrebare. Doar îi 
ținuse capul. De trei zile stătea la sora ei, bolnavă de dor 
şi durere. Drumurile ei se limitau la distanța dintre pat și 
baie. Şi Silke era lângă ea de fiecare dată când avea 
nevoie, sunându-i pe părinţi să-i asigure că totul era în 
regulă. 

— Nu poți continua așa, spuse Silke încet, punându-i în 
faţă, o ceaşcă de ceai. Ai slăbit, ai cearcăne, ești palidă. Unde 
vrei să ajungi? De ce te pedepsești? Te-am programat la doc- 
tor în după-amiaza asta. 

Caprice o privi cu recunoștință. Trebuia să se adune. 
Dacă nu pentru ea, măcar pentru sora ei. Îi făcea viaţa grea 
şi nu avea nici O vină. 

— La cât vrei să mergem? întrebă Silke. 

— Nu trebuie... 

— Te conduc, o întrerupse sora ei. În halul în care ești, 
ajungi direct în primul copac. 

— Bine, să hotărî Caprice. Mă conduci tu la doctor, dar 
după aceea, mă lași acasă la mine. V-am deranjat destul. 
Abia v-aţi terminat luna de miere. Și simt nevoia să fiu 
singură. 

Silke îi strânse mâinile. 

— Nu ne deranjezi deloc. Vom fi îngrijoraţi. Dar dacă vrei 
tu asta... 

— Te iubesc, murmură Caprice pentru prima oară. 

Quin o lăsase cu un gol imens în suflet, dar o învățase să-și 
exprime emoțiile. 

Silke o privi uimită. Caprice se schimbase enorm. Lăsând 
la o parte aspectul fizic. Dintotdeauna fusese puternică, dar 
niciodată nu-și arătase sentimentele, niciodată nu fusese 
intuitivă. 

— Mă suni, dacă ai nevoie de ceva. Orice. 

— Da, spuse Caprice cu o grimasă ce ducea cu greu cu 
gândul la zâmbet. 


— Eşti însărcinată. 
Caprice se uită fără să înţeleagă la medicul ei de familie. 

— Imposibil. Am fost atentă. 

Se așteptase la orice altceva, dar nu la un copil. 

— Nici o metodă nu este sigură sută la sută. Metoda 
calendarului este cea mai lipsită de siguranță. 

Copilul lui Quin! Ce ironie a sorții! Nu reuşise să 
păstreze bărbatul iubit, dar îi avea copilul. Și el nici măcar 
nu știa de existenţa lui. 

— Eşti în şase săptămâini. Încă se mai poate face ceva. 

— Nu! spuse Caprice punându-și protectoare mâinile pe 
abdomen. 

— Nu te obligă nimeni, spuse medicul, uimit de reacţia 
ei. Îţi sugeram alternativele. 

— Există doar o singură alternativă. Voi păstra 
copilul. 

Dacă cineva ar fi întrebat-o înainte dacă ar fi dorit un 
copil de la Quin, ea ar fi negat. Avea o mulțime de argu- 
mente. Dar copilul acela era real. Copilul ei și al lui Quin. 
Darul de despărțire al iubitului ei. Un copil cu un viitor trist, 
încă înainte de a se naște. 

— Şi tatăl ce zice? 

— L-ar dori, dacă ar ști. 

— Nu vrei să-i spui? 

— N-amcum. 

Medicul nu mai ceru explicaţii. Disperarea din vocea lui 
Caprice era sfâșietoare. 

— Îmi pare rău. 

Caprice își privi medicul neînțelegând pe moment 
comentariul. Cum? Credea că e mort? Deschise gura să-i 
explice, dar se opri. Într-un fel avea dreptate. Pentru ea, 
Quin era mort. 

— În momentul ăsta, cel mai important lucru este copilul 
meu, spuse ea sinceră. 

— În rest, nu te îngrijora. Starea sănătăţii tale este nor- 
mală. Ameţelile și greturile vor dispărea. O să-ţi dau nişte 
medicamente. 

— Nu. Nu vreau medicamente. 

— Dar astea nu au cum să pericliteze starea copilului. 

— Nu. Am spus că nu vreau pastile. 

— Bine, zâmbi medicul. Cum doreşti. Dar ai grijă de tine. 
Dormi cât mai mult. Fă puţină gimnastică și nu te obosi 
prea tare. De acum încolo ne vom vedea mai des. Te voi 
programa pentru un control, luna viitoare. 

— Sunteţi sigur că în rest n-amnimic? întrebă Caprice, 
îndreptându-se spre ușă. 

— Da, zâmbi medicul. Așa sunt bebeluşii. Ne fac la 
început câteva probleme, ca să ne anunţe că vin pe lume, 
dar sunt cele mai frumoase daruri ale naturii. Așa că nu te 
mai îngrijora. Fă-ţi planuri. Gândește-te la nume, ai multă 
grijă de tine. Și în rest cam atât. Lasă natura să lucreze. 

Capice dădu din cap, incapabilă să zâmbească, pentru 
moment. Ştirea era prea recentă. Crezuse că pierduse totul 
şi viitorul i se înfăţișase pe neașteptate în cel mai frumos 
chip. 

Sora ei o aștepta pe hol. Nici una nu scoase un cuvânt. 
Coborâră cu liftul și abia în mașină, Silke nu se mai abţinu 
și întrebă: 

— Ce ţi-a spus? 

Caprice se ghemui, cu privirea departe și spuse: 

— Sunt însărcinată. 

Silke clipi repede și întrebă din nou: 

— Ce ai spus? 

— Sunt însărcinată. Port copilul lui Quin. Fii fericită pen- 
tru mine. Credeam că am pierdut totul. 

Silke îi strânse mâna lui Caprice, perplexă. 

— Dacă vrei cu adevărat copilul ăsta, să știi că voi fi lângă 
tine. O să-i spui și lui Quin? 

Dacă pentru ea ar fi riscat să stea cu Quin, acest copil nu 
avea nici o vină. Quin o părăsise din prea multă dragoste. 
Acum, la rândul ei, trebuia să facă același lucru, din 
dragoste pentru copilul ei. 

— Nu. Nu pot să-mi expun copilul unui asemenea 
risc. 

Silke o privi o vreme, văzându-i hotărârea. 

— Lui Killian n-o să-i placă asta. Nu cred că te va lăsa să 
treci prin așa ceva de una singură. 

— Atunci nu-i spune. 

— Ăsta nu este un lucru pe care să-l păstrezi secret. În 
câteva luni se va vedea. 

— Sunt în şase săptămâini. Pot păstra secretul un timp. 
Atâta cât să-mi fac niște planuri. Oricum, nimeni în afara 
familiei nu trebuie să știe al cui este. Pot pune în pericol și 
viaţa lui Quin şi pe cea a copilului. 

— Ştiu. Ai dreptate. Dar îţi dai seama ce va spune lumea? 

— Nu contează. Sunt așa de fericită, că-mi vine să 
plâng. Nu mă mai simt goală. Quin m-a părăsit, dar mi-a 
lăsat o părticică din el, într-un fel în care nu mă aștep- 
tam. 

— Tot nu te înțeleg. Dacă-l iubeşti pe bărbatul al cărui 
copil îl porţi, de ce nu încerci să-i comunici și lui bucuria 
voastră? Este a amândoura. Luptă. Caută-l. Spune-i și lui. 

— Hai acasă, Silke, spuse oftând Caprice. Dacă mă mai ţii, 
aş vrea Să stau la tine o vreme. Cel puţin până îmi dispare 
răul ăsta. 

— Nu fi prostuţă. Ştii bine că poţi sta cât vrei tu. Dar ce ai 
de gând cu Quin? Are dreptul să se bucure și el de veste. 

— N-ar schimba cu nimic situaţia. 

— Cred că te subestimezi și pe tine și pe Quin. Ce spui tu 
e nobil în sine, dar nu-ţi tine noaptea de cald. Și copilul tău 
are nevoie de un tată. 

— Copilul ăsta are un tată. ÎL va cunoaște odată pe Quin. 
O să am grijă de asta. Până una-alta, nu-i sufla o vorbă lui 
Killian. 

— Ţi-e frică de ce ar putea face? 

— Da. 

Caprice îi văzuse expresia lui Killian când Quin o 
părăsise. Era clar că nu era de acord cu acţiunile prietenu- 
lui său și nu mai voia să-și asume responsabilităţile în locul 
lui. 


— Dacă nu te duci la el, măcar scrie-i. 

— Nu știu adresa. 

— Ţi-o va da Killian. 

— Hai, hai. Îmbracă-te mai bine ca să mergem să căutăm 
o casă. Nu vreau să-l nasc pe copilul lui Quin într-un aparta- 
ment. Vreau să găsesc cea mai frumoasă vilă cu curte din 
Phily. 

— Copilul lui Quin? Dar este și copilul tău. 

— Da. Dar îmi place mai mult să mă gândesc la el ca fiind 
al lui Quin. 

— Nu te lași! 

— Grăbește-te sau plec singură. 

De patru zile, Silke încreca s-o convingă să dea de Quin. 
Ştia una și bună. Quin trebuia să aibă grijă de ea și de 
copilul lor. Caprice era de acord doar cu un singur lucru. 
Quin avea dreptul să afle vestea. Cu gura lui îi spusese că 
era cea mai importantă femeie din viața lui. Așa că nu tre- 
buia să-l dezamăgească. Dacă el fusese suficient de puternic 
să decidă că cel mai bine pentru ei doi era să se despartă și 
ea trebuia să fie la fel de puternică și să-l caute, să-i spună 
vestea. 

— Bine, spuse Silke. Sunt gata. Mergem? 

— Da, dar mai întâi ne vom abate puţin din drum. 

— Unde? 

— La biroul lui Killian. Ai dreptate. Quin are dreptul să 
afle. 

— Serios? În sfârșit! Ti-a venit mintea la cap! 

— Nu-mi vine să cred că deșteptul de bărbatu-meu nu a 
vrut să ne dea adresa. Trebuia să-i spui că ești însărcinată. 
Sau să mă laşi pe mine s-o fac. 

— Nu. Am mai discutat asta. Quin va afla primul. 

— Dar eu am aflat prima. 

— Ai fost omul potrivit la locul potrivit. Altfel, nu știu 
dacă ai fi aflat. Eşti sigură că nu știi adresa exactă a insulei 
lui Quin? Doar ai fost acolo în luna de miere. 

— Am aterizat la Nassau și de acolo ne-a luat un 
hidroavion. 

— Cât aţi zburat? 

— Mai puţin de o oră. 

— Unde era soarele? 

— Eram în luna de miere, ce naiba? Nu m-am uitat după 
soare. 

— Gândeşte, Silke, gândește. 

— Încerc, spuse Silke agitată, încercând să se concen- 
treze. Dar ştii bine că stau prost cu orientarea spaţiu. Cred 
că în stânga. 

— Hmm. Asta înseamnă... spre sud. Trebuie să găsim o 
hartă şi pe cineva care cunoaște zona. 

— Un agent de turism. 

— Merită să încercăm. 

Două ore mai târziu, câteva telefoane și un agent fericit 
să afle că le putea ajuta pe bogatele surori St. James, le 
dădură speranţe. 

— Bine. Ştim zona. Acum? întrebă Silke. 

— Megem la aeroport. Acum intri tu în rol și convingi cu 
şarmul tău pe cineva care să-ţi dea planul de zboruri private 
pentru ziua aceea. 

— Dar ştim direcţia. 

— Da. Dar nu ştim adresa exactă. 

Silke reuși să intre în legătură cu o persoană de pe aero- 
portul din Nassau, care ştia exact destinaţia hidroavionului 
care-i dusese pe ei la insulă. 

— Nu-mi vine să cred ce ușor a fost! exclamă Silke. Să vezi 
ce ochi o să facă Killian când o să afle că ne-am descurcat și 
fără el. 

— Nu va afla. 

— Stiu. Dar totuși vreau să vin cu tine. 

— Nu. Trebuie s-o fac singură. 

— Eşti sigură? 

— Da. 

Hotărârea ei era definitivă. Descoperise vizuina lui Quin 
și trebuia să-l anunţe vestea cea mare. Urma să fie tată. Asta 
era tot ce conta, deocamdată. 

— Dacă prind zborul de diseară, în maximum trei zile 
sunt înapoi. O să fie bine. 

— Sper, se linişti Silke, văzându-și sora aşa încrezătoare. 
N-amde gând să explic familiei de una singură motivele 
pentru care te-am lăsat să pleci așa. Încă nu și-au revenit de 
pe urma șocului răpirii tale. 

— Îţi multumesc. 

— Dacă mă iubeşti și vrei să-mi mulțumești în vreun fel, 
ai grijă cum îl convingi pe Quin că locul lui este lângă tine 
și copilul vostru. 


Killian aruncă o privire pe lucrarea din fața lui. Aștepta 
un telefon important, la care nu avea chef să răspundă. Dar 
era nevoit. De o săptămână, Caprice îl adusese la capătul 
răbdărilor. Parcă era bolnavă. Și de când venise de la doc- 
tor, deși aparent nu avea nimic, se schimbase total. De ce 
voia adresa lui Quin? Avea de gând să se ducă după el, pe 
insulă? Credea că a înţeles mai de mult ideea. Quin n-o mai 
voia în preajmă. 

Telefonul așteptat sună și Killian apucă receptorul 
furios. 

— Da? 

— Ce vrei? întrebă Quin fără să se recomande. 

— Nebuna ta de femeie vrea să dea de tine. 

— La naiba! 

— Așa am spus și eu. Se pare că s-a aliat cu Silke și vor 
să-ţi afle adresa. 

— Opreşte.-o. 

— Spune-mi tu, cum? 

— Nu-mi pasă. Pădurea e plină de vânători și nu mai e 
mult până să-mi descopere vizuina. 

— Cât de curând? 

— În două zile. Poate mai repede. N-o scăpa pe Caprice 
din ochi. E în stare de orice. 

— Cât de rea e situaţa acolo? 

— E pe sfârșite, într-un fel sau altul. 

— Pot să te ajut? 

— Nu. Ai grijă de Caprice. Asta e tot ce poti face pentru 
mine. 

— Bine. 

Killian puse încet receptorul în furcă. Brusc, lucrarea din 
fața lui trecuse pe locul doi. Cel mai important lucru în viața 
lui era Silke și fericirea ei. Ca să păstreze această fericire, tre- 
buia să aibă grijă și de cumnata lui. O făcea pentru soţia lui 
şi pentru prietenul său, Quin, care-l ajutase aşa de mult, în 
trecut. 


— Eşti sigură că te descurci? întrebă Silke îngrijorată. Ai 
timp să te mai răzeândești. Vrei să vin cu tine? Pot suna să-mi 
rezerv și eu un bilet. 

— Nu. N-ai nici un bagaj făcut. 

— Mă descurc şi fără bagaje. Știu să fac cumpărături. 
Killian spune că și-n deșert aș găsi un butic. 

— Bine, râse Caprice ridicându-se în picioare. Au anunţat 

zborul meu. O să am grijă. Nu mai e vorba doar de mine. 

— Sper să nu ţi se facă rău cu hidroavionul. 

— Liniștește-te. 

— Să mă suni, indiferent de ce ai nevoie. 

Caprice îi făcu semn din mână, îndreptându-se spre 
tunelul de îmbarcare. Și oricât de mult își iubea sora, gân- 
durile ei deja nu mai stăteau la ea. Nu mai era loc decât pen- 
tru Quin și copilul care-i creștea în burtă. Spera că 
dragostea ei și copilul erau suficiente pentru Quin. Spera să 
nu se întoarcă prea curând. Viitorul copilului ei stătea în 
mâinile sale. 


— Ce-ai făcut??? 

Silke își privi bărbatul punându-și mâinile în șolduri. 

— Am spus că am ajutat-o pe Caprice să găsească insula 
lui Quin. Ne-am întors acasă, și-a făcut bagajele, am dus-o la 
aeroport şi gata. Acuma trebuie să doarmă în avion, dacă nu 
e prea emoţionată. 

— Doamne! spuse Killian disperat, punându-și mâinile în 
cap. Ce-mi faceţi voi mie! 

— Era dreptul ei să-l caute, se zborși Silke. 

— De cât timp a plecat? întrebă el impacientat. 

— De aproximativ o oră. Cu o marjă de eroare de zece 
minute. 

Silke se așteptase că bărbatul său să fie furios, dar nu 
îngrijorat. 

Killian se repezi la telefon și formă la repezeală un număr. 

— Dă-mi-l, spuse el fără să folosească formule introduc- 
tive. Killian. 

Tăcu câteva secunde, privind-o cu ochi disperaţi. Silke 
era din ce în ce mai îngrijorată. Nu credea că situaţia era aşa 
de proastă. Se părea că sora ei era într-un mare pericol. Se 
apropie de Killian și îl luă în braţe, cerându-și iertare din 
priviri. 

— Zboară spre tine. A plecat acum o oră. 

— Atunci mișcă-ţi fundul încoace, comandă Quin. Nu 
pentru mine. Pentru ea. Vino s-o iei de aici. 

— O să fiu acolo, spuse el și închise. Ajută-mă să-mi fac 
bagajele, Silke. 

— Vin cu tine. 

— Nu. N-amtimp să mă cert cu tine. Nu vii. Caprice a 
intrat în iad şi nu e nemuritoare. 

Silke împachetă câteva lucruri cu o viteză uimitoare, 
trăgând cu urechea la convorbirea soțului său cu tatăl ei. 
Îi cerea permisiunea să ia avionul particular al com- 
paniei. 

În timp ce Killian făcea ultimele aranjamente, se furișă 
pe ușă afară și conduse prin traficul infernal de la ora aceea, 
ca un pilot de formula unu. Reuși să nu facă nici un acci- 
dent până la aeroport și intră pe zona privată, fugind spre 
avionul tatălui ei. Trebuia să se strecoare înăuntru cu orice 
pret, fără s-o vadă nimeni. 

Şi reuși. Se scunse în toaletă, ţinându-și răsuflarea, până 
auzi vocea lui Killian și motoarele pornind. Respiră 
ușurată. Chiar dacă urma s-o descopere, Killian nu mai 
avea ce să-i facă. 

— Sunteţi sigur că hidroavionul acesta e pentru mine? 
întrebă Caprice privind bărbatul slab din faţa ei. 

— Da, spuse pilotul recomandându-se și luându-i bagajul 
din mână. 

— Bine, spuse Caprice urmându.-l. 

Îngrijorarea punea din ce în ce mai tare stăpânire pe ea, 
dar știa că într-o oră avea să-l vadă pe Quin. Se aşeză comod 
pe fotoliu, îşi puse centura de siguranţă și aşteptă cuminte 
decolarea, cu mâinile încrucișate pe abdomen. Pentru 
prima oară de când luase hotărârea asta i se făcu frică. Dacă 
Quin o respingea? Nu. Era imposibil. Dar dacă o cerea de 
nevastă? Asta nu era așa de imposibil, dar nu știa ce răspuns 
să-i dea. Îşi dorea asta, dar era așa oare cel mai bine pentru 
copilul lor? 

Apropiindu-se de insulă, dorinţele și îndoielile se inten- 
sificară. Se lupta cu greata și răul, la fel ca și cu frica. Deja 
se înserase și avonul ameriză într-o apă întunecată. Acolo, în 
întuneric, undeva mai departe o aștepta Quin. 


— Eşti sigur că este aşa de aproape? 

— Sigur, Rom, spuse mâna dreaptă a lui Quin. Gustaf a 
înghițit momeala, așa cum ai prevăzut. Avionul tocmai a 
amerizat. 

— Văd, spuse Quin privind luminile hidroavionului. Du-te 

s-o iei. Condu-o în salon și spune-i să mă aștepte. Eu mai am 
de aşezat ultimele piese pe tabla de șah. 

— Ai pus la cale un plan genial. Sigur nu va da greș. 

— Gustaf pierde rareori. 

— De data asta va fi una din acele rare ori. 

— Vom vedea. Oricum după asta toți vom fi liberi. 

Bărbaţii se priviră conștienți că şi moartea era tot un fel 
de eliberare. 

— Fie cum spui tu. 


Caprice intră în salonul luxos. Ar fi trebuit să fie furioasă. 
Trecuse o oră de când cel ce se recomandase a fi din partea 
lui Quin o lăsase singură în salon. Era emoţionată. Și spe- 
riată. Ştia că ceva era în neregulă. Simţea pericolul plutind 
în aer. Îi amintea de senzațiile trăite în noaptea răpirii ei. Îşi 
puse braţele în jurul taliei și privi peretele plin de picturi 
valoroase care însuflețeau încăperea. Casa lui Quin, vizuina, 
cum o numea el, era încântătoare. 

Quin intră în salon, închizând precaut ușa în urma lui. 
Un moment se delectă doar privind-o. Părea mai slabă, deși 
trecuse doar o săptămână de când se despărţiseră. Dar era 
la fel de frumoasă. Îi vedea spatele drept și bărbia ridicată 
într-o atitudine regească. Războinica lui. Conta pe tăria ei 
mai mult decât și-ar fi imaginat. Era salvarea lui. Gustaf era 
aproape și jocul final se apropia. 

— Nu m-ai ascultat, spuse el dur. 

Caprice se întoarse brusc, cu ochii larg deschişi. Ochii lui 

sclipeau oțeliți. Era îmbrăcat în negru. Părea un trup străin. 
Iubitul ei. Străinul acesta îi arătase pasiunea, plantând în ea 
sămânţa viitorului lor. 

— Ti-am spus asta din Houston. Nu ai loc în viaţa lui 
Randall Quinlan. E prea periculos. 

Cuvintele șfichiuiau ca un bici, lăsând urme adânci în 
sufletul ei. Schimbarea lui era dramatică. Deodată, în 
mintea lui Caprice se făcu lumină. Quin fusese pentru ea 
bun, tandru, cald. Doar pentru ea. În realitate nu era așa. 
Nu-și permitea să fie așa, pentru că asta îl putea omori. Era 
aşa de simplu şi totuși așa de complicat. 

Cadoul pe care credea că i-l adusese nu mai era cadou. 
Putea fi un blestem fără sfârșit. 

Quin se apropie de ea așa de tare, încât îi simți parfumul 
ca pe o tortură. 

— Nu trebuia să vin, spuse Caprice îndurerată. 

Sărutările ei nu-i puteau vindeca cicatricele. Se minţise 
singură. 

— Nu, nu trebuia să vii. Dar nu te îngrijora. Vei pleca ime- 
diat. Killian trebuie să fi sosit. Te conduc. 

Caprice îl studie o secundă neîntelegând. Era ceva mai 
mult decât o dorinţă de a o vedea plecată. Curiozitatea o 
măcina, dar nu întrebă nimic. Visele și dorinţele ei fuseseră 
deșarte. 

— Cum vrei, murmură ea închizând ochii. 

Quin ridică mâna, s-o atingă, dar se opri. Dacă făcea asta, 
nu mai aveau nici O şansă. 

Caprice trecu tăcută pe lângă el, îndreptându-se spre 
ieşire. În faţa ei era marea. O mare care-i despărțea pentru 
totdeauna. 

— Aș fi vrut să fie altfel, şopti Quin. 

— Eu nu, zâmbi tristă Caprice. Te iubesc așa cum ești. Aici 
sau oriunde în altă parte. Ti-am mai spus și-ţi repet. Te 
iubesc. Chiar dacă ai încercat să mă rănești, ca să mă deter- 
mini să plec. 

Quin oftă adânc. Profeţia îi promisese că războinica lui îi 
va omori demonii. Dar asta nu însemna că el urma să 
trăiască văzând cum cade ultimul. 

Avionul o aștepta la capătul docului, cu ușa deschisă. 
Killian ieși din avion. 

— Dacă aveam timp, îţi dovedeam cine ești tu, cu 
adevărat, spuse Caprice mângâindu-l ușor pe față. Nu te 
gândi la mine în jungla ta. Dacă aș avea puterea să te fac să 
uiţi totul, aş face-o, dragostea mea. 

ÎL mai privi o clipă și îl sărută repede, îndreptându-se 
spre avion. Lacrimile din ochii ei nu mai căzură. Nici pentru 
ea, nici pentru el și nici pentru copilul din ea, care nu-și va 
cunoaște niciodată tatăl. 


Capitolul 16 


Caprice se așeză pe fotoliu. Silke o privea îngrijorată, 
așteptându-se ca sora ei să cedeze dintr-o clipă în alta. 
Killian le lăsase singure de o oră. Aveau nevoie de liniște, ca 
să discute. 

Când se îmbarcară în avionul personal, care le ducea 
acasă, Silke nu mai rezistă și o întrebă: 

— L-ai spus? 

Caprice își întoarse privirile spre sora ei. 

— Nu. 

— Ai naibii bărbaţi! Câteodată nu te lasă să deschizi gura. 
Sunt așa de siguri că doar ei au toate răspunsurile. 

Silke făcea aceste remarci, gândindu-se la bărbatul său. Şi 
acum mai avea în urechi predica pe care i-o ţinuse, când 
descoperise că se află cu el în avion. 

— Nu a fost chiar așa, zâmbi uşor Caprice. 

— Să nu-mi spui că te-ai răzgândit! 

— Ba da. 

— De ce? 

— Pentru că nu mai era bărbatul pe care l-am iubit la 
Houston, murmură ea ambiguu. 

— Te-a gonit! se încruntă nedumerită Silke. 

— Nu. Dar cred că asta voia să facă. Nu i-am oferit ocazia. 
Am plecat de bună-voie. 

— Şi acum ce vrei să faci? 

Caprice îl dăduse deja la o parte pe Quin din viaţa ei. 

— Mă duc acasă. La viitoarea mea casă, zâmbi Caprice. Cu 
ajutorul tău voi găsi cea mai frumoasă vilă din Philly. 

Își atinse uşor abdomenul, acolo unde creștea copilul ei. 
Doar al ei. Măcar nu era singură. 

— Vreau să vin cu tine la ședințele prenatale. O să-mi 
prindă bine. Cu ocazia asta o să-i spun și lui Killian cum să 
se comporte. 

— A, ştiu eu! Vrei să fiţi chit! 

— Da, râse Silke, îmbrăţișându-și sora. 

În scurt timp, Caprice adormi și Silke o eliberă ușor. Își 
desfăcu centura de siguranţă și se duse în carlingă, la 
Killian. 

— Ce face? întrebă el. 

— Doarme. 

— Mă duc putin în spate, îi spuse el pilotului. 

Se strecurară printre scaune și se așezară suficient de 
departe, cât să n-o deranjeze pe Caprice. 

— Ce ţi-a spus? 

— Nu prea multe. Mi-a zis că deșteptul ăla de Quin 
aproape a alungat-o de pe insulă. 

— Era îngrijorat. N-ar fi trebuit să vină aici. 

— Sigur, spuse Silke supărată. Ti-e uşor să vorbeşti. Tu nu 
ştii toată povestea. 

— Ce vrei să spui? 

— E însărcinată. De asta îi era așa de rău. De asta am aju- 
tat-o. Nu voia ca tu să afli. 

— De ce? 

— Îi era temă să n-o opreşti. Voia să fie Quin cel care să 
afle primul. 

— Nu-mi vine să cred. Quin nu s-a bucurat când a aflat 
asta? 

— Nu i-a spus. 

— Ce încăpățânat! Presupun că nici nu a lăsat-o să vor- 
bească. 

— N-a fost asta. 

— Nu înţeleg. 

— Nici eu. 

— Şi ce vrei să fac? 

— Să afli ce se petrece. 

— Nu pot. 

— Ce vrei să spui? 

— Quin este într-o mare încurcătură, se hotărî Killian să-i 
spună. Dușmanii vechi sunt pe urmele lui și nu vrea ca sora 
ta să fie prinsă la mijloc. De asta am fost aşa de furios, când 
am aflat că ai ajutat-o să plece. Femei nebune ce sunteți! Și 
eu trebuia s-o scot pe Caprice de acolo, nu să te bag și pe 
tine în așa ceva. Of! Şi să nu te aud că-i sufli vreo vorbă. 

— Caprice n-arată, dar este profund rănită. Nu e genul de 
femeie aventurieră. S-a implicat mult în relaţia asta. Altfel 
n-ar fi păstrat copilul. Ştii bine cum era înainte să-l cunoască 
pe Quin. 

— În locul lui Quin și eu aş fi făcut la fel. Să ştii că l-am 
înțeles perfect. 

— Dar și eu aș fi făcut ca ea. Te-aș fi urmat. 

— N-ar fi contat. Te-aș fi alungat. La fel cum a făcut Quin 
cu Caprice. 

— Înseamnă că o iubeşte? 

— Prea mult. La fel cum îl iubește și ea. 

— La naiba, spuse Silke, izbucnind în plâns. Sora mea 
merită un final fericit. 

— Dar nu suntem noi aceia care să i-l putem oferi, spuse 
Killian, strângând-o în brate. Însă o putem iubi. Nu e același 
lucru pentru ea, dar măcar nu se va simţi așa de singură. 


Quin privi răsăritul din spatele dealului de unde avea o 
vedere avantajoasă. Capcana era întinsă. Vedea malul mării 
plin de ambarcaţiuni şi oameni. Pădurile erau pline de 
aliaţi şi marea plină de inamici. Scena fusese stabilită de 
multă vreme. Nu el era cel care făcuse regulile jocului, ci 
Gustaf. Dar el era acela care urma să-l sfârșească o dată 
pentru totdeauna. Toate datoriile urmau să fie plătite, până 
a doua zi. 

— Se pare că este în cea de-a treia ambarcatiune, șopti 
omul de lângă el, privind printr-un binoclu. 

— Da, Gustaf este prevăzător. 

— Ne vedem în iad, prietene, zâmbi bărbatul, retrăgându-se 
spre postul său. 

Avea ca aliaţi zece oameni. Contase pe ei de ani de zile. 
Veneau ca și el din școli dure, unde învăţaseră lecţiile legii 
junglei. Nici unul nu era de-o vârstă, naţionalitate sau sis- 


CAPRICE 149 


tem politic. Dar toţi iubeau libertatea, dorind să trăiască fără 
teamă, fără a fi mereu pe fază. Pe insulă găsiseră acea viaţa. 
Pentru majoritatea aceasta fusese singura lor casă, de mici. 
Acum mâna care-i hrănea era ameninţată. Și ca şi el, ar fi 
luptat cot la cot, până la ultima suflare. 


Killian închise ușa biroului său, îndreptânud-se spre 
fotoliu. Se simţea obosit. Trecuseră trei zile de când 
descoperise plecarea neașteptată a lui Caprice. 
Problemele nu se sfârșiseră, nici atunci când se întor- 
seseră acasă. Geoffrey și Lorraine se înfuriaseră îngrozi- 
tor după ce aflaseră vestea că fiica lor era însărcinată cu 
Quin. Și bineînţeles că el şi Silke se găsiseră prinși la 
mijloc. 

Telefonul interior sună. 

— Domnul Emil Valadis pe linia unu, sună vocea cunos- 
cută a secretarei. 

— Ce vrea? 

— Ceva în legătură cu Randall Quinlan. 

— Fă-mi legătura. 

— Bună ziua. Mă numesc Emil Valadis. O să trec direct la 
subiect. Sunt avocatul domnului Randall Quinlan. Mă tem 
că am veşti proaste pentru dumneavoastră. Înţeleg că 
sunteţi un prieten apropiat. La ora trei dimineaţa, domnul 
Randall a fost omorât. Se pare că nişte mercenari i-au de- 
vastat insula. Nu există supraviețuitori. Poliţia mi-a confir- 
mat totul, acum două ore. 

Killian tăcu, simțind un nod în gât. Ştia că așa avea să se 
termine. Nu exista final fericit. Nu pentru Quin. Nu pentru 
Caprice. 

— Altceva? reuși el să mai întrebe. 

— Domnul Randall a lăsat un testament substanţial. Se 
pare că dumneavoastră și domnișoara Caprice St. James 
sunteți singurii beneficiari. Am fost informat că puteți lua 
dumneavoastră legătura cu domnişoara St. James. Este 
adevărat? 

— Da, spuse Killian, gândindu-se la misiunea grea care-l 
aştepta. 

— Vă rog. Nu vă pot da detalii mai multe. Voi pregăti 
actele cât mai repede posibil. 

— Aveţi adresa mea? 

— Da. Domnul Randall a fost foarte specific. La revedere. 

Killian sună acasă, sperând să răspundă Silke. 

— Da? 

Era Silke. 

— Unde e Caprice? 

— În camera ei. 

— Bine. Ai grijă de ea. Am o veste proastă. 

— Ce s-a întâmplat? Quin? 

— Da. Nu plecaţi nicăieri. Vin acum acasă, să vă spun. 


x 


— Silke, ai de gând să te grăbești? Vreau să ajungem azi la 
noua mea casă. 
— Viitoarea ta casă. 

— Viitorul ei nu depinde de cum te îmbraci tu. 

— Ba da. Dacă proprietăreasa nu mă place, nu ţi-o va 
vinde. 

— Ce prostie! Să ştii că mie îmi place rochia asta. 

— Mie nu. 

— Bine, dar dacă o schimbi, îţi schimbi şi accesoriile și 
pantofii, și tot așa, la nesfârșit. 

Silke nu știa cum să mai tragă de timp, ca să n-o facă 
pe Caprice suspicioasă. Dacă ar fi venit Killian mai 
repede! 

— Bine. Schimbă-te. Eu te aştept în camera de zi. Nu mai 
am chef de un alt spectacol de modă. 

Killian sună la ușă. Silke se grăbi să-i deschidă. 

— În sfârșit, şopti ea. Ce-i cu tine la ora asta? întrebă ea 
apoi, cu voce tare. 

Caprice apăru în uşă. 

— Am vești proaste, spuse Killian apucând-o de umeri pe 
Caprice. 

— Quin? 

— Da. A murit. 

Caprice nu scoase un sunet. Pur și simplu simţi că se 
prăbușește. Se sprijini de tocul ușii. Respiră adânc. Mort! 
Imposibil! 

— Eşti sigur? 

— Gustaf i-a atacat pe insulă. A fost o luptă. Au murit toți, 
până la unul. 

— Ştia că vine, nu? 

— Da, spuse Killian uimit de ușurința și degajarea cu care 
îi punea întrebările. Doar Silke plângea. Ce se petrecea cu 
Caprice? Era în stare de şoc? 

— Tu ştiai? 

— Da. 

— A mai murit el, de multe ori, spuse Caprice privind în 
gol. 

Silke și Killian o privită înmărmuriţi. Înnebunise? 

— Nu şi de data asta, spuse Killian înțelegând ce voia să 
spună. Nu avea timp să însceneze totul. 

— Pentru mine, a mai mutat şi munţii din loc, o dată. 

— Nu, Caprice, spuse Killian îndurerat. Aș fi știut. E mort. 
Mort! Nu înţelegi? 

— Nu cred! strigă Caprice. Aș fi ştiut. Aș fi simțit. 

— Stai un pic jos, Caprice, spuse Silke. O sun pe agenta 
imobiliară și o rog să ne mai amâne câteva zile, bine? 

— Bine, spuse Caprice. 

Acceptase nu pentru că ar fi crezut, ci pentru că simţea 
nevoia să fie singură. Se duse în dormitor și se întinse, ca și 
cum ar fi vrut să se culce. Silke închise uşor ușa în urma ei, 
lăsând-o singură. Caprice sări din pat şi se duse la fereastră. 
Nu, bărbatul pe care-l întâlnise pe insulă nu putea fi mort. 
Era un învingător. Undeva, în lume, sub alt nume, Quin 
trăia. Caprice zâmbi. Ştia că nu-l va mai vedea niciodată. Dar 
trăia. Tatăl copilului său era în viaţă. La fel și dragostea lor. 


Capitolul 17 


Killian termină de scris raportul. De câteva luni de zile, 
afacerile îi mergeau mai bine ca niciodată. Până și viața de 
familie își reluase cursul normal și liniștit. Caprice își găsise 
o vilă superbă, pe care o decorase cu ajutorul lui Silke. Tot 
Silke era cea care o însoțea la ședințele săptămânale, pre- 
natale. Cele două surori păreau nedespărțite. Caprice se 
comporta ca și cum ar fi acceptat moartea lui Quin. Nu 
suferise prea mult. Probabil că se așteptase la un asemenea 
sfârşit. Nu era fericită, dar cel puţin părea mulțumită. 

Târâitul interfonului îi ntrerupse gândurile. 

— Darian McCloud, pentru întâlnirea de la ora cinci, îl 
anunţă secretara. 

— Pofteşte-l înăuntru, spuse Killian privindu-și ceasul. 

Era vorba de un nou investitor. Nu-l cunoștea, dar auzise 
multe despre el. Se părea că deţinea o herghelie celebră de 
cai pur-sânge arab. 

Ușa biroului se deschise și intră un bărbat înalt, de un 
metru nouăzeci. Avea un păr negru ca pana corbului, cu 

irizări albastre. Părea un om obișnuit cu munca fizică și 
cărua-i plăcea să comande. Zâmbi, întinzându-i mâna. Avea 
o strânsoare fermă, dar nu copleșitoare. 

— Îmi cer scuze pentru întârziere, zâmbi bărbatul, 
așezându-se pe fotoliul oferit. 

Ochii lui albaștri sclipeau amuzaţi și avea ceva... Killian 
nu știa din ce motiv, dar îi plăcea acel bărabat. 

— Nu îmi place lipsa de punctualitate, râse Darian. Nu te 
ajută în afaceri. 

— Și nici atunci când soția te aşteaptă acasă pentru o 
petrecere, adăugă Killian zâmbind ironic, dar fără să fie 
răutăcios. 

Simţea că bărbatul acela nu merita un asemenea trata- 
ment. 

— Cu ce vă pot ajuta? întrebă Killian. 

— Îmi pare rău. Nu ştiam că așteptați musafiri acasă. Ştiţi, 
eu nu sunt însurat. 

Killian și Darian trecură la afaceri. După jumătate de oră 
de discuţii, secretara bătu la ușă să-l anunţe de plecarea ei. 
Killian se uită la ceas și își notă ultima informaţie. Apoi își 
ridică ochii și-și privi viitorul partener. Expresia lui se 
schimbase total. Se uită atent în ochii lui familiari și... 

— E, acum ţi-ai dat seama? 

— Poftim? 

— Plasticianul meu a făcut o treabă bună. Până și la mâini, 
spuse Darian privindu-și degetele. 

— Hei! Ştiam eu! Și Caprice! exclamă Killian, luându-și 
prietenul în braţe. Quin! 

— Sșș! Darian McCloud. 

— Dacă n-ai fi murit, te-aș fi omorât cu mâna mea. 

— Am venit mai mult pentru Caprice. 


CAPRICE 155 


— Îmi închipuiam. 

— Acum sunt în Siguranță. Pot să mă însor liniștit cu 
Caprice. Umbrele trecutului au pălit. 

— Şi ai de gând să vă duceti la ferma ta? 

— Sigur. Acolo este viaţa mea. Sigur, se va împotivi la 
început. Dar acum, nimic nu mă va opri. 

— Nu știu dacă te mai vrea, sugeră Killian. Nici nu şti ce 
i-ai făcut, spuse el zâmbind. 

— Ba ştiu mai multe decât crezi. 

— Nu ai fost aici, lângă ea. 

— Dar sunt acum. Și nimeni nu mă mai poate opri, după 
cum am mai spus. 

— Dar de ce ai venit mai întâi la mine? 

— Nu vreau s-o şochez. Va avea nevoie de suportul fami- 
liei. Şi voiam să văd dacă noua mea figură mă ascunde sufi- 
cient de bine. 

— Iniţial, Caprice nu credea că ai murit. Dar a acceptat 
ușor, cel puţin la suprafață. 

— N-a avut nici o cădere psihică? 

— Caprice? Ştii bine că nu. Niciodată. 

— Când îmi aranjezi întâlnirea? întrebă el, rezemându-se 
pe spătarul fotoliului. 

— De unde ești așa de sigur că o voi face? îl tachină 
Killian. 

— O vei face, de dragul ei. 

— Ştii bine că ai distrus-o și pe Silke. 

— Era necesar. 

— Nu-ţi ceri scuze? 

— Nici tu nu ai face-o. 

— Da, râse Killian. Mă cunoști bine. Semănăm mult. O să-ţi 
aranjez o întâlnire, bineînţeles. Dar să nu te prind că dispari 

din nou, că nu mai scapi de mâna mea. Acum spune-mi ce 
s-a întâmplat pe insulă. 

— Insula mea era o capcană naturală. O fortăreață. Nu 
eram singurul care-l doream scos din peisaj. Ştii bărbatul 
care a păcălit-o pe Caprice în ziua în care a fost răpită? Ei 
bine, a murit. A fost identificat ca fiind eu. Adică Quinlan 
Randall. Gustaf și prietenii lui au murit cu toţii. Oamenii 
mei sunt acum împrăștiați prin lume, sub identități diferite. 
Dar toţi sunt declaraţi morți. 

— Şi Darian McCloud? 

— E o fantezie. Am citit biografia lui. A murit de mult. Nu 
avea rude. Ca și mine, de fapt. Am văzut că semăn cu el și 
cu ajutorul unui plastician destoinic, iată-mă. Ei, trec testul? 

— Da, răspunse Killian prompt. 

— Atunci, când îmi aranjezi întâlnirea? Diseară? 

— Caprice trebuie să vină la noi în seara asta. Nu vreau să 
sufere. A păţit destule. Nu te va recunoaște. Va trebui să-i dai 
o cheie. Dacă te va mai dori, te va recunoaște, dacă nu să nu-i 
fortezi mâna și să pleci, imediat ce se termină petrecerea. 

— Mă va dori înapoi. 

— Eşti așa de sigur? 

— Are pe cineva? 

— Nu. N-a mai fost cu nimeni. 

Darian respiră ușurat. Nu pentru că n-ar fi avut încredere 
în ea. Dar ştia ce înseamnă singurătatea. Il credea mort. 
Avea tot dreptul să-și refacă viaţa. 

— Îmi dai cuvântul tău, că vei face cum am spus? 

— Bine. Sunt doar un bărbat de care ti s-a făcut ţie milă. 

Killian îi privi jacheta de piele. De bărbatul acesta numai 
milă nu i se putea face. 

Caprice se așeză ușor pe fotoliul special rezervat ei, din 
camera de zi a lui Silke. In seara aceea sărbătoreau venirea 
pe lume a copilului ei. Doar familia era cea care știa 
adevăratul nume al tatălui. Secretul fusese păstrat cu 
sfinţenie, deși toată lumea îl credea mort. Dar era vorba de 
siguranța copilului. 

— Speram să te bucuri puţin mai mult, se plânse Silke. 
Gândește-te! In două săptămâini, copilul tău va scoate capul 
în lume. 

— Văd că ești mai nerăbdătoare decât mine. 

— Nici nu știi! Abia aştept să-mi iau rolul de mătușă în 
serios. 

— Se pare că-ţi iei mai degrabă rolul de mamă, sau de tată. 

— Cred că a venit Killian, spuse Silke atentă la ușă. 
Stăpânul şi domnul meu, râse ea cu un aer solemn. 

Silke se grăbi să deschidă și Caprice privi indiferentă spre 
ușă. Era Killian, cu un străin. Un străin care nu era străin. 
Ochii ei vedeau dincolo de orice deghizare. Sufletul ei 
simţea vibraţiile. Trupul ei reacționa. Se ridică în picioare 
tremurând. 

Quin rămase împietrit, privind-o cum se îndrepta spre 
el. Părul ei era mai auriu ca niciodată și pântecele ei purta 
viitorul lor. Ştia. Nu-și dădea seama cum, dar Caprice îl 
recunoscuse. li spusese că-l va recunoaște, dar n-o 
crezuse. Scufundându-se în ochii ei verzi găsi căminul 
pierdut. 

— Killian, şopti Silke. Cine este? 

— Uită-te la Caprice şi spune-mi tu cine crezi că este. 

Silke privi și înțelese. Caprice fusese dintotdeauna fru- 
moasă, dar privindu-l pe acest străin, strălucea. 

— Nu a murit. Caprice avea dreptate. Ştia. Nu a murit, 
murmură Silke împietrită. 

Fără să-şi spună o vorbă, Killian și Silke se luară de mână și 
ieşiră din cameră. Quin și Caprice aveau nevoie de intimitate. 

Caprice se opri în faţa lui Quin. Iși plimbă privirile și 
degetele pe faţa lui. Putea să vadă în spatele ei, iubitul pier- 
dut cu mult timp în urmă. Era mult mai frumos ca înainte. 
Asprimea fetei lui se topise sub mâinile unui plastician. Nu 
mai avea nici o cicatrice. Era proaspăt, nou și totuși același. 
Părul lui negru era la fel, dar avea altă pieptănătură. Și 
înălțimea, tot atât de impresionantă. Privi în oceanul ochilor 
lui verzi. Singurii care n-o minţeau. 

Quin îi atinse abdomenul, încălzind cu palmele lui copilul 
lor nenăscut. Ochii i se înceţoșară de o emotie stranie. 

— Copilul nostru, şopti Caprice. 

Războinica lui. Luptătoarea lui. Mai puternică decât o 
crezuse vreodată. 

— Cum de poţi să nu mă urăști? întrebă el. 

Lacrimile străluceau în ochii ei luminoși. 

— Ti-am spus. Te cunoşteam. Te cunosc. Te-am recunos- 
cut. Te-am simţit. Am știut. 

Caprice închise ochii şi adăugă: 

— Sărută-mă în întunericul nostru. Fă ca singurătatea să 
dispară pentru totdeauna. 

Quin se simțea împlinit prin dragostea ei. O strânse 
aproape de el, cu copilul lor între ei. Trecuse prin iad doar 
pentru ea. Îşi riscase viaţa, ca să se întoarcă la ea. Ca profeția 
să se împlinească. Sărutând-o realiză că în drumul lui nu 
călătorise de unul singur. 

Se retrase privind-o cu dragoste. Secretele și umbrele se 
risipiseră. 

— Am venit să te iau cu mine. Să te duc acasă. Să vă duc 
acasă, spuse el înercuindu-i cu palmele pântecele. Vreau să 
fii soţia mea, dacă mă mai vrei. 

Caprice zâmbi cu tot sufletul. 

— Da. 

— Când? 

— In seara asta. Acum. Nu contează. 

— Ba nu, spuse el. Contează. Vreau ca toată familia să fie 
alături de noi. Te iubesc. Mi-aș fi dat viaţa pentru tine. 

— Știu. Mi-ai demonstrat. Dar nu vom mai trece prin asta. 
Nimeni nu va mai muri. Va fi doar viaţă. Doar noi şi copilul nostru. 

Quin o sărută din nou, nemaisăturându-se de parfumul ei. 

— Dar mai vreau ceva. 

— Spune, dragostea mea. 

— Vreau să-mi spui cum te numești. Nu accept cererea în 
căsătorie a unui necunoscut. 

Darian izbucni în râs. Da. Viaţa era frumoasă. Alături de 
femeia lui iubită şi de copilul său nenăscut simţea că trăiește. 

— Mă numesc Darian McCloud, de la ferma McCloud din 
Oklahoma. Prietenii îmi spun Dare. 

Caprice izbucni în râs pentru prima oară, după multă 
vreme. 

— Ce nume frumos ai, Dare, soţul meu iubit! 


Sfârşit 


